GRAĐEVINAR 



PROJEKTIRAO »INVESTPROJEKT« ZAVOD ZA PROJEKTIRANJE 

ZAGREB, N. TESLE 10/11 














»GRAĐEVINAR« 

GOD. XV BROJ 1 


SADRŽAJ 


Članci 

Ing. Zdravko Tadejević: 

Analiza dugih valova (seša) u lukama . . 1 

Ing. Sergej Bubnov: 

Međunarodni kongres za pređnapregnuti be¬ 
ton .6 

Ing. Vjekoslav Makovac-Dijak: 

Popravni radovi na betonu preljeva na brani 
Derbendi-Khan u Iraku.11 

S naših i inostranih gradilišta 

Velika gradilišta niskogradnje u Sloveniji i 

Hrvatskoj (M. Jančiković).20 

— Patološko-anatomski institut u Rijeci . . 26 

— Škola učenika u trgovini.27 

Kratke vijesti .28 

Kongresi i sastanci .33 

Iz industrije građevnog materijala .... 36 


SURADNICI! 

OLAKŠAJTE RAD REDAKCIJSKOM ODBORU 
I UREDNIKU 

Ako želite da Vaš članak bude što prije objavljen, 
držite se uputa: 

DVA PRIMJERKA tipkana na stroju potpuno 
spremna za štampu neophodno su potrebna; 
tipkanje PROREDOM sa slobodnim RUBOM 5 cm 
ŠIRINE s lijeve strane omogućuju unošenje po¬ 
trebnih korektura na jasan i pregledan način; 
CRTEŽI IZRAĐENI TUŠEM jedino mogu da se 
upotrebe za izradu klišeja; slova i brojke na crte¬ 
žima moraju biti tako veliki, da nakon smanjenja 
na format lista (8 odn. 16,5 cm širine) budu naj¬ 
manje 1 mm visoki; svi naknadni ispravci crteža 
idu na račun autora; 

fotografije kontrastne na sjajnom papiru daju do¬ 
bre klišeje; 

popis crteža i slika s rednom numeracijom olakšava 
orijetanciju, pa se izbjegava zametanje; sve slike 
priložiti odvojeno od teksta; 

jasno i koncizno izražavanje u duhu jezika olak¬ 
šava čitanje i povećava razumljivost, a štedi i na 
skupoćijenom prostoru u listu. 

Svi se objavljeni radovi honoriraju po tarifi, originalne 
slike se računaju kao tekst. 

Molimo autore da prilikom slanja rukopisa naznače 
potpunu adresu, broj žiro računa i nadležnu općinu. 

RUKOPISI SE NE VRAĆAJU, zadržite za sebe kopiju! 
Časopis izdaje: Savez građevnih inženjera i tehničara NRH, 
Zagreb, Beriislavićeva ul. 6. 

Glavni urednik: Prof. dr ing. Ervin Nonveiller 
Tehnički urednik: Ante Nejašmić 

Članovi redakcijskog odbora: 

Ing. Vladimir Bedeković, ing. Valter Janaček, Milan Janči¬ 
ković, ing. Dragutin Kovačec, prof. ing. Rajko Kušević, 
ing. Ivan Milković, ing. Franjo Simić, ing. Viktor Steinman, 
ing. Vladimir Silhard, prof. ing. Juraj Šiprak, prof. ing. Kruno 
Tonković, prof. dr ing. Oto Werner, prof. ing. Mladen Zugaj. 
Administracija: Zagreb, Berislavićeva 6 — Tel. 38-114 — Tek. 
račun kod NB Zagreb 400-21-603-116 
Tisak »VJESNIK«, Zagreb 


»GRAĐEVINAR« 

15-M TO,ZJ M3^AHMR 1 — 1963. 


COflEPJKAHME 

Ciarvu 

Mhjk. 3,zipaBKO TafleeBun: 

AHaJIM3 flJIMHHbIX BOJIH B JiaBaHHX 

Mhjk. Ceprej Ey6HOB: 

MeJK,ziyHapoflHbm KOHrpecc no npeflBapn- 


TejibHO HanpnjKeHHOMy 6eTOHy .... 6 

Midk. BeKocjiaB MaKOBaii-^HHK: 

PaGoTH no nonpaBKe SeTona BepxHen HacTn 
njiOTMHbi ^ep6eH^nxaH b Mpaxe . . . . 11 

C namux u unocTpaHH'bix nocrpoeK 

Eojibume nopcTponKH b Cjiobchhh m XopBa- 
tmm (M. Hhhmkobhh).20 

— MnHCTMTyT naTOJiomnecKoii aHaTOMnn b 

Pnexe.26 

— ToproBne yHHjmme.27 

KopoTKue eeecTu .28 


»GRAĐEVINAR« 

VOL. 15 1 — 1963. 


Journal of the Society of Civil Engineer of the P. R. Croatia 

CONTENTS 

Features 

Analysis of Long Waves in Harbours, by Z. Ta¬ 


dejević . 1 

International Congress on Prestressed Concrete, 

by S. Bubnov. 6 

Repair of Spillway Concrette on Derbendi Khan 

Dam, by V. Makovac-Dijak.11 

Construction Sites 

Big Construction Sites in Slovenia and Croatia, 

by M. Jančiković.20 

Anatomic Institute in Rijeka.26 

Comercial School Building.27 

Foreign News .28 

Intenational Congresses 

International Conference on Water Pollution, 
London 1962 33 

Buliding Materials 

Prefabricated Ceiling Pannels.36 

Plywoođ Forms for Apartment House Con- 
struction.36 


























SAVEZ GRAĐEVNIH INŽENJERA I 
TEHNIČARA HRVATSKE ’ 


uredništvo Časopisa »građe¬ 
vinar« 

- 

DRUŠTVO GRAĐEVNIH INŽENJERA 

I TEHNIČARA ZAGREB 

želi 

ČLANSTVU, PRETPLATNICIMA I OGLA¬ 
ŠIVAČIMA 

SRETNU NOVU 1963. 

GODINU! 


VODOVODI 


KANALIZACIJE 

INŽENJERSKI PROJEKTNI ZAVOD 

PODUZEĆE ZA PROJEKTIRANJA - ZAGREB PETRINJSKA UL. 7 TEL. 34*811 

MELIORACIJE 

MOSTOVI 



AERODROMI 




















»POMGRAD« 


POMORSKO 


GRAĐEVNO PODUZEĆE 


Tefefoni: 3043 
2578 
2904 
2116 


SPLIT 

RADNIČKO ŠETALIŠTE 
(NEBODER) 


PROJEKTIRA I IZVODI SVE VRSTE POMORSKIH RADOVA 
U ZEMLJI I INOZEMSTVU 


GRAĐEVINSKO PROJEKTNI BIRO 

KONSTRUKTOR 

ZAGREB, ILICA 62 


SVIM SVOJIM POSLOVNIM PRIJA¬ 
TELJIMA 


ŽELI 

SRETNU NOVU GODINU 1963. 


GRAĐEVNO PODUZEĆE 

»GRADNJA« 

OSIJEK 


NARODIMA JUGOSLAVIJE 

Čestitamo 

SRETNU NOVU 1963. GODINU! 





JIDROPROJEKT" 

PROJEKTNO PODUZEĆE 
ZAGREB 

DRAŠKOVIĆEVA 33 

Izrađuje projekte za melioracije polja, regulacije 
vodotoka, uređenje bujica, hidrotehničke objekte, 
plovne kanale, vodovode i kanalizacije za naselja 
i tvornice, ribnjake, ceste i putove, te vodi 
stručni nadzor nad izvođenjem radova. 

Telefoni: direktora 39-211 
Ostali: 24-044, 39-200, 38-358 

Tekući račun: 400-15-1-1929 kod Narodne banke 
u Zagrebu 

Poštanski pretinac: 397 


»CESTA« 

KOMUNALNO PODUZEĆE 

ZAGREB 

DONJE SVETICE 48 

Tel. 41-013 i 41-477 

Izvodi i održava sve objekte niskogradnje, 
naročito: 

ceste 

mostove 

prometne površine u tvornicama 
podove u tvorničkim halama 

Preuzima sve asfaltne radove kao: 

lijevani asfalt 
valjani asfalt 
obojeni asfalt 

Proizvodi: 

betonske rubnjake 

betonske cijevi 

betonske ploče za taracanje 

'Izrađuje: 

prometne znakove 

Dobavlja: 

savski šljunak 

savski prani kulir svih dimenzija 


INDUSTRIJSKO GRAĐEVNO 


FOND 

MONTAŽNO PODUZEĆE 


ZA STAMBENU IZGRADNJU 

,,INGR AD“ 


OPĆINE PULA 

PULA, M. GUPCA 15 

UMAG 



IZVODI SVE VRSTE GRAĐEVINSKIH 



RADOVA NISKO I VISOKOGRADNJE. 


SVIM NARODIMA JUGOSLAVIJE 

NARODIMA JUGOSLAVIJE 


ŽELI 

ČESTITAMO 

SRETNU NOVU 1963. GODINU! 


SRETNU NOVU 1963. GODINU! 






NOVI BROJEVI ŽIRO RAČUNA 


Časopisa »Građevinar« 

400-21-603-116 

i 

Društva građevnih inženjera i tehničara Zagreb 

400-21-608-40 

Saveza građevnih inženjera i tehničara Hrvatske 

400-21-608-53 


I SAVJETOVANJE 

O MEHANICI STIJENA I PODZEMNIM RADOVIMA 

Jugoslavenski potkomitet za podzemne radove Nacionalnog komiteta za visoke 
brane organizira I Savjetovanje o mehanici stijena i podzemnim radovima, koje će 
se održati 16. i 17. aprila u Beogradu. 

Dnevni red Savjetovanja je slijedeći: 

1. Fizičko-kemijske, inženjersko-geološke, mehaničke i tehničke osobine stijen- 
skih masa i metode njihovog određivanja 

2. Mehanika tektonskih fenomena 

3. Uticaji seizama na stijenske mase i radove u stijeni 

4. Osnove za proračun građevina i radova u stijeni, kao i fundiranje u stijeni 

5. Problemi brdskih odnosno jamskih pritisaka 

6. Dejstvo alata i eksploziva na stijenske mase 

7. Metode poboljšanja kvaliteta stijenske mase (injektiranje, torkretiranje, 
sidren je i dn.) 

8. Uticaj podzemnih radova na površinu terena i objekte na površini 

9. Prikazi podzemnih radova, radova u stijeni ii fundiran ja u oblasti građe¬ 
vinarstva 

10. Prikazi podzemnih radova u oblasti rudarstva. 

Mole se svi zainteresirani koja žele podnijeti referate na ovom Savjetovanju 
da referate dostave u tri primerka sa rezimeom Jugoslavenskom potkomitetu za 
podzemne radove, za inž. B. Kujundžića, Beograd, Bulevar vojvode Mišića 43/III. 
Rok dostave referata je 15. marta 1963. Obim referata je ograničen do jednog autor¬ 
skog arka, 15 kucanih stranica sa proredom, 30 000 slovnih znakova. Rezime refe¬ 
rata — jedna kucana stranica sa proredom. Crteži, slike, sheme daju se odvojeno od 
referata i najviše mogu da zauzmu dva lista DIN A-4. Troškove puta i boravka u 
Beogradu za vrijeme Savjetovanja snose sami učesnici. 

Za sva eventualna bliža obavještenja obratiti se na gornju adresu. 

JUGOSLAVENSKI POTKOMITET 
ZA PODZEMNE RADOVE 




GRAĐEVINAR 

GOD. XV SIJEČANJ 1963. Br. 1 


ANALIZA DUGIH VALOVA (SEŠA) U LUKAMA 

Ing. Zdravko Tadejević, Zagreb 


Kratki izvod 

U morskim lukama opažaju se s vremena na 
vrijeme dugoperiodne oscilacije vodnih masa. U 
nekim lukama su oscilacije tako jake da ugroža¬ 
vaju pri vez brodova. Slična pojava, samo u manjim 
razmjerama, opažena je već davno na velikim je¬ 
zerima. Tamo je takvo dugoperiodno osciliranje 
vodenih masa nazvano sešom. Pojava je bila uskoro 
znanstveno objašnjena, mada sami uzroci nisu do 
kraja istraženi. 

U prvo vrijeme mislilo se da su prije spome¬ 
nute oscilacije u morskim lukama također seše. 
Međutim, vidjelo se da se teorijom seša ne daju 
rastumačiti sve pojave koje se tamo zbivaju. 

Mnoge svjetske luke trpile su od tog zagonetnog 
djelovanja, a da nisu znale pomoći. I nad projek¬ 
tima novih luka visio je upitnik hoće li one trpiti 
od tih dugih oscilacija. 

Konačno je, tek u najnovije vrijeme, poslije 
Drugog svjetskog rata, uspjelo teoretski objasniti 
te pojave. Iako će biti još potrebna istraživanja da 
bi se osjetile pune koristi u praksi, već sada po¬ 
stoje dragocjena saznanja koja se mogu iskoristiti. 

U ovom članku dat je uvid u to novo poglavlje 
pomorske hidraulike. Analizirani su dugi valovi 
sa svojim uzrocima i posljedicama. Naročito je 
obraćena pažnja djelovanja na brodove privezane 
u lukama. Iznesena su neka iskustva iz laborato¬ 
rija, s opitima na modelima. Konačno su izneseni 
zaključci o mjerama koje treba poduzimati bilo 
u postojećim defektnim lukama bilo pri izradi 
projekata. 

y 

Morski valovi 

Postoje razne vrste valova, već prema čemu ih 
klasificiramo. Najpoznatije su raspodjele (Džunkov- 
ski-Božić, 1949) po osnovnim uzrocima: gravita¬ 
cioni, kapilarni i strujni valovi; odnosno raspodjela 
po neposrednim uzročnicima: vjetrovni, sismički i 
brodski valovi. 

Najčešće se pojavljuju i najveći značaj za luke 
imaju gravitaciono-vjetrovni valovi, pa ćemo ih 
kratko nazivati običnim valovima. Napominjemo 
da se proučavanje valova do nedavna svodilo samo 
na ove posljednje. Učinjene su bile računske pret¬ 
postavke da je obični val u prirodi jedan homo¬ 
geni val i nađeni su više ili manje dobri (matema¬ 


tički) izrazi za taj val. Time je bilo zadovoljeno 
prvim potrebama prakse. Kasnije, kad se pokušalo 
protumačiti nerazjašnjene pojave izvanredno viso¬ 
kih običnih valova, pojave strujanja za vrijeme 
običnih valova, pojave seša u lukama i druge po¬ 
jave, vidjelo se da ta pretpostavka homogenog 
vala ne stoji. 

Detaljnijim teoretsko-eksperimentalnim izuča¬ 
vanjem običnih valova u prirodi došlo se do za¬ 
ključka da su oni gotovo uvijek sastavljeni od ne¬ 
koliko valova, od kojih pojedini po svojim karakte¬ 
ristikama ni ne spadaju u grupu definiranu kao 
obični val. Današnji savršeniji aparati za mjerenje 
naravnih valova to su potvrdili. Time su otkriveni 
neki novi valovi. Oni su bili sakrivani u običnim 
valovima, pa se nije ni znalo da postoje u prirodi. 

Ovom zaključku mora se još dodati da su apa¬ 
rati za mjerenje otkrili samo neke od tih valova 
i da su ostale još grupe valova (npr. s vrlo malom 
amplitudom) za koje se po teoriji zna da postoje, 
a koje mjerenja ni danas nisu u stanju da potvrde. 
Time se ukazuje na rijetku pojavu koja se poka¬ 
zala kod naučnog izučavanja morskih valova da 
»mi danas o valovanju više znamo na teoretskom 
planu nego na planu direktnog posmatranja« (J. 
Larras 1958). 

Konačni rezultat te analize običnih valova bio 
je da se može napraviti još jedna klasifikacija va¬ 
lova, i to prema najkaraketrističnijoj fizikalnoj 
veličini, prema periodi. Ta klasifikacija izgledala 
bi otprilike ovako: 


Vrsta vala 

Perioda 
(2 T) 

Amplituda 
(2 h) 

Kapilarni valovi 

0,1 sec 

neznatna 

Obični valovi 

1—20 sec 

znatna 
(0,2—20 m) 

Dugi valovi 

0,5—10 min 

mala 

Vrlo dugi valovi 

15—60 min 

znatna 

(»cunami«) 


(do 35 m) 

Plimni valovi (va¬ 

0,5 dana 

mala do znatna 

lovi plime 
i os jeke) 


(0,2—18 m) 


Dužina vala 2 L (pošto je u direktnoj zavisnosti 
od periode) može također poslužiti kao karakteri¬ 
stika vala. Zbog toga se npr. dugi val može nazvati 
i dugoperiodnim valom. Prema tome »dugoperiođ- 
ni« i »dugi« označavaju isto, a upotrebljavaju se 

prema sistemu mjerenja odnosno opažanja. U labo¬ 
ratorijima se radije nazivaju »dugoperiodnim«, a 
u praksi »dugim«. 

Seše 

Ima već tome skoro jedan vijek kako je švi¬ 
carski fizičar A. Forel proučavajući istovremene, 
suprotne, a jednake oscilacije na oba kraja Ženev¬ 
skog jezera prozvao tu pojavu »seiche«. Sama riječ 
znači sipa (morska riba — molusk), valjda radi is- 
pupčenja vode koje liči na tu poznatu ribu. On je 
ustanovio teoriju toga gibanja prikazavši ga kao 
pretežno unoidalne, slobodno oscilirajuće valove. 
Jedanput započeto kretanje se nastavlja dok ne 
dođe do mira uslijed vanjskih sila. Postanak tih 
valova Forel je pripisao naglim promjenama atmo¬ 
sferskog pritiska. 

Od toga vremena bilo je još drugih zatvorenih 
bazena, gdje se ta pojava primijetila i ispitivala. 
U Evropi je poznata na jezeru Balaton. 

U Grčkoj je ispitivana i na otvorenom zaljevu 
Eubeje; historičari tvrde da je tu pojavu ispitivao 
čak i Aristotel. Kod nas je također ta pojava pri¬ 
vukla pažnju, obzirom na razvijenost naše Obale. 
Tako se v Bakarski zaliv ispituje već od 1929. god. 
(obični mareograf). Na osnovu njegovih podataka 
objavljene su interesantne studije (Goldberg 1937. 
i Kasumović 1950), ali na bazi zatvorenog bazena. 

Kad se u morskim zalivima i lukama počela 
proučavati slična pojava, označili su je također kao 
»sešu«, s istim tumačenjima. Tek u novije vrijeme 
je objašnjeno da odgovarajuće oscilacije u morskim 
lukama imaju mnogo kompliciraniji mehanizam 
jer su to otvoreni bazeni do kojih dopiru uticaji 
složenog valovanja s pučine. Danas se takve osci¬ 
lacije u lukama nazivaju općenitim imenom duge 
oscilacije (uslijed dugih valova), a sešama se nazi¬ 
vaju samo slobodne oscilacije u zatvorenim 
bazenima. 

No to ne smeta još mnoge da i danas oscilacije 
u lukama nazivaju »sešama«. Taj se izraz udoma¬ 
ćio u postojećoj literaturi. U pomoraca on nije 
uobičajen uopće i oni tu neugodnu pojavu zovu 
posebnim imenom. Tako je npr. engleski izraz 
»surge«, francuski »ressac«, a naš »štiga«. 

Dugi valovi i luke 

U morskim lukama se može pojaviti cijela po¬ 
stojeća gama valova, od onih najmanjih (kapilar¬ 
nih) s periodom od nekoliko dijelova sekunde do 
onih superdugačkih koji imaju periodu od godinu 
dana pa i više godina. Svaki od ovih valova mogu 
biti interesantni u nekom smislu. 

Što se tiče brodova na otvorenom moru, najo¬ 
pasniji su valovi periode 5—20 sec, tj. obični va¬ 
lovi. Zbog njih se zato grade skupi lukobrani. 

Valovi periode 20—200 sec nazivaju se dugi va- 
lcvi i predstavljaju opasnost za brodove mirno pri¬ 
vezane u unutrašnjosti luke. Gore pomenuti luko¬ 
brani ne zaštićuju luku od tih valova, oni ipak ulaze 


u luku. Uslijed njihove duge periode i male ampli¬ 
tude (ne stvaraju turbulenciju i prodiru u cijeloj 
dubini) njima nisu znatno ometana zakretanja 
oko glave lukobrana, prolaz kroz uski otvor luke, 
prolaz kroz šupljine lukobrana itd. 

Na sreću, u najvećem broju luka ovi valovi kad 
uđu u luku ne predstavljaju opasnost i o njima se 
gotovo ne vodi računa. Međutim, ponekad neke 
podvrste ovih valova dovode u opasnost brodove 
u pojedinom dijelu luke ili čak i u cijeloj luci. 
Umjetni bazeni luke su tada obično razlog da 
dođe do rezonancije, a time do pucanja konopaca, 
oštećenja pa čaik i tonjenja broda. 

Izvori dugih valova 

Iako se još ne zna sve o postanku dugih valova, 
danas se mnogo više zna nego pred par godina. 
Dok se tada govorilo o »sešama« i ponajviše sve 
svodilo na atmosferske uticaje, sada se uočilo ši¬ 
roko polje običnog morskog valovanja kao izvor — 
i to najčešći — dugih valova. 

Ako bismo željeli nabrajati sve uzroke dugih 
valova to bi bili: 

— Atmosferski pritisak, djelovanje vjetra i 
druge atmosferske promjene ,ako su promjene na¬ 
gle i lokalne. Oscilacije tako izazvane u zatvorenim 
bazenima nazivamo »sešama«. 

— Podzemni potresi, naročito česti u oceanima 
Dalekog Istoka. Izazivaju specijalne duge valove 
zvane »cunami«. 

— Više harmonične valove pučine od vjetra. 

— Niže harmonične oscilacije vodnih masa, 
npr. između kontinentalnog platoa i podmorskih 
visoravni. 

— Osnovne harmonične općeg kretanja vodnih 
masa u nekim zalivima ili tjesnacima. Tako iza¬ 
zvane oscilacije spadale bi također u »seše«. 

Ne može se reći da je time lista konačno zavr¬ 
šena jer i sva valovanja nisu ispitana, no postanak 
većine dugih valova koje nalazimo u prirodi mo¬ 
žemo pripisati jednom od ovih uzroka. 

Najčešći izvor dugih valova 

Duge oscilacije u lukama ipak najčešće nastaju 
od valova na otvorenom moru. Uočeno je da se one 
u lukama pojavljuju pri izvjesnom vodostaju u 
isto vrijeme kad i valovanje pred lukom. Vodostaj 
utiče na varijaciju vlastite periode luke, a valo¬ 
vanje je izazivač pojave dugih oscilacija u luci. 

Do ovog saznanja došlo se i teoretskim putem. 
Matematičkom analizom izvršenom nad mnogim 
mjerenim valovanjima u periodi ustanovilo se da 
tu postoje komponente oscilacije dugačke periode. 
M. Biesel iz Grenoble-a u svojoj teoriji »grupa va¬ 
lova u drugoj aproksimaciji« pokazao je da kompo¬ 
zicija (oblik) susjednih valova u grupi uslovljava 
postojanje tzv. pratećeg vala koji ima dužinu i 
brzinu grupe valova. To je dugi val, a po vrsti 
oscilacija prisilno osciliranje. Njegov se utjecaj 

povećava s približavanjem obali: tada se njegova 
perioda približava periodi slobodnog vala (V gH) 
Na taj način nastaju fluktuacije transporta vode¬ 
nih masa prema kopnu. Njihova perioda je jednaka 
periodi grupe valovanja, a visina — koja ne može 
biti velika — proporcionalna je kvadratu visine 
valova na pučini, broju valova u grupi i sa odno- 
2 L 

som (dužina: visina vala). Ova pojava super- 

poniranja vidi se i iz grafičke analize originalnih 
(pučinskih) valova (si. 1). Sad je razumljivo da po- 

Munk je (1950) svojom teorijom »udaranja lom- 
mljenog vala« (surf-beats) potvrdio da pojava du¬ 
gih oscilacija ovisi o valovanju na otvorenom 
moru. Opitima je dokazao da se i na najblažim pla¬ 
žama jedan dio energije valovanja reflektira prema 
moru. Ta energija sadržana je u vidu jednog vala 
s dugom periodom. On je vrlo dugačak i putuje 
velikom brzinom po oceanima, i može izazvati po¬ 
javu »seša« u vrlo udaljenim lukama. 

Ovi dugi valovi vrlo polako gube svoju ener¬ 
giju. Prelaze oceane, refraktuju se na sva dna i 
odbijaju (reflektuju) na svim plažama. Njihov uči¬ 
nak to se više ističe što im je perioda bliža vlasti¬ 
toj periodi bazena, izduženih rukavaca, zaliva, 
predlučkih akvatorija i bazena u luci. 

Po svemu se čini da je konačno otkriveno da 
dugi valovi, barem oni koji imaju periodu otpri¬ 
like kao grupe valovanja, nalaze svoj jzvor u valo¬ 
vanju mora. Preostaje još na tom polju da se pro¬ 
uči zaokretanje (defrakcija) tih valova oko luko¬ 
brana i njihovo prostiranje dalje. Ovo se još 
studira na modelima. 


Vrlo dugi valovi 


SI. 1: Analiza originalnog vala pomoću tehnike 
ostatka 

morci prema pojavi dugih valova (koji se brzo 
kreću), predskazuju neposredni dolazak oluje s ot¬ 
vorenog mora. 


Mada je rastumačen postanak dugih valova, 
ipak je još ostalo nerazjašnjeno pitanje vrlo dugih 
valova, tj. valova s vrlo dugim periodom. Oni su 
također primjećeni u više luka. Tako je na Atlant¬ 
skoj obali, pred lukom Casablanca, primijećena 
perioda od 120 min, a u samoj luci perioda od 26 

SI. 2: Luka A: Registriranje dugih valova 

min. Smatra se da bi periode ovih vrlo dugih va¬ 
lova mogle odgovarati vlastitoj periodi »kontinen¬ 
talnog bazena«, koji djeluje kao otvoreni bazen. 
Na taj su način dugi valovi rezonancijom vjero¬ 
jatno postali bolje uočljivi. Matematička analiza 
(pomoću elektronskih strojeva) valovanja ispred 
Casablance otkrila je da su oscilacije s periodom 
od 26 min njegova peta harmonika. Za periodu od 
120 min takva analiza još nije izvršena jer je po¬ 
sao mnogo kompliciraniji. 

Klasična naučna razmatranja kazuju da se re¬ 
zonancija u bazenu pojavljuje ako su periode du¬ 
gog vala blizu vlastitih perioda bazena (odnosno 
broda ako je u pitanju osciliranje broda). Među¬ 
tim, iskustva iz luke ukazuju da rezonancija na¬ 
staje ponekad čak i u slučaju kad je perioda dugog 
vala znatno veća, tj. za pojave vrlo dugog vala. 
Ovo vjerojatno kao posljedica nekih faktora koji 
utiču na prikazani račun rezonancije, a koje se 
nisu mogle u tim konkretnim slučajevima utvrditi. 
Stoga je umjesno da se i pored zadovoljavajućih 
rezultata računa sa dugim valovima, u luci podu¬ 
zmu mjere za izbjegavanje štetnog djelovanja re¬ 
zonancije, koja može ipak nastati zbog ovih vrlo 
dugih valova. 

Opažanje dugih valova 

Budući da se dugi valovi redovno ne pojavljuju 
sami već u sklopu običnih valova, to je razumljivo 
što se u uzburkanom valovanju teško razlikuju 
dugi od običnih valova. Pa kad se i ustanove ka¬ 
rakteristike dugog vala, nije jednostavno ustvrditi 
da li se radi o progresivnom ili o stojnom dugom 
valu. Zato je potrebno detaljnije pogledati oba 
duga vala, progresivni i stoj ni. 

Ako val udari u jednu obalu, on se djelomično 
amortizira. Reflektirajuće osobine obalne linije 
određene su stepenom nepravilnosti linije, obzirom 
na dužinu valova. Tako će određeni potez nepra¬ 
vilne obalne linije izgledati »prav« za duge valove, 
tj. nadolazeća energija vala bit će koncentrisana 
u refleksiju. Isti potez obale za kratke valove dje¬ 
lovat će amortizacijom energije. Iz toga slijedi da 
će dugi progresivni valovi imati dobre uslove za 
refleksiju, pa se često uz obalu mogu opažati stoj ni 
valovi. 

Valovanje se registrira raznim instrumentima, 
koji bilježe amplitudu (si. 2). Ovi se instrumenti 
nalaze u lukahia, zalivima ili u blizini kakvih dru¬ 
gih kopnenih formacija. Da bi se izbjegla zabuna 
koje su valove instrumenti izmjerili, progresivne 
(originalne) valove s pučine ili (superponirane) 
stojne valove treba pored instrumenata opažati i 
očima i ustanoviti o kojima se dugim valovima na 
konkretnom mjestu radi. Budući da se tu radi o 
valovima dugim katkad na desetke kilometara 
s malom amplitudom, to njihovo raspoznavanje 
predstavlja izvjestan problem. Za tu diferencijaciju 
treba poznavati karakteristike i jednih i drugih 
valova. Horizontalna brzina (c) parcijalnog kre¬ 


tanja progresivnog vala najveća je u tačkama kod 
pokretajućih grebena i dolova. Kod stojnog vala je 
horizontalna brzina čestica na grebenima i doli¬ 
nama jednaka nuli (tu je amplituda najveća), a 
najveća je na čvorištima, gdje nema vertikalnog 
gibanja čestica. Ako u nekoj luci imamo na izvje¬ 
snim mjestima naizmjence mirnih i aktivnih povr¬ 
šina vode, možemo zaključiti da je uzrok »štigi« 
stojni val. 

Naravno, matematskom analizom tog vala može 
se dobiti progresivni val koji je osnov svim raču¬ 
nima. I po brzini čestica na površini vode može 
se zaključiti o kojem valu se radi. Prividna maksi¬ 
malna brzina vode (progresivnog vala velika je u 
odnosu na brzinu kretanja čestica na površini stoj¬ 
nog vala. Prema obrascima pomorske hidraulike 
to se može i izračunati. Na jednom primjeru vidjet 
ćemo tu razliku. 



SI. 3: Dva osnovna tipa dugog vala 


Npr. val: 2 h = 0,092 m, 2L = 1700 m, T = 
= 3 min, H = 15 m. 

a) Progresivni val 

Brzina kretanja tjemena vala (= prividnoj 
maksimalnoj brzini kretanja vode!): 

9,81 • 350 , -;t • 15 

—;-* gh TF<r“ 

= 11,9 m/sec. 

b) Stojni val 

T 

Za vrijeme t 0 = — 

2 

„ * 2 h X 1 - 

Q„ = f 0 • v 0 =-- • V g H - 

Jt 

Srednja brzina tečenja kroz čvorni presjek 
(za H<€L): 

Qu 2 h • \/ gH 2 h 
V H • 1 jt • H n f H ' 

0,092 lf 9,81 
Jt I 15,0 ' “ 

= 0,0293 V 0,652 = 0,0293 • 0,81 = 0,0236 m/sec 

Najveća brzina se nalazi u čvorištima stojnog 
vala; oma je nešto veća od gore izračunate srednje 
brzine. 


Refleksija dugog vala i pojava rezonancije u luci 

Stojni val nastaje između dva vertikalna zida 
ako je njihov razmak (d) mmogokratnik polovice 
dužine originalnog vala (2 L), tj. ako je zadovoljen 
uslov 

d 

L =-, n = 0, 1, 2- 

n + 1 



! s d Jna 






SI. 4: Valovitost od dugih valova u bazenima 
raznih oblika 


Kako je za dugačke valove (2 L) u relativno 
plitkim (H) vodama perioda određena jednadžbom 


;tL jtH 

7t L i 

f L \ 

L 2 

- coth — 

^ — 

-1 = 

g L 

g ' 

Uh/ 

gH’ 

2 T = 2 ^ 

/—- 
1 gH 

2 L 

V g H ' 



može se uslov stojnog vala izraziti u obliku T = 
= f (đ): 

a) za obostrano zatvoreni bazen 


2T = 


l d 

n + 1 

V gH 


2 d 


(n + 1) V g H 


b) za bazen samo s jedne strane zatvoren a 
s druge otvoren 


2 T 


4 d 

(2n+ 1) V’gH * 


Iz dijagrama (si. 4) vidi se uticaj oblika bazena 
na duge valove. 


Ukoliko dubina (H) u otvorenom bazenu nije 
konstantna, već promjenjiva, periode se mogu pri¬ 
bližno izračunati po formuli Du Boys-a 


2 T = 

2 n + 1 


d d x 
O VgH x 


Ako progresivni dugi val djeluje trajno na va- 
lovanje u bazenu, a to je praktički slučaj, on tamo 
stvara prisilno osciliranje. 

Perioda vala ima veliki značaj za stanje uzbur¬ 
kanosti bazena. U slučaju da je perioda dugog vala 
veća od vlastite periode bazena, dugi val nema 
uticaj a na valovitost u bazenu, no ako je ulaz uzan, 
ponekad nastanu vrlo neugodne struje ispražnja- 
vanja vode iz bazena. Ove struje mogu pod izvje¬ 
snim uslovima predstavljati smetnju, pa i opasnost 
za brod. Brzina struje može se grubo predstaviti 
obrascem 

F b 2 h 

v = — X -i 

Fu 2 T 

gdje je 


F b = površina bazena, 

F B = površina sekcije ulaza, 

2 h = amplituda dugog vala vani, 
2 T = perioda dugog vala. 


Ako je perioda progresivnog dugog vala baš 
takova da je otprilike jednaka jednoj od vlastitih 
perioda bazena, može se zbog rezonancije ampli¬ 
tuda tog vala u bazenu povećati i do 2—3 puta. 

(Nastavit će se.) 

GRAĐEVINAR 


MEĐUNARODNI KONGRES ZA PREDNAPREGNUTI 

BETON 

Ing. Sergej Bubnov, Ljubljana 


Na IV. Međunarodnom kongresu za prednapre- 
gnuti beton, koji se održavao od 27. maja do 2. 
juna o. g. u Rimu i Napulju, skupilo se preko 1500 
stručnjaka iz cijelog svijeta. Poslije Londona, Am¬ 
sterdama i Berlina, u Rimu bilo je ove godine 
više učesnika nego na bilo kojem od prijašnjih kon¬ 
gresa. Uzrok tome vjerovatno nije samo u znatnom 
povećanju interesa za prednapregnuti beton u svi¬ 
jetu i u velikom porastu njegove primjene u gra¬ 
đevinarstvu, nego i u turističkoj privlačnosti mjesta 
gdje se kongres održavao. 

Talijanski domaćini učinili su sve što je bilo 
moguće da učesnicima boravak u Rimu i u Napulju 
bude što ugodniji i interesantniji. Velike priredbe 
za sve učesnike i članove njihovih porodica, kao 
što su predstava u Rimskoj operi, prijemi u Castel 
S. Angelo, u Villa d’Este i u kraljevskom dvorcu 
u Napulju sigurno nisu bile moguće bez iz¬ 
dašne materijalne podrške talijanske vlade te rim¬ 
ske i napuljske gradske uprave. 

Tehnička organizacija kongresa bila je uglav¬ 
nom veoma dobra. 

U Rimu je kongres održan u Palati Kongresa 
(Palazzo dei Congressi) na području rimskog sajma 
(EUR- Exposizione Universale di Roma), koju su 
počeli graditi za nesuđenu svjetsku izložbu 1942. 
god., a dovršili poslije rata. Ovaj predio, koji arhi¬ 
tektonski predstavlja pravu izložbu moderne tali¬ 
janske arhitekture, ipak je previše daleko od cen¬ 
tra Rima. Ako se uzme u obzir da su se sjednice 
održavale svakog dana od 9 do 12 sati i od 16 do 
19 sati i da na samom sajmištu nema hotela, svaki 
je učesnik morao dnevno potrošiti ukupno više 
od 4 sata za dolazak i odlazak na sjednice, što je 
bilo dosta zamorno. 

Približno isto stanje je bilo u Napulju. Naročito 
slaba tačka kongresa su bili prevodioci. Zvanični 
jezici na kongresu bili su: francuski, engleski, tali¬ 
janski, njemački i ruski, no svi referati su bili 
simultano prevodivi samo u prva 4 jezika. Učesnici 
koji su referate slušali u originalu, mogli su odmah 
da uvide nestručnost prevodioca i neadekvatnost 
prijevoda. Svakako prevodilac nije u stanju da 
simultano prevodi vrlo sažetu i kompliciranu stru¬ 
čnu materiju, koja čak i od stručnjaka koji slu¬ 
šaju predavanje na svojem jeziku zahtijeva mak¬ 
simalnu koncentraciju i visoko stručno znanje. 
Svaki referent imao je na raspoloženju samo strogo 
odmjerenih 5 minuta da iznese -mnogo kompliko- 
vanih misli i da pokaže sve svoje dijapozitive. 
Samo generalni izvjestioci, koji su obrađivali cijele 
teme, imali su po 15 minuta vremena. 

Srećom, glavni kongresni zadatak bio je izvršen 
već prije kongresa, i to uglavnom zaslugom neu¬ 
mornih engleskih stručnjaka članova Međunarodne 


federacije za prednaprezanje — FlP-a, čiji gene¬ 
ralni sekretar P. Gooding je u Londonu sakupio 
sve referate pripremljene za kongres i na vrijeme 
ih je izdao u četiri knjige, koje su bile dostavljene 
svim učesnicima već mjesac dana prije početka 
kongresa. U tim knjigama su bili referati štampani 
u originalima, odnosno na egleskom, francuskom, 
španjolskom, njemačkom, talijanskom i ruskom je¬ 
ziku. Svoje referate su publicirali stručnjaci iz 
svih pet kontinenata. Prvi put bili su u ovoj pred- 
kongresnoj dokumentaciji publicirani referati iz 
Mađarske, Rumunije, Meksika i Egipta, a glavni 
dio materijala pripadao je, kao i ranije vodećim 
državama na tom području: Francuskoj, Njemačkoj, 
Engleskoj, USA, SSSR, Italiji, Španiji, Švicarskoj, 
Holandiji, Belgiji i dr. Na žalost, u toj dokumenta¬ 
ciji nije bilo nijednog članka iz Jugoslavije. 

Na kongresu su učesnici uglavnom iznosili ko- 
referate već ranije objavljenim referatima, a novi 
neobjavljeni referati odnosili su se prije svega na 
temu o novim značajnim objektima od predna- 
pregnutog betona u svijetu. Taj materijal, zbog 
velikog broja crteža i fotografija, tehnički nije bilo 
moguće objaviti u prethodnoj dokumentaciji. Ova 
tema, koju je kongres obradio na kraju programa 
u Napulju, privukla je naročitu pažnju svih uče¬ 
snika. Tu je i naš Ing. B. Žeželj podnio dva veoma 
značajna i zapažena referata. 

Kongres je otvorio u nedjelju 27. maja talijanski 
ministar građevina. On je u svojem govoru spome¬ 
nuo i Ivu Andrića, koji je lijepo prikazao kako 
jedna građevina, most na Drini, može kroz vi jekove 
da utiče na život ljudi i naroda oko nje. Govorili 
su još rimski gradonačelnik i sadašnji predsjednik 
FlP-a M. Y. Guyon. U ponedeljak počeo je rad kon¬ 
gresa, koji je trajao sve do subote, kada je kongres 
zaključen u Napulju, velikim zajedničkim banke¬ 
tom svih učesnika. 

Sva stručna materija koju je kongres obrađivao 
bila je grupisana u 5 tema, pa ćemo se ovdje držati 
istog reda. 

I. Tema: Rezultati ispitivanja prednapregnutog 
betona obzirom na uticaj vremena i ponavljanog 
opterećenja. 

(Generalni izvjestilac S. Davydov, kojeg je na 
kongresu zamenjivao V. Mihajlov.) 

Jedan od glavnih problema ove teme bilo je 
pitanje dopuštenih napona na zatezanje u pred- 
napregnutim konstrukcijama. Već na berlinskom 
kongresu 1958. god. pojavio se je taj problem iz¬ 
među dviju tadašnjih »velesila« na području pred- 
napregnutog betona, Francuske i Zapadne Njema¬ 
čke, koje su u tom pitanju zauzele suprotna sta¬ 
novišta. Francuzi su potpuno izbacili napone zate- 

zanja u rubnom vlakancu prednapregnutog pre¬ 
sjeka uslijed bilo kojeg stanja opterećenja. Nji¬ 
hovi propisi (koji još i sada važe) zahtijevaju u 
rubnom vlakancu pritisak u isnosu od 8% pritiska 
koji istovremeno nastupa u suprotnom vlakancu. 
Njemački DIN 4227, koji je bio objavljen još kra¬ 
jem 1953. god. dopušta napone zatezanja do 30 
kg/cm 2 , a mostove čak i do 45 kg/cm 2 , za slučaj 
izuzetno nepovoljnog opterećenja, pod uslovom da 
te napone zatezanja u cijelosti preuzme »meka« 
armatura (obična Č 37 ili Č 52). Francusko van- 
redno strogo stanovište su nekoji stručnjaci obja¬ 
šnjavali time da je isključivanje zatezanja potrebno 
zato da ne bi ni u kojem slučaju u rubnom vla¬ 
kancu nastupile pukotine koje bi mogle uzrokovati 
postepenu koroziju kablova, obično smještenih u 
blizini rubnog vlakanca, kao i time što sa pojavom 
zatezanja i eventualnih pukotina prednapregnuti 
beton prestaje da bude homogen materijal. 

Njemački stručnjaci su tome prigovarali, navo¬ 
deći da i u armiranom betonu nastupaju pukotine, 
ali one ne uzrokuju korozije armature, i da homo¬ 
genost materijala nije preduslov za moć nošenja 
i ekonomičnost konstrukcije. U razdoblju između 
berlinskog i rimskog kongresa praksa je okrenula 
vagu u korist njemačkih gledišta. Mnogi vodeći 
inženjeri praktičari u Francuskoj, naročito iz 
STUP-a, počeli su da kritikuju previše oštre zah¬ 
tjeve francuskih propisa, koji su u više mahova 
ograničili razvoj i primjenu prednapregnutog be¬ 
tona u Francuskoj, dok je Njemačka, zahvaljujući 
svojim propisima, krenula na tom području veli¬ 
kom brzinom naprijed. U Francuskoj su zbog toga 
počeli govoriti o potrebi približavanju njemačkom 
gledištu i o perspektivama novog materijala »ar- 
mirano-prednapregnutog betona«. 

Na kongresu u Rimu Nijemci su dobili jakog sa¬ 
veznika u delegaciji Sovjetskog Saveza. Sovjetski 
stručnjaci smatraju da u prednapregnutom pre¬ 
sjeku mogu da ne samo nastupe naponi zatezanja 
koje bi mogao beton isam preuzeti, nego mogu da 
se otvaraju i pukotine, pod uticajem izvanrednog 
nepovoljnog opterećenja, jer se te pukotine poslije 
uklanjanja opterećenja potpuno zatvaraju, ako nisu 
prekoračile dopuštenu granicu. Kao izvanredno 
opterećenje ne treba smatrati opterećenje za koje 
konstrukcija uopće nije dimenzionirana, nego iz¬ 
vanredno nepovoljnu grupaciju već poznatih opte¬ 
rećenja. Približno isti smisao ima i njemački DIN 
4227. Pored sovjetskih stručnjaka izjasnili su se u 
prilog ovakvog gledanja na taj problem i stručnjaci 
Istočne Njemačke, čiji je referat obradio problem 
djelomično prednapregnutih presjeka. 

Taj problem ujedno nameće nov aspekt dimen¬ 
zioniranja konstrukcije uopće, obzirom ne samo na 
veličinu opterećenja nego i na njegovu učestanost, 
postavljajući za izvanredno nepovoljne prilike, za 
koje je vjerojatnoća da će nastupili vanredno mala, 
druge granice dopuštenih napona nego što ih upo¬ 
trebljavamo za vjerovatna stanja opterećenja. Taj 
problem obrađuje i nova sovjetska metoda dimen¬ 


zioniranja armirano-betonskih konstrukcija nazva¬ 
na »metodom graničnih stanja«. 

Talijanski nacionalni savjet za naučna istraži¬ 
vanja izvršio je na Politehnici u Torinu niz ispi¬ 
tivanja na prednapregnutim nosačima istog pravo- 
ugaonog presjeka, armiranim s različitim procentom 
armature od mekanog betonskog željeza. Na osnovi 
tih opita, koje ne možemo smatrati kao dovoljne, 
predlažu talijanski autori da se kao dopuštena gra¬ 
nica debljine pukotine u donjem vlaknu usvoji 
vrijednost 0,15 mm. Istočno-njemački stručnjaci 
navode istu granicu za vjerovatno opterećenje i 
0,35 mm za izvanredno opterećenje (koje nastupa 
najviše u 10% slučajeva). Veličine dopuštenih ši¬ 
rina pukotine zavise prema tome prijedlogu i od 
vlažnosti uzduha u kom se građevina nalazi. Obzi¬ 
rom na sva gore navedena ispitivanja možemo sma¬ 
trati da se mogu dopustiti izvjesni naponi zatezanja 
u prednapregnutom presjeku. Treba precizirati 
veličinu tih napona i opterećenja kod kojih oni 
smiju nastupiti. 

Naša »Privremena uputstva i ušlo vi za pri¬ 
mjenu prednapregnutog betona« iz 1955. god. do¬ 
puštaju napone zatezanja samo kod statički neodre¬ 
đenih konstrukcija zaštićenih od atmosferskih uti- 
caja, u iznosu 5% od postignute čvrstoće betona za 
pritisak. Kod konstrukcija izloženih atmosferskim 
uticajima naponi zatezanja nisu dopušteni, nego se 
preporuča čak i izvjesna rezerva pritiska (tč. 5.03.8). 

Jednom starom problemu, koji postoji toliko 
vremena koliko i prednapregnuti beton, naime, pi¬ 
tanju gubitaka napona prednaprezanja tokom vre¬ 
mena, bila je i na ovom kongresu posvećena mnoga 
pažnja. Istina, sada se taj problem nekako umirio 
i ne postavlja se više tako akutno kao u prvim 
godinama razvoja prednapregnutog betona, jer da¬ 
nas već raspolažemo velikim brojem opita i imamo 
rezultate na prednapregnutim konstrukcijama, sta¬ 
rim više godina. Ti rezultati pokazuju, da su osnov¬ 
ne pretpostavke o gubicima napona, s kojima su 
bile dimenzionirane prednapregnute konstrukcije, 
uglavnom bile realne, pa čak u izvjesnim slučaje¬ 
vima i nepovoljnije nego što je praksa pokazala. 
U Italiji su ispitali nekoliko prednapregnutih no¬ 
sača starih 14 godina. Ustanovili su da gubitak 
prednaprezanja u tom vremenu iznosi 3,35 do 
10,9% od početne sile prednaprezanja, što je manje 
nego što se obično unosi u račun. Ovi nosači bili 
su izrađeni s relativno malim početnim naponima 
u žici i u betonu. U Francuskom institutu za beton 
1RABA izvršena su ispitivanja tečenja na jednoj 
ploči dimenzija 15,85 X 29,50, prednapregnutoj sa 
21 kg/cm 2 u uzdužnom pravcu a 45 kg/cm 2 u popreč¬ 
nom pravcu. Početno (momentano) tečenje uslijed 
unošenja sile prednaprezanja iznosilo je 110 p/m, 
a cjelokupno tečenje na kraju opita iznosilo je 
260 p/m. Obzirom na kratak rok ispitivanja (1 go¬ 
dina) ne može se smatrati da je ta vrijednost ko¬ 
načna, ali je to ispitivanje pokazalo da se proces 
tečenja odvija uglavnom u predviđenim okvirima. 
Pitanje skupljanja betona je bilo već ranije dobro 

proučeno jer se taj problem proučavao još i prije 
pojave prednapregnutog betona, u vezi s primje¬ 
nom armiranog betona. Zato na kongresu nije bila 
posvećena naročita pažnja skupljanju betona. Više 
se obrađivao problem relaksacije čelika za pred- 
naprezanje. Na toim su području najpotpuniji poda¬ 
ci bili izneseni u francuskom nacionalnom izvje¬ 
štaju, gdje se navode rezultati mjerenja relaksacije 
u toku 7 godina pri raznim uslovdma naprezanja. 
Ta ispitivanja su dala veoma interesantne rezul¬ 
tate, koji pokazuju da pad napona u žici jako 
zavisi od veličine početnog napona u njoj, a pad 
napona prednaprezanja u pređnapregnutom pre¬ 
sjeku od veličine početnog napona prednaprezanja. 
Sto su veći početni naponi to su veći i padovi na¬ 
pona. Neubetonirane žice istog kvaliteta bile su 
napregnute do vrijednosti 0,7 0,8 i 0,9 (3 (prelomne 
čvrstoće). Pad napona iznosio je poslije 7 godina 
4,7, 7,3 i 12,1 kg/mm 2 . Pad napona u zabetoniranoj 
žici je posljedica ne samo relaksacije čelika nego 
i skupljanja i tečenja betona; zato su ti padovi veći. 


Pad napona u žici (nakon 7 godina) 


Uzorak 

br. 

Početni 

napon 

žice 

cr z 

[kg/mm 2 ] 

[kg/cm 2 ] 

Gubitak 

pred- [kg/cm 2 ] 
napona 

1 

0,8 p 

20,1 

92 

15,5 

2 

0,8 (3 

22,0 

116 

21,3 

3 

0,8 P 

21,9 

149 

27,4 

4 

0,85 p 

31,0 

211 

50,2 


Opaska : 

a) (3 označava čvrstoću žice. 

c_ 

b) Čvrstoća betona iznosila je 440 kg/cm 2 poslije 
mjesec dana. 

c) Modul elastičnosti Eb = 380 000 kg/cm 2 . 

Rezultati ovih opita pokazuju da je relaksacija 
znatno veća ako se povećava pečetni napon u žici 
preko 0,7 (3 i da je pad napona u pređnapregnutom 
presjeku znatno veći u slučaju većih početnih na¬ 
prezanja betona. Rezultati ovtih francuskih opita 
su baš suprotni francuskoj praksi prednaprezanja. 
Naime, u Francuskoj se u konstrukcijama žica na¬ 
preže do 0,85—0,93 (3, dok njemački propisi dopu¬ 
štaju naprezanje žice samo do 0,55 (3, a naši do 
0,7 p. 

Ovakav način rada u Francuskoj nailazi već 
duže vremena na osudu mnogih istaknutih njiho¬ 
vih stručnjaka, ali se to zasada nije moglo mije¬ 
njati, jer francuski propisi za prednapregnuti be¬ 
ton ne navode nikakvih granica za početno napre¬ 
zanje žice, već traže samo da to naprezanje bude u 
sa glasnosti sa statičkim računom, tako da poslije 
gubitaka na prednaprezanju, ostane u betonu još 
predviđeni napon prednaprezanja. Ako se sjetimo 
kako veliku sigurnost traže isti francuski propisi 
obzirom na naprezanje u betonu, možemo smatrati 


da se time unekoliko kompenzira pretjerano napre¬ 
zanje žice, mada to ii nisu sasvim adekvatni pro¬ 
blemi. Pri naprezanju žice do 0,90 p postoji, uslijed 
moguće disperzije u kvalitetu i opasnost sloma 
pojedinih žica u kanalima, što se više puta ne može 
ni kontrolirati. 

Njemački opiti su isto tako pokazali da je moć 
nošenja žice obzirom na zamor znatno manja ako 
početni naponi prekoračuju granicu elastičnosti. U 
Sovjetskom Savezu sada se mnogo upotrebljava 
eiektrotermični način naprezanja žice za predna- 
prezanje, kojim se znatno smanjuje veličina relak¬ 
sacije. Što se tiče cjelokupnog problema gubitka 
napona u prednapregnutim konstrukcijama sada 
imamo na razpoloženju već dovoljno podataka, pa 
bismo već mogli bolje specificirati i precizirati ove 
gubitke nego što to predviđaju naši propisi, koji 
dopuštaju da se uzima pad napona kod konstruk¬ 
cija s ukotvljavanjem 15°/o, a kod konstrukcija s 
prianjanjem 25% od postignute sile prednapre¬ 
zanja, u slučaju ako nema rezultata prethodnih 
opita. Sada bismo već mogli propisati i neke obra¬ 
sce za izračunavanje pojedinih gubitaka, bilo u 
smislu njemačkih propisa bilo u smislu manje kom- 
plikovanih francuskih ili sovjetskih propisa (SN 
10—57). 

Veliku pažnju je kongres posvetio jednom ve¬ 
oma aktualnom problemu prednapregnutog betona; 
pitanju korozije žica za prednaprezanje uslijed 
različitih hemiijskih i fizičkih pojava. Te probleme 
su obradili autori iz Poljske, Francuske, Austrije i 
drugih država. Francuski izvještaj obrađuje pita¬ 
nje korozijskih pukotina u žici na jednom objektu 
od pređnapregnutih cijevi. Pokazalo se da su žice 
na mjestima gdje nisu bile dobro zaštićene, pored 
oksidacije i gubitaka profila, postale vanredno 
krhke, tako da je u njima nastupao krhki slom. 
Ispitivanja su pokazala da pod uticajem korozije 
u žici nastupaju interne transformacije u metalu, 
koje dovode do krhkosti prvobitno normalno ela¬ 
stičnog materijala. Veliki broj opita na raznim tipo¬ 
vima žice izložene različitim prilikama pokazao je 
da najveću koroziju izaziva vlažan teren. Pojedini 
spiralni uzorci žice nalazili su se godinu dana u 
vlažnom zemljištu, u stojećoj ii tekućoj vodi i na 
zraku. Posije godine dana uzorci u zemlji potpuno 
su propali. Od uzoraka u vodi bilo je 2/3 još saču¬ 
vanih, a oni na slobodnom uzduhu ostali su poslije 
godine dana još svi cijeli. Ti opiti su pakazali da 
početni napon ne utiče na koroziju ako je on ispod 
konvencionalne granice elastičnosti. Niz tih opita 
je još u toku. U Poljskoj je izvršen veliki broj 
opita s napregnutom žicom 0 5 mm izloženo he- 
mijskim uticajima amonijumnitrata i amonijum- 
hipersulfata. Sve žice su popucale poprečno poslije 
250 dana. Žice koje su bile više napregnute pucale 
su ranije. Slom je uslijedio pošto je sa žice izgubila 
10—30% svog poprečnog presjeka. 

U Australiji su izvršili niz opita sa žicom za- 
štičenom elastičnim premazom od epoksija. Taj 
premaz omogućava potpuno nesmetano prianjanje 

betona na žice, a ujedno vanredno dobro štiti žicu 
od korozije. Obzirom na znatan napredak sintetičnih 
masa i ljepiva koja nalaze već primjenu i u čelič¬ 
nim konstrukcijama, pa čak ii pri usidravanju pred- 
napregnutih kablova, takvi premazi ne utiču na 
moć nošenja konstrukcije i pružaju znatnu zaštitu 
od korozije. Pitanje je, naravno, da li je takav 
postupak ekonomičan. 

Za povećanje adhezije u posljednje vrijeme 
se mnogo raširila upotreba žica s profiliranim 
presjekom. 

Na kraju moramo još spometnuti jedan švaj- 
carski izvještaj, koji će vjerovatno interesovati in¬ 
vestitore, a i mnoge inženjere, koji se još uvijek 
s izvjesnim nepovjerenjem odnose prema predna- 
pregnutom betonu. EMPA (Švaj carski zavod za 
ispitivanje materijala) izvršio je ispitivanje na 
slom cestovnog mosta raspona 38,80 m. Most širine 
8,90 je bio sagrađen 1954/55. u Optikon-u kod 
Ziiricha, a morao je da bude srušen zbog gradnje 
autoceste. Ispitivanja su bila izvršena s dinami¬ 
čkim i statičkim opterećenjem, kao i s pulzacijama 
obzirom na zamor. Poslije 2 miliona pulzacija s ra¬ 
čunskim opterećenjem nisu se na mostu pojavile 
nikakve promjene. Tek pošto je bilo računsko 
opterećenje povećano za 2,54 puta nastupio je slom 
kod 6,65 miliona pulzacija. Ako se uzme u obzdr da 
cestovni most uopće rijetko dobiva opterećenje 
prema propisima a najopterećeniji željeznički mo¬ 
stovi imaju oko 30 000 do 50 000 opterećenja go¬ 
dišnje, razumljivo je da postignuti faktor poveća¬ 
nja opterećenja i broj pulzacija dokazuju da se 
ispitivana konstrukcija u svakom pogledu pokazala 
kao sigurna. Vrlo interesantan je i izvještaj grupe 
za prednapregnuti beton Švaj carskog društva inže¬ 
njera i arhitekata, u kojem se navode ispitivanja 
i opažanje na željezničkim mostovima od predna- 
pregnutog betona u Švaj carskoj, koji su u upotrebi 
već 10 godina. Ta ispitivanja su pokazala da spre¬ 
gnute prednapregnute konstrukcije (čelik spregnut 
sa pređnapregnutim betonom) imaju manju sigur¬ 
nost nego čiste prednapregnute konstrukcije. Pad 
napona prednaprezanja u tom vremenu iznosio je 
samo 15% ,a naponi su se praktično sasvim stabi¬ 
lizirali. Pored gornjih (izvještaja, isneseni na kon¬ 
gresu su bili iscrpni izvještaji iz Poljske, Čeho- 
slovačke, Mađarske i Rumunije, u kojima su obra¬ 
đivani pojedini problemi preračunavanja i dimen¬ 
zioniranja prednapregnutih konstrukcija. Ovi izvje¬ 
štaji pokazuju da se u tim državama posvećuje 
prednapregnutom betonu mnogo pažnje i da se 
pojedini problemi iz toga područja opširno obra¬ 
đuju s teoretskog i eksperimentalnog gledišta. 

II. Tema: Problemi izvođenja konstrukcija od 

prednapregnutog betona (teškoće i mogućnosti 
rješenja) 

(Generalni izvjestilac holandski stručnjak D 
Vandepitte.) 

Problemi koji su obrađeni u ovoj temi djeli- 
mično su se pojavljivali i u izvještajima I. teme, 


a djelomično i drugim temama. Obzirom na to da 
iz vesta j i nisu bili formulirani točno prema naslo¬ 
vima tema, više puta je problematika u jednom 
izvještaju spadala na područje raznih tema. 

U ovoj temi nisu se po mišljenju izvjestioca 
mogle očekivati neke naročito iznenađujuće novo¬ 
sti jer se prednapregnuti beton sada razvija mnogo 
mirnije nego prije jedne decenije. Svu materiju 
je izvjestilac grupisao u ove skupine: 

Beton. Iskustva iz Nove Zeland! je pokazuju 
da upotreba brzovezujućeg cementa izaziva znatne 
pukotine uslijed skupljanja betona i prouzrokuje 
razne druge građevno-tehničke teškoće. U Austra¬ 
liji se pojavljuju tendencije povećanja debljine 
hrpta prednagrenutih I presjeka. Smanjenje de¬ 
bljine hrpta iz nekih tobože estetskih razloga do¬ 
vodi do znatnih teškoća pri ugrađivanju betona u 
donji pojas i u sam hrbat. Zato treba uvijek uzi¬ 
mati dovoljnu debljinu hrpta da bi se betoniran je 
moglo dobro izvoditi, a da i stremena mekog željeza 
budu dovoljno zaštićena. Do tog zaključka smo i 
mi došli u našoj praksi, jer smo ponekad morali 
povećati širinu hrpta za 2—3 cm već na samom 
gradilištu, pošto se uvidjelo da je projektirana ši¬ 
rina bila premalena. Izvjestilac preporučuje da se 
ne izrađuje hrbat ispod 12 cm ako u njemu ima 
kanala za prednaprezanje. 

U toj temi nailazimo i na izvještaj iz Istočne 
Njemačke o stanju prvog prednapregnutog mosta 
na svijetu, koji je u godinama 1935—1937. sagradio 
Dischinger u Aul-u kod Drezdena. To je most Ger- 
berova sistema ® rasponima 25,2 + 69,0 (31,5) + 
+ 23,4 m. Obzirom na tadašnje stanje tehnike i 
metalurgije Dischinger je upotrebio za predna- 
prezanje štapove 70 mm prečnika od čelika 52. Pad 
napona uslijed relaksacije tako slabog čelika na¬ 
ravno je znatno smanjio silu prednaprezanja, što 
je izazvalo otvaranje pukotina i veliik pregib kon¬ 
strukcije. Dischinger je predviđao pad napona i 
zato je projektovao i posebna sidra sa dvostrukom 
maticom, za naknadno napinjanje armature i za 
prednaprezanje. Zbog rata, promjene političkih pri¬ 
lika i smrti samog Dischingera pao je u zaborav 
ovaj most, i mjere koje je Dischinger predviđao za 
smanjenje gubitaka napona nisu bile poduzete. U 
god. 1963. predviđa se sanacija mosta, naravno, po¬ 
moću prednaprezanja. 

Izrada kanala za kablove. Još uvi¬ 
jek se vode polemike između pristalica gumenih i 
limenih cijevi za izradu kanala. Gumene naduvene 
i nenaduvene cijevi upotrebljavaju se uglavnom u 
Engleskoj, Belgiji i još nekim državama, a limene 
cijevi upotrebljavaju se u Njemačkoj, Francuskoj, 
Švaj carskoj i mnogim drugim državama. Većina 
upotrebljava limene cijevi kojima protivnici za¬ 
mjeraju da ostavljaju u konstrukciji suvišnu vodu 
iz maltera za injektiranje. Nov sistem su predložili 
Česi, i to sa čeličnom spiralom, koja je toliko sti¬ 
snuta da ne dopušta ulazak betona pri betoniranju. 
Dva sata poslije betoniranja spirala se izvlači 
okretanjem. 

Veza između prefabriciranih ele¬ 
menata. Vezivanje prefabriciranih komada u 
jedan prednapregnuti nosač predstavlja još uvijek 
problem koji nije konačno riješen. Englezi su sa¬ 
općili o svojim uspjesima u primjeni suhog sastava. 
Holanđani su donijeli na kongres veliku dokumen¬ 
taciju za »nabla«-nosače trokutnog rešetkastog 
presjeka. Ti nosači imaju konstruktivnu visinu 
12 m, širinu 22,4 m, a služe za izradu mostova 
raspona 60 m u vezi s velikim melioracionim rado¬ 
vima. Trougaoni presjek je nastao kao posljedica 
velikih horizontalnih opterećenja od zatvornica sa 
obje strane nosača, uz istovremena znatna verti¬ 
kalna opterećenja. Širina prefabriciranih eleme¬ 
nata je samo 2,30 m, tako da su za jedan nosač po¬ 
trebna 22 elementa. Ti elementi se spajaju na licu 
mjesta 0,50 m debelim slojem betona. Ispitivanja 
su pokazala da je zbog tih spojeva sigurnost protiv 
smicanja manja nego protiv savijanja. Razmjer si¬ 
gurnosti je prvobitno 1,70 : 2,38. Sigurnost protiv 
smicanja je bila povećana time što su na spojevima 
oblikovani žljebovi trokutnog presjeka. 

Kablovi. U Engleskoj se u posljednje vri¬ 
jeme mnogo upotrebljavaju čelična užeta za pred- 
naprezanje, namjesto pravih žica. Pri upotrebi 
užeta treba uzimati u obzir da istezanje i napon 
nisu proporcionalni, jer pri naprezanju užeta nastu¬ 
paju pored deformacija uslijed zatezanja još i lo¬ 
kalne deformacije pojedinih žica između sebe. Zbog 
izvjesnih nejasnosti u pogledu naravi i veličine tih 
lokalnih deformacija ne preporučuje se upotreba 
užeta sa više od 7 žica. 

Pitanju korozije se i ovdje posvećivalo dosta 
pažnje. Kao uzroci povećane korozije žica navode 
se relativno velika količina bainita u metalu, pre¬ 
visoki početni naponi, premalen prečnik kolutova 
u kojima se dobavlja žica, dobir sa hloridima i sa 
bakrom, kao i poznati uzroci: kemijski agresivne 
sredine i vlaga. Hladno vučena žica je manje pod¬ 
vrgnuta koroziji nego ostale visokovrijedne žice. 

Usidravanj e, napinjanje. Sovjetski 
Savez, Češka i Rumunija su objavili tipove svojih 
sidara. Za nas je to interesantno jer su ti tipovi 
potpuno slični sidrima Ing. Žeželja, samo što ko¬ 
nusni klin nema uzdužnih žljebova nego poprečne 
žijebove u vidu dosta sitnog nareza. Zubi ovih na- 
reza gnječe se prilikom usidravanj a i trenjem drže 
žicu. Čaura i podložna pločica su u principu isti, 
samo proporcionalno veći jer su sidra izrađena za 
znatno veće sile: 24 0 7 i 36 0 7 za preuzimanje 
sila do 180 t. 

Englezi, Novozelanđani d Česi navode da i pored 
najbrižljivijeg rada postoje mogućnosti izvjesnih 
kvarova na kablovima i sidrima prouzrokovani pu¬ 
canjem ili klizanjem pojedinih žica. To obično ne 
ugrožava konstrukciju, ali bi bilo potrebno raču¬ 
nati s izvjesnom disperzijom pri svakom napi¬ 
njanju. Način uzimanja u obzir tih disperzija mo¬ 
rao bi se tek odrediti. Tome bismo možda morali 
dodati da bi dodavanje sile napona obzirom na 


mogućnost disperzije bilo dosta problematično, jer 
kod izvjesnih sistema usidravanj a ti slučajevi 
praktično ne nastupaju. 

U Japanu su velikim brojem statističkih opita 
ustanovili razliku između sile napinjanja koja pro¬ 
izlazi iz deformacije žice i sile koju čitamo na ma¬ 
nometru prese. Pokazalo se da je razlika +3,2 do 
+ 3,2%. Obzirom na to preporučuju neki autori da 
se namjesto manometra upotrebljavaju dinamo- 
metri. 

Trenje. Na tom području za nas je vrlo važna 
konstatacija, da su u posljednje vrijeme napušta 
Hoyerov sistem i da se sve više upotrebljavaju 
vanjski kablovi (u Belgiji, Engleskoj, Australiji, 
Njemačkoj i Francuskoj). U pogledu vanjskih ka¬ 
blova vodio se dugo godina spor, jer su glavne 
države prednapregnutog betona, Francuska i Nje¬ 
mačka, otklanjale vanjske kablove, zbog mogućno¬ 
sti korozije. Time su otklanjali više puta i naš si¬ 
stem, jer smo mi često upotrebljavali vanjske ka¬ 
blove. Sada su, čini se, došli do zaključka, da se 
i vanjski kablovi mogu dobro zaštititi, a da se vanj¬ 
skim kablovima mnogo dobiva uslijed smanjenja 
trenja. Tako su u Australiji pri gradnji mosta Nar- 
rows Bridge u Perthu upotrebili vanjske kablove 
i zbog toga postigli smanjenje gubitaka uslijed 
trenja od 30 na 6%. 

Malter za injektiramje. Opće je mi¬ 
šljenje, da za malter za injektiranje vodocementni 
faktor ne smije biti veći od 0,45. U Novoj Zelan- 
diji i u Čehoslovačkoj injektiraju kanale s najni¬ 
žeg mjesta. Injektiranje mora biti što sigurnije. 
Kod neinjektiranih kanala ustanovljena je već 
poslije tri godine jaka korozija žice. U Čehoslo¬ 
vačkoj su ispitivali injektirane kanale na mosto¬ 
vima poslije 5—8 godina. U gornjoj zoni kanala 
ponekad je ustanovljen zračni prostor debljine 
cea 5 mm, a pod njim bijeli ljepivi sloj debljine 
5 mm, ali žice u ovom sloju nisu bile korodirane. 
U jednom kanalu, koji je bio slučajno slabo injek- 
tiran, bile su žice pokrivene samo vrlo tankim 
slojem maltera (0,5—1 mm), ali korozije nije bilo. 
Najopasnije je ako dijelovi kanala ostanu uopće 
neinjektirani jer tu će žica sigurno propasti. 

Zaštita od mraza. Injektiranje je naj¬ 
bolje izvoditi u toplijem vremenu. Ukoliko to nije 
moguće, preporučuju holandski stručnjaci doda¬ 
vanje špiritusa malteru. Ako u kanalima poslije 
injektiranja ostane voda, ona može pri smrzavanju 
prouzrokovati uzdužne pukotine. Generalni izvje¬ 
stilac u vezi s time upozorova da polaganje kablova 
na vanjskoj strani nosača isključuje sve teškoće 
u vezi s injektiranjem i smrzavanjem vode u 
kanalima. 

Transport i montaža. O slobodnoj 
montaži mostova su podli jeli referati Česi, Novo¬ 
zelanđani i Australci. Najopsežniji izvještaj o pre- 
fabrikaciji prednapregnutih elemenata i njihovoj 

montaži dali su stručnjaci iz SSSR. Oni su detaljno 
obradili i problem spojeva prefabriciranih, pred¬ 
napregnutih elemenata. Prikazali su izradu tipskih 
paraboličnih krovnih vezača, raspona 85,0 m, koji 
se u fabrici izrađuju u 3 dijela i transportiraju na 
lice mjesta. Iznijeli su podatke i o izradi prefa¬ 
briciranih prednapregnutih cilindričnih ljuski za 
raspon 12,0 X 24 m, koji se izrađuju od 16 odvo¬ 
jenih elemenata, spojenih na gradilištu. Izrada pre¬ 
fabriciranih elemenata od prednapregnutog betona 
najviše je pored SSSR raširena u USA. Na kon¬ 
gresu je bio prikazan način građenja 13-spratne 
zgrade po sistemu dizanja prefabriciranih stropova 
izrađenih u okviru gradilišta. Svih 13 tavanica 
izrađeno je u vidu masivnih prednapregnutih ploča 
debljine 20 cm, jedna povrh druge. Zbog lakšeg 
dizanja bio je upotrebljen laki beton, 1762 kg/m 3 . 
Ploče su bile vertikalno dignute i fiksirane u pred¬ 
viđenom položaju zavarivanjem na čelične stubove. 
Zavarivanje pojedinih elemenata na gradilištu po¬ 
moću prikladnih ubetoniranih čeličnih dijelova 
upotrebljavaju mnogo i u SSSR-u. Način rada 
s dizanjem gotovih ploča iskazao se je u USA kao 


veoma ekonomičan i nailazi tamo na veliku 
primjenu. 

Sigurnost kod požara. Tom problemu 
su naročitu pažnju posvetili u Engleskoj, Japanu 

1 USA. U Japanu su držali 4 nosača raspona 12,4 m 

2 sata na temperaturi +1100° C. Tek nakon toga 
su se pojavile prve pukotine. Ti nosači su poslije 
toga imali još 50°/o moći nošenja. Poslije sanacije 
ponovnim prednaprezanjem postignuto je 75%> 
prvobitne moći nošenja. 

U USA je u jednoj velikoj trgovini s krovom od 
prednapregnutih ploča izbio požar koji je trajao 
5 sati. Krov se nije srušio ,ali su pojedine ploče 
bile dosta jako oštećene, tako da su ih morali ža¬ 
rni jenjivati drugima. 

Sanacije građevina. Nekoliko izvještaja 
bilo je s područja sanacija građevinskih konstruk¬ 
cija (mostova, zidova, temelja, rezervoara) pomoću 
prednaprezanja. Iz tih referata vidjelo se je koliko 
su univerzalne mogućnosti za primjenu predna¬ 
pregnutog betona u građevinarstvu. 

(Nastavit će se) 


POPRAVNI RADOVI NA BETONU PRELJEVA NA BRANI 
DERBENDI KHAN U IRAKU 

Ing. Vjekoslav Makovac-Dijak, Geoistraživanja Zagreb 


1. Uvod 

Brana Derbendi Khan leži na rijeci Diyala-Sir- 
wan, oko 285 km (cestom) sjeveroistočno od Bagh- 
dada, Irak, na području okruga Sulaiimaniyah 
(glavno mjesto Kurdistana). 

Prvenstvena je svrha objekta izjednačenje voda 
rijeke Diyala-e za potrebe navodnjavanja i kon¬ 
trolu velikih voda; sekundarna mu je namjena 
proizvodnja električne energije, koja će doći do 
izražaja u skoroj budućnosti. Za sada se još ne gra¬ 
di glavna strojarnica, nego samo jedna mala za 
lokalne potrebe i pogon uređaja na brani, kapa¬ 
citeta 2 X 800 kW. 

Opći pogled na objekat s niz vodne strane prika¬ 
zan je na si. br. 1. 

Izgradnjom brane dobiva se akumulacioni bazen 
za višegodišnje izjednačenje ukupne zapremine (pri 
normalnom maksimalnom usporu od 485 m n. m.) 
3 milijarde m 3 , od čega korisna akumulacija (do 
minimalne predviđene kote iskorištenja od 434 
m n. m.) iznosi 2,5 milijarde m 3 . Površina jezera 
pri usporu 485 m n. m. iznosi cca 121 km 2 . 

Maksimalna visina brane je 128 m. Brana je 
tipa kamenog nabačaja s vertikalnom centralnom 
glinenom jezgrom i šljunčanim filterima između 
gline i kamena. Maksimalna širina brane u temelju 
je 500 m a duljina po uzdužnoj osi u kruni 355 m 


(uključivši ovamo i poslužni most iznad preljeva). 
Ukupna kubatura tijela brane je nešto iznad 7 
miliona m 3 , od čega na kameni nabačaj otpada 5,2 
miliona m 3 , na glinenu jezgru 1,3 miliona m 3 a 
ostatak na filtere. 



SI. 1.: Pogled s nizvodne strane 

Za odvod velikih voda preko profila brane služi 
preljevna građevina na desnom boku doline. Ona 
se sastoji od preljevne krune i brzotoka. Preljevna 
kruna podijeljena je na tri otvora, svaki kontro¬ 
liran jednim segmentnim zatvaračem dimenzije 
15 X 15 m. Kruna preljeva nalazi se na koti 470 
m n. m., a vrh zatvarača je na koti 485 m n. m. 
Ukupni kapacitet preljeva pri usporu u jezeru 
485. m n. m. iznosi 5700 nrVsec; u slučaju krajnje 
nužde dopušta se ustpor u jezeru do kote 493,5 m n. 
m. (Kruna brane je na koti 495 m n. m.). Pri tom 
maksimalnom dopuštenom usporu kapacitet pre¬ 
ljevne građevne iznose 11 400 m 3 /see. 

Brzo tok sastoji se od tri odvojena kanala, koji 
bi kod rada preljeva do usporne kote 485 m n. m. 
trebali raditi odvojeno. Preko te kote bili bi raz¬ 
djelni zidovi između kanala brzotoka potopljeni i 
čitav brzotok bi u stvari radio kao jedinstveni 
kanal. 

Brzotok se na kraju završava odskočnom građe¬ 
vinom, kojoj je zadaća da odbaci vodni mlaz što 
dalje nizvodno. Pri maksimalnom kapacitetu pre¬ 
ljeva ta bi udaljenost trebala biti nešto iznad 100 m. 

Za dovod vode do ispušnih zatvarača za navod¬ 
njavanje (kao i kasnije za dovod to turbina buduće 
strojare) služe dva kružna tunela, čistog promjera 
6 m i 9 m, duljine 775 m odnosno 662 m. Ovi su 
tuneli gotovo na čitavoj svojoj dužini obloženi 
limom. Tokom gradnje oni su služili kao obilazni 
tuneli, a kasnije su izvedbom uzvodnih i nizvodnih 
betonskih čepova privedeni svojoj stalnoj svrsi: 
zahvatu i dovodu vode do ispušnih zatvarača i 
turbina. 

Ulazna građevina sastoji se od tornja s dva 
tablasta zatvarača, dimenzija svaki 4,75 X 9,50 m, 
koji se poslužuju s vrha tornja na koti 495 m n. m. 
pomoću kojih se količine vode potrebne za navod- 
otvora, dva vezana na 9 m tunel i jedan na 6 m. 
Prema tome se s uzvodne strane može istovremeno 
zatvoriti samo jedan tunel, ili 9 m (potrebna oba 
zatvarača) ili 6 m (potreban samo jedan zatvarač). 

Za ispust vode na nizvodnoj strani služe 3 
Howel-Bunger zatvarača, promjera 2,438 m svaki, 
pomoću kojih se količina vode potrebne za navod¬ 
njavanje mogu regulirati s visokom preciznošću. 
Maksimalni kapacitet svakog zatvarača pri mak¬ 
simalnom padu od 109 metara i otvoru obturatora 
100% iznosi 160 m 3 /sec. Međutim zbog straha pred 
jakim vibracijama koje bi mogle nastati, projek¬ 
tanti postrojenja i isporučilac zatvarača preporu¬ 
čuju da se zatvarači otvaraju samo do 60%. 

Ukupna koliična betona na brani Derbendi 
Khan nešto je iznad 400 000 m 3 , a količina željeza 
za armaturu iznad 10 miliona kg. 

Izgradnja objekta započela je u februaru 1956. 
god. Koncem 1962. godine svi bi radovi trebali biti 
završeni. Zatvaranje brane (što znači u stvari po¬ 
četak punjenja akumulacionog bazena) bilo je iz¬ 
vršeno u novembru 1961. god; od februara 1962. 
god. započela je neograničena akumulacija i izvo¬ 
đaču je izdana potvrda da je objekat bitno završen. 


Tokom prošlog ljeta već su se u poljoprivredi 
nizvodnih područja osjetile prve koristi od izgrad¬ 
nje objekta, jer je otpuštanjem vode iz akumula¬ 
cionog bazena Derbendi Khan proticaj rijeke Diyaila 
za vrijeme ljetnih mjeseci bio povećan od (do sada) 
prirodnog minimalnog 15—20 m 3 /see na proticaj 
od 120 m 3 /sec. Prema podacima koje je ministar 
poljoprivrede iračke vlade dao štampi, vrijednost 
ovogodišnjeg povećanog prihoda u poljoprivredi 
uslijed navodnjavanja vodom iz bazena Drbendi 
Khan iznosi oko 1 milion iračkih dinara (1 irački 
dinar = 1 engleska funta = 2,8 dolara). 

Ukupni troškovi izgradnje objekta (bez velike 
strojarnice) iznose oko 24 miliona iračkih dinara 
ili 67,2 miliona dolara. 

Projektant objekta je Harza, američka firma iz 
Chicaga. Glavni izvođač je jedna zajednica ame¬ 
ričkih poduzeća na čelu s kompanijom Jones iz 
Charlotte. Injekcione radove izvodi zapadno-nje- 
mačka firma Gebhard und Konig iz Essena, čelične 
cijevne vodove, preljevne zatvarače i ulazne za¬ 
tvarače kao i kran nad ulanom građevinom isporu¬ 
čile su i montirale firme Krupp-Rheinstahl Union, 
ispušne zatvarače je isporučila firma Neyrpic, a 
generatore i turbine za malu elektranu firma Elin 
odnosno Voigt. 

Nadzor nad izgradnjom objekta od jeseni 1959. 
godine vrši u ime iračke vlade (kao vlasnika) jugo¬ 
slavensko pudzeće Geoistraživanja — Zagreb. Ju¬ 
goslaveni su ovaj posao dobili nakon boravka dr 
ing Nonveilera na gradilištu u svojstvu eksperta 
za temeljenje brane. Poduzeće stoji u obavezi s 
iračkom administracijom da vrši nadzor nad objek¬ 
tom sve do isteka perioda održavanja, tj. vjero--, 
vatno do kraja 1963. godine, kada bi se izvođaču 
trebala izdati potvrda o održavanju i izvršiti ko¬ 
načna isplata svih njegovih potraživanja u odnosu 
na investitora. 

2. Preljevna građevina — projekt i tehnički uslovi 
za izvedbu betona 

Uzdužni i tipični poprečni presjek preljevne 
građevine prikazani su na slikama 2 i 3. 

Izvedbeni projekt preljevne građevine naprav¬ 
ljen je na osnovu modelskih ispitivanja provedenih 
u hidrotehničkom laboratoriju sveučilišta u Mi- 
nnesoti (USA). Ova su ispitivanja pokazala da se 
kod maksimalnog kapaciteta preljevne građevine 
na kraju (prije otskoka na »bucketu«) trebaju oče¬ 
kivati brzine vode koje leže iznad vrijednosti od 
40 metara u sekundi. 

Tehničkim uslovima za sve betone na brani 
Derbendi Khan određen je njihov sastav (cement, 
agregat, voda, maksimalno zrno agregata), način 
pripreme i transporta, način ugradnje, oplata, 
njega i zaštita, izrada konstruktivnih i dilatacio- 
nih spojnica, obrada površina i način popravaka na 
defektnim mjestima. 

Karakteristično je da u zahtjevima specifikacija 
nije naročito posebno naglašena važnost betona pre- 

ljevne građevine (onako kako se na tome kasnije 
počelo insistirati), s obzirom na velike brzine vode 
kojima će on biti podvrgnut u toku rada preljeva. 
Taj se beton tretira kao i isvi ostali betoni na 
objektu. 

Nominalna čvrstoća betona na gradilištu Der- 
bendi Khan, već prema vrsti građevine i maksimal¬ 
noj veličini agregata, iznosi po specifikacijama 
2000 psi (libara po kvadratnom inču), 2500 psi i 
3000 psi, odnosno cca 150 kg/cm 2 , 190 kg/cm 2 i 
230 kg/cm 2 . Za beton preljevne građevine upotre- 
bljene su slijedeće vrste: 

za masivne dijelove: nominalna čvrstoća 2000 
psi, maksimalno zrno agregata 3 inča; 

za tanje dijelove i na površinama direktno u 
kontaktu s vodom: nominalna čvrstoća 3000 psi, 
maksimalno zrno agregata 1,5 inč i 3/4 inča (kod 
zidova ispod 50 cm s gustom armaturom). 

Stvarne čvrstoće betona, ustanovljene ispiti¬ 
vanjima na pokusnih cilindrima kao i »in situ« 
izvađenim betonskim jezgrama bile su u prosjeku 
cca 15% veće od nominalnih. U tom je pogledu 
zahtjevima specifikacija bilo potpuno udovoljeno, 
makar i uz nešto veći utrošak cementa. Taj rela¬ 
tivno utrošak cementa nešto veći od potrebnog 
uvjetovan je bio posebnim objektivnim i subjek¬ 
tivnim razlozima, kojih razmatranje ne spada u 
okvire ovoga članka. 

Specifikacije u pogledu obrade površina betona 
i tolerancije kod nepravilnosti betonskih površina 
za branu Derbendi Khan kažu općenito: 

»Tipovi površinske obrade za različite povr¬ 
šine bit će izvedeni prema projektu ili uputama 
na terenu. Nepravilnosti površina dijele se na 
»nagle« ili »postepene«. Nepravilnosti prouzroko¬ 
vane pomakom ili krivim postavljanjem oplate ili 
bilo kakvim defektom drvene oplate smatraju se 
»naglim« i mjerit će se direktno. Sve druge nepra¬ 
vilnosti smatrati će se »postepenim« i mjerit će se 
pomoću ravne letve. Dužina letve bit će 1,5 m 
za mjerenje površina betoniranih pomoću oplate, 
a 3,0 m za mjerenje površina izvedenih bez oplate, 
Gnijezda šupljikavog betona (»saće«) ograničene 


veličine ne smatraju se nepravilnostima i moraju 
se popraviti gdjegod se pojave. Izvođač će očistiti 
sve vidljive površine od ružnih inkrustacija i 
mrlja«. 

Za površine betonirane pomoću oplate, koje su 
izložene pogledu ali ne će doći u kontakt s teku¬ 
ćom vodom, specifikacije vele: 

»Kod betonskih površina trajno izloženih po¬ 
gledu u vezi ispunjavanja rupa i zaglađivanja ili 
brušenja traži se samo onoliko koliko je to potrebno 
za popravak »saća« i ostalog defektnog betona. 
Nepravilnosti površine ne smiju biti veće od 3 mm 
kod »naglih«, a 5 mm kod »postepenih«. 

Za betonske površine koje će doći pod djelo¬ 
vanje tekuće vode specifikacije odrađuju: 

»Površine pod oplatom, koje će doći u dodir s 
tekućom vodom, u pogledu površinske obrade tre¬ 
baju samo onoliko koliko to traži popravak »saća« 
i drugog defektnog betona kao i propisanu njegu. 
»Nagle« nepravilnosti ne smiju biti veće od 3 mm, 
»postepene« također ne veće od 3 mm. Kao izuze¬ 
tak od naprijed iznesenoga, kod zidova brzo toka i 
niz vodnog lica preljevnog praga »nagle« nepravil¬ 
nosti u smjeru toka vode treba da se glatko iz¬ 
bruse«. 

U pogledu popravka betona specifikacije traže: 

»Popravak betona koji je bio ugrađen pomoću 
oplate treba biti izvršen u roku od 24 sata po 
skidanju oplate. Svi vijci za pričvršćenje oplate 
moraju se pažljivo ukloniti s površina izloženih po¬ 
gledu. Oštećen kao i »saćast« beton mora se uklo¬ 
niti do zdravog betona i nadomjestiti suhim zapu- 
njavanjem (drypack), mortom ili betonom. Tamo 
gdje se pojavljuju velika ispupčenja i »nagle« ne¬ 
pravilnosti, oni se moraju smanjiti primjenom 
»štokanja« i brušenja. 

Suho zapunjavanje (drypack) mora se upotrije¬ 
biti kod rupa gdje je barem jedna dimenzija na 
površini manja od dubine, kod rupa koje su ostale 
nakon uklanjanja vijaka za pričvršćenje oplate, 
kao i kod uskih udubina usječenih za popravak pu¬ 
kotina. Zapunjavanje rupa od vijaka za pričvršće¬ 
nje oplate u konstruktivnim spojnicama ili na 
površinama iza kojih dolazi nasip ne zahtijeva se. 
»Drypack« se ne smije upotrijebiti za zapunjavanje 
iza armature ili kod rupa koje se pružaju kroz 
čitav presjek betona. 

Zapunjavanje mortom pod pritiskom treba se 
primijeniti kod rupa koje su preširoke za primjenu 
suhog zapunjavanja a preplitke za primjenu zapu- 
njavanja betonom, a koje nisu dublje od udaljenijeg 
ruba armature najbliže površini. 

Zapunjavanje betonom treba se upotrebiti kod 
rupa koje prolaze kroz čitav betonski presjek, kod 
rupa koje imaju površinu veću od 1000 cm 2 i 
dublje su od 10 cm, i konačno kod rupa u armi¬ 
ranom betonu koje imaju površinu veću od 500 cm 2 
i koje se pružaju do iza armature. Ako se to zatraži, 
ispunjavanje betonom mora se izvršiti pod pri¬ 
tiskom. 

Svi materijali, postupci i operacije upotrebljene 
pri popravcima betona treba da budu prema direk¬ 
tivama nadzora. Sve ispune treba da su dobro ve¬ 
zane uz površine rupa, ne smiju pucati niti smiju 
muklo odjekivati nakon što su prošle fazu njego¬ 
vanja i osušile se .Troškove svih materijala, rada 
i opreme upotrebljenih kod popravaka betona sno¬ 
si izvođač«. 

3. Izvedbe — odstupanje od specifikacija 

Kao uvijek pri izvedbi jednog objekta, tako je 
i u slučaju preljevne građevine na Derdendi Khanu 
izvedba bila kompromis između maksimalnih zah¬ 
tjeva projekta i specifikacija, s jedne strane, i 
objektivnih mogućnosti operative, s druge strane. 
Kao rezultat takvog kompromisa došlo je do odstu¬ 
panja od specifikacija i prekoračenja tolerancija. 

Kao što smo to već prije spomenuli, u samim 
specifikacijama nije dovoljno bila naglašena važ¬ 
nost specijalnih zahtjeva koji su se postavljali na 
beton preljevne građevine kasnije, kada se primi¬ 
jetilo odstupanje od specifikacija. Izvođač nije od 
samog početka specijalno tretirao beton preljevne 
građevine, što se vidi i iz njegovih ponuđenih cije¬ 
na: ponuđena, naime, cijena za tu građevinu jedna 


je od najnižih na čitavom objektu (3,90 I. D./m 3 , 
bez cementa, oplate i armature). 

Tokom rada se pokazalo da odredba specifika¬ 
cija po kojoj bi se popravci betona morali izvršiti 
u roku od 24 sata po skidanju oplate praktično ne 
može biti primijenjena a da se to znatno ne od¬ 
razi na tempu napretka betoniran ja kao i na sa¬ 
mom kvalitetu popravaka. Zato je izvođač dobio 
od nadzora odobrenje da popravak betona na defek¬ 
tnim mjestima vrši naknadno kada se pojedini blo¬ 
kovi završe do vrha. 

U prvoj polovini 1961, kada je već znatni dio 
preljevne građevine bio izbetoniran, projektanti su 
počeli posvećivati naročitu pažnju problemu izved¬ 
be betona preljevne građevine u odnosu na speci¬ 
fikacije. U početku razmatranja toga pitanja nije 
se činilo da će kvalitet razmatranog betona postav¬ 
ljati neki naročiti problem. U to su vrijeme već 
bili u toku i stanoviti popravni radovi na površi¬ 
nama betona da bi se zahtjevima specifikacija udo¬ 
voljilo popravcima primjenom predviđenih kon¬ 
vencionalnih metoda. Defektni beton i »saća« ukla¬ 
njali su se i ta su se mjesta zapunjavala »đrypack- 
om«, koji je u oko 70°/o slučajevi bio dobro izveden 
(nije pucao i dobro je bio vezan s osnovnim beto¬ 
nom). Naravno, ostatak od 30°/o neuspjelih bio je u 
planu da se ukloni i ponovno popravi, sve dok se 
ne dobije odgovarajući kvalitet. Izvođač je osim 
toga, sam na svoju ruku, odlučio da sve vidljive 
površine betona dotjera brušenjem do jednolikog 
izgleda i glatkoće. Taj postupak je dao efektne re¬ 
zultate uz neznatno povećanje troškova. 

Od strane nadzora postupak za popravak be¬ 
tona bio je odobren, no naravno, nije se vršio 
nikakav prijem izvršenih radova. Izvođač je bio 
upozoren da će prije konačnog prijema svi popravni 
radovi biti brižljivo ispitani i ponovno izvršeni, 
ukoliko se pokažu da nezadovoljavaju. 

Projektanti su, međutim pokazali veliku zabri¬ 
nutost u pogledu betona preljevne građevine. 
Nakon jedne od redovnih posjeta gradilištu nji¬ 
hovog vanjskog saradnika i eksperta ing D. Ble- 
ifuss-a u junu 1961. (Harza, naime, nije posljednjih 
godina na gradilištu imala svog stalnog pretstav- 
nika), taj je po svome povratku u Chicago o betonu 
preljevne građevine podnio slijedeći izvještaj: 

»Čini se da je beton skroz na skorz odličnog 
kvaliteta. Nije raspucan. Njegov sastav kao i povr¬ 
šinska obrada zidova općenito su sasvim dobri. 
Postoje mnogi džepovi (»saća«) ,obično na dnu 
pojedinih blokova betoniranja. Pojava zražnih mje¬ 
hurića uz oplatu je neizbježna; njihov se broj može 
smanjiti, ali se ne mogu potpuno eliminirati. Opće¬ 
nito govoreći, oni se ne javljaju u pretjeranom 
broju ,ali ima pojedinih mjesta gdje su brojniji 
nego što bi smjeli biti. 

Površinska obrada i sastav betona dna brzotoka 
bolji su ne go sam to do sada ikada imao prilike 
vidjeti. Na nekim je mjestima površina ogrebena, 
a ponegdje se nalaze tragovi naknadno prosutog 
betona iil cementnog morta. No općenito taj je 

beton tako dobar da je šteta zasijecati ga. Međutim, 
ovo će se morati učiniti na mnogim mjestima da bi 
se udovoljilo tolerancijama postavljenim u specifi¬ 
kacijama. 

Pravilnost zidova u vertikalnom smjeru je slaba. 
Valovi van i unutra kao i ispupčenja ili uleknuća 
do 2 inča normalna su pojava. Međutim, ove ne¬ 
pravilnosti stoje gotovo okomito prema toku vode 
i ako se horizontalne spojnice između blokova 
»zakrpaju« i zaglade, one nemaju s hidrauličkog 
stanovišta nikakvog praktičnog značenja. Srećom 
je brzo tok preljevne građevine tako velikih dimen¬ 
zija da samo uvježbano oko može primijetiti ove 
nepravilnosti ,a i to trenirano oko bi trebalo dugo 
vremena da dođe u položaj s kojega bi ih moglo 
zamijetiti. 

Pravilnost zidova u horizontalnom smjeru, iz- 
mjeđu spojnica, kako je to ustanovljeno pomoću 
letava, općenito je prilično dobra. Ima nekoliko 
mjesta gdje je specificirana granica od 3 mm na 
duljinu od 3 metra prekoračena, ali takve depresije 
ili ispupčenja općenito su vrlo postepene; one 
možda ne bi trebale biti popravljene. Na nekoliko 
mjesta pojavljuju se oštri rubovi ili pomaci, koji 
će se morati izbrusiti. Ovakvo brušenje biće potre¬ 
bno da se izvrši na znatnijoj površini. 

Gotovo svaka vertikalna spojnica kod zidova 
zahtijeva detaljnu pažnju. Neke od njih bile su 
popravljane »krpanjem«, no uvijek slabo, tako da 
su ta mjesta već raspucana. Na mnogim mjestima 
nije se uopće pokušalo izvesti spojnicu kako je to 
projektom predviđeno. Nizvodna strana spojnice je 
ravna s uzvodnom ili ulazi malo u liniju strujanja 
vode. 

Pri razmatranju pravilnosti površine dna brzo- 
toka mora se praviti razlika između tangenti i verti¬ 
kalnih krivina. Pravilnost kod tangenata je prilično 
dobra. Međutim, kod površina između spojnica 
obično se pojavljuje tendencija spuštanja (ulek¬ 
nuća) (govorim samo o pravilnosti u smjeru toka) 
tako da se same spojnice pojavljuju kao nadvišenja. 
Ta pojava daje svakoj spojnici efekt skijaškog 
skoka. Neke od takvih spojnica mogu se popraviti 
brušenjem. 

Vertikalne krivine bile su izbetonirane kao niz 
tangenti od spojnice do spojnice. Dodavši k tome 
efekt skijaškog skoka, ove spojnice su zaista vrlo 
upadljive.« 

4. Popravni radovi 

Prijedlozi projektanata. Projektanti, 
kojima je neobično ležala na srcu preljevna građe¬ 
vina na Derbendi Khanu, veoma aktivno su se 
založili kod rješavanja problema popravnih radova. 

Zbog velikih brzina vode koje će se javljati u 
preljevnim kanalima prilikom rada preljeva kao 
i zbog očekivane učestalosti rada preljevnog organa 
oni su čvrsto stali na stanovište potpunog udovo- 
ljenja zahtjevima specifikacija i strogo su prepo¬ 
ručili da se ti zahtjevi ne ublažuju. Da bi se iz¬ 
bjegla pojava kavitadje i erozije betonskih povr¬ 


šina zidova i dna, kao i s time u vezi mogući veliki 
troškovi održavanja tokom pogona, projektanti 
smatraju da betonske površine unutar brzotoka 
moraju biti potpuno glatke, a nepravilnosti u smje¬ 
ru toka vode unutar tolerancija. 

Da bi se mogla donijeti odluka o načinu po¬ 
pravka betona brzotoka, specijalno njegovog dna, 
tokom 1961. god. izvršeno je detaljno geodetsko sni¬ 
manje dna preljevnih kanala sistemom mreže 
gusto raspoređenih tačaka. Na osnovu toga snima¬ 
nja konstruiran je niz uzdužnih profila za svaki 
preljevni kanal; oni su prikazivali odstupanja (de¬ 
vijacije) stvarno izvedenog dna prema projektira¬ 
noj (teoretskoj) liniji dna. 

U augustu 1961. god. projektanti su donijeli svoj 
prvi prijedlog (program) za izvršenje popravnih 
radova. Po tome prijedlogu trebalo je neravnine 
(nepravilnosti) izdova eliminirati ili brušenjem 
(ispupčenja) ili dodavanjem morta (na uleknućima) 
da bi se nepravilnosti u smjeru toka vode dovele 
unutar tolerancija. Za dodavanje materijala u 
uleknućima kao i za »krpanje« defektnog betona 
projektanti su predložili upotrebu jednog novog 
specijalnog materijala, tzv. »epoxy«-ja, koji se može 
upotrijebiti ili kao mort, ili kao vezno sredstvo 
dvaju različitih materijala ili kao premaz preko 
čitave betonske površine. Upotreba epoksija za 
branu Derbendi Khan nije bila predviđena u spe¬ 
cifikacijama, jer u vrijeme izrade specifikacija taj 
materijal još nije bio komercijalno raspoloživ. Zbog 
toga se predlaže da se izvođaču posebno plati na¬ 
bava epoksija, a njegova primjena da ide na teret 
izvođača, jer je on po specifikacijama rad u vezi 
s popravcima betona dužan dati badava. 

U vezi s popravkom dna projektanti su predlo¬ 
žili jedno neočekivano rješenje: na postojeće izbeto- 
nirano dno nadodati novu armirano-betonsku plo¬ 
ču debljine 45 cm koja bi bila usidrena u staro dno 
i s njime uz rubove povezana pomoću epoksija! 

Prijedlozi izvođača i nadzora. 
Prijedlog projektanata za primjenu epoksi materi¬ 
jala od strane nadzora je prihvaćen odmah bez 
rezerve. To, doduše, nije bilo učinjeno na osnovu 
nekih vlastitih iskustava s tim materijalom, jer 
takvih na gradilištu nije imao nitko ni kod izvo¬ 
đača ni kod nadzora. Primjena toga materijala na 
brani Derbendi Khan trebalo bi da bude jedna od 
prvih u ovom dijelu svijeta. Ćini se da ni sami 
projektanti nemaju neki veći broj ljudi koji bi 
imali neko vlastito iskustvo s tim materijalom. 
Međutim, podaci iz novije tehničke literature s is¬ 
kustvima u pogledu primjene tog novog »čarobnog« 
materijala bili su takvi da se nadzor odmah složio 
s prijedlogom za primjenu epoksija i odobrio po¬ 
sebno plaćanje za njegovu nabavu. 

Nerazumljivo je s te strane kolebanje samog 
izvođača. Prilično je vremena trebalo dok je us¬ 
pjelo uvjeriti izvođača da je primjena epoksija u 
prvom redu u njegovu korist, jer će se pomoću 
njega popravni radovi sigurno bolje izvršiti nego 
primjenom do sada upotrebljavanih konvencional- 

nih metoda. Odluku o primjeni epoksija nije kod 
izvođača donijela uprava gradilišta u Iraku, nego 
njegova centrala u USA, i to, čini se, na osnovu 
dugog uvjeravanja od strane firme Harza (speci¬ 
jalno njenog predsjednika Calvin Davisa, koji se 
i inače lično mnogo založio u izradi programa za 
popravne radove na preljevnoj građevini). 

Drugačije je, međutim, prošao prijedlog projek¬ 
tanata za popravak dna pomoću izvedbe nove ploče. 
Taj je prijedlog naišao na otpor kako izvođača tako 
i nadzora. 

Nadzor je stao na stanovište da izvedba nove 
ploče ne daje garanciju da će dno biti izvedeno 
potpuno po zahtjevu specifikacija u pogledu tole¬ 
rancija za nepravilnosti. S istim izvođačem, istom 
radnom snagom i opremom, teško se u postojećim 
uslovima može očekivati 100% ispunjenje zahtjeva 
specifikacija. 

Izvođač je sa svoje strane iznio isti protivr-azlog, 
dodavši k tome još jedan: da je to za njega vrlo 
skupa metoda (ove bi ploče ukupno koštale preko 
200 000 dolara). 

I izvođač i nadzor složili su se da se neravnine 
dna brzotoka mogu eliminirati kombinacijom bru¬ 
šenja (u islučaju ispupčenja) i dodavanja materijala 
uz primjenu epoksija (u slučaju uleknuća). Nadalje 
je izvođač predložio da se brušenje dna izvede po¬ 
moću nove specijalne mašine s valjkastom glavom 
na koju su montirane dijamantne brusilice (dia- 
mond head grinding machine). Ovu je mašinu bila 
nedavno konstruirala jedna firma u Kaliforniij i 
ona je bila s uspjehom primijenjena za brušenje 
betona na nekoliko mjesta, kao na primjer kod 
dna brzotoka preljevne građevine Navajo brane u 
Nju Meksiku. 

Sada su se pak projektanti pokazali malo skep¬ 
tični u pogledu primjene te mašine, jer nisu imali 
nikakvog iskustva s njom, a osim toga su se bojali 
da bi se brušenjem dna mogla suviše smanjiti de¬ 
bljina zaštitnog pokrova betona iznad armature. 
Konačno je Harza ipak pristala na brušenje dna 
pomoću te mašine, pod uslovom da će definitivno 
svoj sud donijeti poslije brušenja jedne pokusne 
dionice na samoj preljevnoj građevini. 


Što je epoksi? S obzirom na činjenicu da 
je epoksi nov materijal koji je našao zbog svojih 
svojstava lijepu primjenu u tehnici pa i u građe¬ 
vinarstvu, smatramo da neće biti na odmet dati 
ovdje kratak opis svojstava toga metarijala i mo¬ 
gućnosti njegove primjene. 

U Sjevernoj Americi nazvali su epoksi materi¬ 
jale »čudesnim materijalima stoljeća«. 

Prvi izvještaji o otkriću epoksija potječu još 
iz 1891. god. (Norvežanin Lindeman). No ni prona¬ 
lazač niti itko drugi u to vrijeme nisu znali kakvu 
praktičnu primjenu da mu dadu. Tek godine 1939. 
nađena je praktična primjena za njega; u praksi 
se taj materijal prvi puta u USA počeo primjenji¬ 
vati iza drugog svjetskog rata (u avionskoj, elekri- 


čnoj i kemijskoj industriji). Njegovu primjenu u 
građevinarstvu započeo je 1954 godine u Kalif or¬ 
ni j i California State Highway Department, tako 
da je još i danas glavna domena njegove primjene 
popravak betonskih cesta i mostova. 

Danas postoje u USA već mnoge vrste epoksi 
materijala, koje se mogu dobiti u trgovini. Za sada 
još za njih ne postoje standardi, osim jednog opisa 
Corps of Engineers, u kome se daje ili opis materi¬ 
jala ili tehnika njihove primjene. Za mnoge vrste 
epoksi materijala koje se mogu dobiti u trgovini 
proizvođači daju upute za njihovu upotrebu i pri¬ 
premu površina, koje upute bi trebale najbolje od¬ 
govarati dotičnom produktu. U nekoliko poznatih 
Laboratorija (koji nemaju veze s proizvodnjom i 
prodajom) — npr. u laboratoriju Bureau of Recla- 
mation u Denveru — vrše se intenzivna laborato¬ 
rijska ispitivanja na tržištu postojećih epoksi ma¬ 
terijala, da bi se na osnovu tih ispitivanja došlo do 
vlastitih objektivnih saznanja o njima i njihovoj 
primjeni. 

Riječ »eppxy« predstavlja kombinaciju latinskih 
riječi »epi-« (što znači » s vanjske strane od«) i 
»oxigen«. »Epoxy« prema tome označava materijal 
koji u molekularnoj strukturi sadržava vanjski ki¬ 
sik. Dio molekule koji sadržava taj kisik zove se 
»epoxyde« grupa. Toeretski se epoksi može dobiti 
sintetički iz mnogih materijala. Praktički većina 
epoksija koji se nalaze u trgovini predstavljaju 
kombinaciju epichlorohydrin-a i bisphenola A. 
Ovi se materijali kuhaju pod pritiskom dok ne po¬ 
stanu djelomično polimerizirani, tj. dok njihova 
kombinirana molekularna struktura ne postane sa¬ 
stavljena od dugih lanaca atoma, gdje se svaki 
lanac završava u jednoj ili više tačaka s jednom 
»epoxide« grupom, koja sadržava jedan reaktivan 
atom kisika. 

Karakteristike epoksija u toj fazi procesa pro¬ 
izvodnje zaVise od mnogih faktora: od temperature 
i pritiska kuhanja, od trajanja kuhanja i od osnov¬ 
nih upotrebljenih materijala. 

Naprijed opisanim procesom dobiva se osnovna 
komponenta epoksi materijala. Premda ta osnovna 
komponenta sadržava već većinu bitnih kvaliteta 
jednog epoksi sistema, ona je kemijski stabilna, 
ima neograničeni vijek trajanja (u skladištu) i sama 
po sebi ne može se još upotrijebiti . Takav tekući 
epoksi ostaće tekući tako dugo dok mu se ne doda 
druga komponenta, odgovarajući »curing agent« ili 
»hardener« (stvrdnjivač). »Curing agent« ili »stvr- 
dnjivač« je materijal koji djeluje na ili s epoksijem 
u tekućoj formi da bi se završio proces polimeri- 
zacije epoksijevih molekula tako da se stvori čvrsti 
materijal. »Curing agent« može biti ili samo kata¬ 
lizator ili može biti reaktivni »hardener« koji po¬ 
staje dio molekule dajući joj nešto od svojih vla¬ 
stitih karakteristika. Amini, poliamini i pol'imidi 
su najčešći »curing agent-i« kod epoksi materijala. 

Ukoliko »curing agent« nije istovremeno i »fle- 
xibilizer«, mora se »flexibilizer« posebno dodati. 
Naime, epoksi materijal bez »flexbilizera« ima sva 

dobra svojstva koja se od njega očekuju, osim što 
nije fleksibilan i uslijed svoje krtosti lako puca. 
Tražena fleksibilnost postizava se dodavanjem 
»flexibilizera«. Najčešće se kao »flexibilizer« dodaje 
polisulfide polimer, sintetička guma u tekućoj 
formi. 

U slučaju potrebe može se, a često je to i po¬ 
željno, epoksi materijalu naprijed opisanog sastava 
dodati jedan ili više materijala koji služe za boja- 
disanje, ispunu i razrijeđivanje. 

Za ispunu (filler) mogu se upotrebiti gline, az¬ 
best ili staklena vuna, metali u prahu, aluminij ev 
oksid, kremen, mika, staklo u prahu, fini pijesak 
ili mramorna prašina. Inertni mineralni »filleri« 
vjerovatno su najčešće upotrebljavani »filleri« kod 
epoksi ja u građevinarstvu, a metali u prahu i alu¬ 
minij ev oksid upotrebljavaju se kod bojađisanja. 
»Filler«, ako je inertan, može se dodati ili osnovnoj 
komponenti epoksi ja ili »curing agentu«. Međutim, 
ima dosta čestih slučajeva gdje se »filler« dodaje 
obim komponentama, 'tako da one dobiju sličnu 
konzistenciju i da se lako miješaju. 

Mnogostruka je primjena epoksi materijala u 
tehnici, a u građevinarstvu njihova bi se primjena 
dala podijeliti u slijedeće tri glavne grupe: 

a) Kao vezno sredstva, npr. svježeg portland 
cement morta ili betona na stari beton; ova pri¬ 
mjena dolazi naročito do izražaja kod popravaka 
i »krpanja« starog betona; isto se tako može primi¬ 
jeniti za vezanje starog betona uz stari beton. 

b) Kao epoksi mort ili malter; ako se epoksi ju 
doda inertni materijal (filler), recimo pijesak, do¬ 
biva se epoksijev mort. Taj se mort upotrebljava 
za »krpanje«, ispunjavanje ili popravak slomljenih, 
erodiranih ili oštećenih betonskih površina. Sta¬ 
novite vrste epoksi ja mogu služiti za zapun javan je 
pukotina, spojnica (fuga) ili čak i kao injekciono 
sredstvo. 

c) Kao premaz: površine betona, koje su već 
počele biti erodirane ili se unaprijed očekuje da 
bi mogle biti podvrgnute jakom erozionom djelo¬ 
vanju vode, jednostavno se premažu epoksijem kao 
bojom. 

Dosadašnja laboratorijska ispitivanja i praksa 
pokazuju da pravilno upotrebljeni epoksi materi¬ 
jali pokazuju vanredna svojstva. Npr.: 

a) Konačna čvrstoća epoksi morta znatno je 
veća od čvrstoće betona s normalnim vrijednostima 
vodo cementnog faktora. 

b) Stanoviti epoksi materijali otporniji su pro¬ 
tiv oštećenja od kavitacije nego visoko kvalitetni 
betoni. 

c. Pravilno sastavljeni epoksi materijali jednako 
su ili više otporni protiv abrazije ili erozije nego 
beton. 

Primjena epoksi materijala u praksi traži tačno 
pridržavanje uputa proizvođača, brižljivu pripremu 
površine na koju se nanose, povoljnu temperaturu 
pri upotrebi (između 50° F i 85° F), kao i sigurnosne 
mjere u pogledu zdravstvene zaštite radnika koji 
barataju s epoksijem. U pravilu treba pri radu 


spriječiti dodir epoksija s golom kožom, a isto 
tako pri radu u zatvorenom prostoru postoji opas¬ 
nost nadražaja dišnih organa uslijed razvijanja na- 
dražujućih para i plinova. 


Popravak zidova brz otok a. Prema 
zahtjevima firme Harza specifikacije kod zidova 
treba striktno zadovoljiti do visine od 6 m iznad 
dna. Srednji (razdjelni) zidovi visine 7 m zbog 
jednoobraznog izgleda obuhvaćeni sli popravnim 
radovima do vrha. 

Čitava površina razdjelnih zidova kao i unutar¬ 
nje plohe vanjskih zidova brzotoka do visine 6 m 
najprije se bruse pomoću rotirajućih brusnih ka¬ 
menova. Time se dobiva praktično potpuno glatka 
površina. 

Kod zidova obavljaju se po pravilu slijedeći 
popravni radovi: 

a) Uklanjanje ispupčenja ili uleknuća u smjeru 
toka vode koja su veća od toleriranih vrijednosti 
(3 mm na 1,5 m duljine). 

b) Uklanjanje defektnog (»saćastog«) i oštećenog 
betona. 

c) Oblikovanje vertikalnih spojnica (konstruk¬ 
tivnih fuga) između pojedinih blokova. 

d) Uklanjanje zračnih mjehurića s površine 
betona. 

Ad a) Ispupčenja se uklanjaju na dva načina. 
Ako je ispupčenje relativno maleno, ono se uklanja 
jednostavnim brušenjem ili kombinacijom prethod¬ 
nog »štokanja« s naknadnim brušenjem »štokane« 
površine. U principu se teži da se za uklanjanje 
ispupčenja što više primijeni metoda brušenja, 
eventualno sa »štokanjem«, jer se time dobiva si¬ 
gurno najzdravije rješenje. 

Međutim, ukoliko je ispupčenje relativno veliko, 
tako da bi njegovo uklanjanje »štokanjem« i bru¬ 
šenjem tražilo suviše mnogo vremena, primjenjuje 
se postupak »štemanja« betona s potrebne površine 
do dubine od V 2 do 1 inča, premazi van je »ištemane« 
površine epoksijem i zatim »krpanje« nabacivanjem 
torkretne portland cementne žbuke preko epoksija. 
Epoksi premaz ovdje služi kao veza između starog 
betona i svježeg torkreta. 

Ad b) Defektni beton uklanja se na taj način 
da se beton najprije »ištema« do zdravog, zatim se 
površina zdravog betona premaže epoksij em i pre¬ 
ko njega nabaci portland cementni torkret. 

Na slici broj 4 vidimo jedan dio zida brzotoka 
s »ištemanim« dijelovima betonske površine koji 
se moraju »zakrpati« torkretom. 

U oba gore navedena slučaja upotrebe torkreta 
preko epoksija »ištemana« površina na koju se 
nanosi epoksi brižljivo se očisti vodom pod pri¬ 
tiskom i onda potpuno osuši. Kad je potpuno suha, 
na nju se pomoću četke nanosi epoksi materijal u 
što je moguće tanjem sloju. 

Epoksi materijal koji se za tu svrhu upotre¬ 
bljava na Derbendi Khanu je tzv. PR-930, koji pro¬ 
izvodi američka Products Research Company iz 
Kalifornije. To je vrsta epoksija koja je namije¬ 
njena isključivo vezanju starog betona na stari be- 

ton ili novog na stari. Ako se pravilno upotrijebi, 
vlačna čvrstoća spoja je veća od vlačne čvrstoće 
betona (lom ne nastaje na spoju, nego po betonu!). 



SI. 4.: »Ištemani« zid brzotoka 


Epoxy PR-930 dolazi u trgovinu u dva odvojena 
dijela, tzv. dio A (osnovni) i dio B (»curing agent«). 
Oba se dijela na gradilištu prije upotrebe brižljivo 
izmiješaju u omjeru A prema B ili 1 : 1 (težinski) 
ili 1 :1,2 (volumno). Nanošenje epoksija mora ići 
brzo, jer je vrijeme njegove primjene, zavisno od 
temperature, relativno kratko. Kod epoksija PR-930 
vrijeme njegove primjene (kod nanešenja četkom) 
iznosi 1 sat, no pri temperaturi od 75° F. Kako su 
tokom ljeta temperature zraka na Derbendi Khanu 
bile i do 122° F (50° C), to je i vrijeme primjene 
bilo znatno manje; po iskustvu oko pola sata. Na¬ 
kon isteka toga vremena namazan epoksi postaje 
ljepiv (to se najbolje osjeti pod prstima) i sada se 
počinje na njega nabacivati portland cementni 
torkret. Kad je torkret nabacan do nešto iznad 
potrebne debljine, on se poravnava najprije letvom 
i onda zaglađuje drvenom gladilicom. Nakon ne¬ 
koliko sati započinje njegovanje torkreta polijeva¬ 
njem vodom, koje se vrši kontinuirano kroz 8 do 
10 dana. Konačno se površina torkretirane »krpe« 
izbrusi rotirajućom brusilicom kao i ostali beton. 

Na ovaj se način postižu, koliko se to može do 
sada ocijeniti, vrlo dobri rezultati. Zid je potpuno 
gladak i neravnosti u smjeru toka vode potpuno 
su eliminirane. Same »krpe« torkreta odlično se 
drže uz stari beton. Torkret, doduše, ponegdje 
pokazuje sitne fine pukotine, koje se uglavnom 
primjećuju poslije izvršenog polijevanja vodom 
jer se voda u pukotinicama nešto dulje suši. Pro¬ 
jektante ove pukotinice ne zabrinjuju i oni su gore 
opisani postupak popravka zidova i postignute 
rezultate ocijenili kao prihvatljive. 


Jedna popravljena dionica preljevnog zida vidi 
se na slici 5. 

Ad c) Oblikovanje vertikalnih konstruktivnih 
spojnice najprije premaže čitava epoksi mortom; 
se spojnice najprije »štemanjem« grubo dotjeraju 
na željeni oblik, a onda se »ištemana« površina 
brušenjem zaglađuje. Ukoliko se ovim brušenjem 
ne uspije postići glatka površina, onda se površina 
spojnice najprije premaže čitava epoksij mortom; 
nakon nekoliko dana se tako premazana površina 
brusi rotiraj ućom brusilicom. 

Ad d) Uklanjanje zračnih mjehurića s površine 
betona vrši se zapunjavanjem šupljina pomoću 
epoksi morta i eventualno naknadnim brušenjem, 
ako se to pokaže kao potrebno. 

Za pripremu epoksi morta na gradilištu Der¬ 
bendi Khan upotrebljava se proizvod PR-940 iste 
firme kao i PR-930. 

Površina na koju se ovaj mort nanosi mora 
opet biti savršeno čista, suha i naročito ne smije 
biti zaprljana uljem, mašću, voskom ili bilo kakvim 
sličnim materijalom. 

Epoxy PR-940 također dolazi u prodaju i na 
gradilište u dva dijela, dio A (osnovna mješavina) 
i dio B (»curing agent«). Inertni materijal za is- 
punu, pijesak, sadržan je u dijelu B. Miješanje 
dijela A s dijelom B vrši se na gradilištu neposre¬ 
dno prije upotrebe. Vrijeme primjene je jedan sat, 
pri temperaturi od 75° F. Ono se odgovarajući 
smanjuje kod viših temepratura. 

Miješanje dijela A s dijelom B vrši se u težin¬ 
skom omjeru 1 : 15. 



SI. 5.: Dio popravljenog zida brzotoka 


Do sada postignuti rezultati primjene epoksi 
morta pokazali su se odličnima. On se odlično prima 
čiste površine, a pri brušenju ne ispada ni s povr¬ 
šine gdje je ostao u tankom sloju. 

Ukupna površina zidova brzotoka koji su na 
brani Derbendi Khan obuhvaćeni naprijed opisa¬ 
nim programom popravaka iznosi cca 9600 kva¬ 
dratnih metara. 

Popravak dna brzotoka. Kao što smo 
to već spomenuli, projektanti su uslovno pristali 
da se neravnine dna eliminiraju brušenjem pomoću 
mašine s dijamantnom glavom. Zadržali su si pravo 
da konačnu odluku donesu tek nakon što se vide 
rezultati postignuti brušenjem na jednom dijelu 
dna koji bi trebao služiti kao pokusna dionica. 

Dva su razloga bila zbog kojih se projektanti 
nisu htjeli definitivno izjasniti prije nego vide re¬ 
zultate na pokusnoj dionici. Prvi je razlog bio 
strah da bi se skidanjem kod brušenja mogla su¬ 
više smanjiti debljina zaštitnog betona iznad ar¬ 
mature (bio je postavljen zahtjev da minimalna 
debljina zaštitnog betona iznad gornjeg ruba arma¬ 
ture bude poslije brušenja 5 cm). Pokazalo se je da 
je taj strah neopravdan, jer se brušenjem skida 
na samo pojedinim mjestima maksimum oko 3,5 cm 
betona, tako da teoretski još uvijek ostaje mini¬ 
mum oko 7 cm betona iznad gornjeg ruba armature. 

Drugi je razlog bila činjenica da nakon brušenja 
s dijamntnom glavom izbrušena površina nije glat¬ 
ka. Ta glava, naime, ostavlja u smjeru toka sistem 
paralelnih žlijebova (u poprečnom smjeru površina 
je nazubljena poput češlja s vertikalnim zupcima), 
koji žljebovi nastaju kao posljedica oblika glave 
za brušenje. 

Prema podacima koje je izvođač iznio prilikom 
svoga prijedloga za upotrebu ove mašine, dubina 
tih žljebova ne bi trebala biti veća od oko 1/32 inča, 
dakle oko 0,8 mm. Harza je takvu dubinu prihva¬ 
tila kao zadovoljavajuću, jer se radi o žljebovima 
u smjeru toka vode. No praksa je pokazala da na 
nekim mjestima dubina žljebova zna biti i znatno 
veća; katkada ostaju zupci češlja do visine od 1 cm. 
Ti su zupci tanki, jer dolazi njih oko 7 na duljinu 
od 1 inča i lako se dadu ukloniti sekundarnim 
brušenjem. Po pregledu pokusne dionice izvođaču 
je zato naređeno da provede sekundarno brušenje 
(pomoću normalnih rotirajućih brusilica) svagdje 
tamo gdje je dubina žljebova, ostavljenih poslije 
primarnog brušenja, veća od 1 mm. 

Mašinu za brušenje dna brzotoka imamo pri¬ 
kazanu u radu na slici 6. 

Mašina za brušenje betona zove se »Bump Cu- 
tter Machine« i proizvedena je od sjeverno-ame- 
ričke firme Concut Sales, Ine. 1845 Belcroff Ave- 
nue, Elmonite, California. Mašina je patentirana, 
a proizvođač je ne prodaje, nego samo iznamljuje 
zajedno s operatorom. U osnovi ona je dosta jedno¬ 
stavna. Pogon joj je električni, a glavni dio joj je 
valjak (glava) s montiranim dijamantnim bruso¬ 
vima. Ova se glava vrti oko svoje uzdužne osi, koja 
leži okomito na smjer kretanja mašine, odnosno 
toka vode. Čitava mašina stoji oko 32 000 dolara, 
a od toga sama glava 18 000. Nakon 1000 sati rada 
dijamantne brusilice na glavi se istroše i moraju 
se mijenjati. Pri radu se glava mora brižljivo poli¬ 


jevati, jer se inače brušenjem na suho glava odmah 
istroši. Čitava se mašina može po volji pomicati 
naprijed^natrag, dakle u smjeru toka vode, a 
položaj glave u vertikalnom smjeru može se mije¬ 
njati podizanjem ili spuštanjem i time se regulira 
debljina betona koji se brušenjem skida. 



SI. 6.: Mašina za brušenje dna brzotoka u radu 


Izvođač na Drebendi Khanu dobio je specijalno 
dozvolu proizvođača đa za svoje potrebe u Iraku 
napravi sličnu mašinu, što je on i učinio. Čitavu je 
mašinu izveo u svojoj radionici, osim što je dija¬ 
mantne brusilice za glavu nabavio u USA. S nekim 
preinakama ispala je nova izvođačeva mašina prak¬ 
tičnija, veća i s većim efektom od origalne koju 
je kopirao. 

Prema dosadašnjim podacima efekt rada ovih 
dviju mašina za brušenje bio je: 

Kod originalne dopremljene iz USA.: 
neto 1,2 m 2 /sat (uzevši u obzir samo produktivno 
radno vrijeme); 

bruto 0,95 m 2 /sat (uzevši u obzir i sve zastoje to¬ 
kom rada). 

Kod mašine koju je proizveo izvođač efekt je 
bio neto 2,2 m 2 /sat, odnosno bruto 1,9 m 2 /sat. 

Prosječna debljina skidanja (brušenja) betona 
iznosi cca 1 cm. 

Princip popravka dna brzotoka sastoji se u tome 
da se nepravilnost (odstupanja od tolerancija) ukla¬ 
njaju kombinacijom brušenja (kod ispupčenja) i 
ispunjavanja epoksimortom PR-940 (kod uleknuća). 
Mjesta ispunjena epoksi mortom naknado se bruse. 
Ipak se teži u principu da se što je više moguće ne¬ 
pravilnosti uklanjaju brušenjem, a u manjoj mjeri 
»krpanjem« pomoću epoksi morta. 

Na taj se način dobiva novo popravljeno dno, 
koje u smjeru toka vode nije više pravilno, nego se 
od teoretske linije razlikuje u tome da imade valo¬ 
vit oblik, pri čemu su valovi tako formirani da na 

letvu duljine 3 m odstupanja budu ispod 3 mm. 

Ukupna površina dna brzotoka koja će se na 
Derbendi Khanu na naprijed opisani način po¬ 
praviti iznosi 6 600 m 2 . 

5. Zaključne napomene 

Podijeljena su mišljenja o> tome da li i u kojoj 
mjeri su zahtjevi projektanata u pogledu popravnih 
radova na preljevnoj građevini brane Derbendi 
Khan opravdani. Ima mišljenja da se u čitavoj 
stvari malo pretjeralo, pogotovo ako se uzme u 
obzir činjenica da preljev neće tako često raditi 
kako su to projektanti predvidjeli. Općenito se 
inače preljevnoj građevini Derbendi Khan prigo¬ 
vara da je predimenzionirana u pogledu kapaciteta 
(maksimalne opažene vođe do sada iznose nešto 
oko 3000 m 3 /sec). 

Do sada izvršeni popravni radovi čini se da su 
uspješni; međutim, do pravih zaključaka u tom po¬ 
gledu moći će se doći tek poslije stanovitog perioda 
u kom će građevina raditi. Može se dogoditi da 
preljev, makar samo i djelomično, proradi već kon¬ 


cem dolazećeg kišnog perioda, dakle tamo negdje 
u aprilu — maju slijedeće godine. To bi bilo po¬ 
željno, jer bi se u tom slučaju već tokom perioda 
održavanja moglo doći do stanovitih iskustava u 
pogledu izvršenih popravnih radova. Ukoliko bi 
došlo do bilo kakve erozije betona brzotoka tokom 
perioda održavanja, izvođač bi sva oštećena mjesta 
morao o svom trošku popraviti prije dobivanja 
»Maintenance Certificate-a«. 

U ovom smo se članku malo opširnije pozabavili 
sa specifičnim problemom popravaka betona na 
jednom velikom hidrotehničkom objektu vani u 
svijetu, jer smo smatrali da bi se iz njega mogle 
izvući neke koristi i za naše građevinarstvo, koje 
će se sigurno prije iil kasnije naći pri sličnim pro¬ 
blemom na nekom hidrotehničkom objektu. 

Epoksi materijali mogu odlično poslužiti za 
mnoge svrhe u tehnici. Oni su danas u USA još 
relativno skupi; možda bi baš to mogao biti pod- 
strek za našu industriju da ona pokuša misliti na 
proizvodnju tih materijala za naše potrebe, uko¬ 
liko se na tome još ne radi. 


<S naših i inostranih gradilišta - 

VELIKA GRADILIŠTA NISKOGRADNJE U SLOVENIJI I HRVATSKOJ 

Milan Jančiković, savjetnik Privredne komore NR Hrvatske, Zagreb 


Sekcije za građevinarstvo Privredne komore 
NR Hrvatske i LR Slovenije organizirale su u 
prvoj polovici oktobra 1962. trodnevni simpozij za 
tehničke direktore iin glavne (inženjere građevnih 
poduzeća niskogradnje iz svih republika. 

Svrha simpozija bila je da se u okviru unutra¬ 
šnje tehničke pomoći izmijene iskustva i dosti¬ 
gnuća postignuta na nekim važnijim i specifičnim 
gradilištima niskogradnje koja se nalaze *U razli¬ 
čitim fazama izgradnje, a prema svojim karakteri¬ 
stikama, primijenjenoj organizaciji rada i mehani¬ 
zaciji odskaču od ostalih pa spadaju u značajnije 
poduhvate u današnjoj etapi razvoja našeg gra¬ 
đevinarstva. 

Sipmozij je bio organiziran tako da su prije pre¬ 
gleda objekta održani uvodni referati projektanta 
objekta uz suradnju urbanista i investitora, dok 
su na samim gradilištima rukovodioci gradilišta 
izvođačkih poduzeća davali naknadne referate, s 
posebnih naglaskom na organizaciju gradilišta i 
tehnološkog procesa, kao i primjenu mehanizacije. 

Ovakav način rada na simpoziju pružao je uče¬ 
snicima (30 tehničkih stručnjaka) najviše moguć¬ 
nosti za diskusiju sa svim sudionicima građenja 
(urbanist, projektant, investitor, izvođač), što je i 


Podaci i slike za ovaj članak dobiveni su ljubazno- 
šću referenata na simpoziju: Ing. Šlajmera, Ing. Čerina 
i Ing. Keržića iz Ljubljane, a Ing. Hudeca, Ing. Li- 
narića i Ing. Rumenovića sa gradnje HE »Senj«. 


obilno iskorišteno za prikupi janje svih mogućih 
podataka. Uvjereni smo da je pružanje unutarnje 
tehničke pomoći time i nabolje uspjelo. 

U ovom prikazu ćemo se zadržat na nekim 
objektima od onih koje je simpozij obuhvatio, to su: 

— saobraćajni čvor u Ljubljani; 

— cestovni tunel u Ljubljani na graničnom 
prij elazu Austrija—Jugasla vij a; 

— žitni silos i postrojenja (luke Rijeka; 

— hidroelektrana »Senj« (Lika—Gacka) i 

— dio Jadranske magistrale. 

Izgradnja Ljubljanskog saobraćajnog čvora 

Rješenje cestovnog i željezničkog prometa u 
Ljubljani, koji je u svojem dosadašnjem zastarje¬ 
lom obliku nanosio ogromne ekonomske štete, nije 
se više mogao odlagati. Sve gušći domaći i inozem¬ 
ni cestovni promet i naglo povećanje željezničkog 
prometa zahtijevali su hitno i radikalno rješenje 
neodrživog stanja (si. 1). 

Kroz Ljubljanu prolazi međunarodna cesta E-94, 
kojom se iz Austrije i Njemačke slijeva prema 
Jadranskom moru i Balkanu sve više motoriziranih 
vozila (1961. god. oko 100 000 putničkih vozila), 
dok je sam grad Ljubljana prvi u FNRJ po broju 
automobila po stanovniku. (Ljubljana već ima veći 
broj vozila po stanovniku nego Austrija). 

Kroz Ljubljanu otputovalo je željeznicom u 
1961. god. 10 330 000 putnika (Zagreb 9 349 000, 
Beograd 19 536 000), a promet robe na željeznici 
iznosio je u Ljubljani 6 685 000 t (Zagreb 3 466 000 
t, Beograd 4 906 000 t). 



SI. 1: Ing. Slajmer tumači rješenje Ljubljanskog 
čvora 


Na ljubljanskom autokolodvoru promet iznosi 
prosječno 40 000 putnika dnevno. 

Građevinski radovi na čvoru obuhvatili su: 

— rušenje zgrada na arealu budućeg čvora, 

— podizanje nove željezničke stanice i postro¬ 
jenja, 

— izgradnju novih cesta, 

— izgradnju instalacionog kolektora, 

— izgradnju podvožnjaka na Titovoj cesti i 

— izgradnju podvožnjaka ina Celovškoj cesti. 

a) Pripremni radovi 

Za potrebe izgradnje željezničkog čvora sa sni¬ 
žavanjem cestovne mreže trebalo je u većem obimu 
rušiti okolne stambene i poslovne zgrade i objekte. 
Ovi radovi izvršeni su u okviru pripremnih radova 
prije početka glavnih građevinskih radova i pro- 
žavani i za vrijeme građenja. 



SI. 2: Novi kolodvor u Ljubljani — pristupni 
hodnici peronima 


b) Nova željeznička stanica i po¬ 
strojenja 

Novi ljubljanski kolodvor izveden je u prvoj 
etapi u vidu samostalnih pokrivenih perona, spo¬ 
jenih sa staničnom zgradom podzemnim pristupnim 
hodnicima (si. 2). 

Peroni su dugi 525 m, od toga je 267 m pokri¬ 
veno pečurkastim armirano-betonskim krovom 
(si. 3). 



SI. 3: Novi kolodvor u Ljubljani — natkriti peroni 


Pristupni podzemni hodnik dug je 65 m, širok 
8 m i ima 4 stepeništa za izlaze na perone. 

Premještaj trase pruge uvjetovao je demonti¬ 
ranje starog kolosijeka u dužini od 10 847 m. Polo¬ 
žena je nova trasa kolosijeka u dužini od 8 057 m; 
ona prolazi kroz park Tivoli i cijela je na prago¬ 
vima od prednapregnutog betona. Na stanici je 
izgrađena nova postavnica i uložene su 32 nove 
skretnice. Radovi na elektrifikaciji pruge Trst po 
sistemu istosmjerne struje dovršeni su preko Lju¬ 
bljane do Zaloga. 

c) Iz gradnja novih cesta 

Na ovim radovima kroz Titovu i Celovšku ce¬ 
stu bilo je 100 000 m 3 iskopa, uz prethodno skidanje 
stare kockaste kaldrme od 22 000 m 2 . 

Novi kolovozi su svi od asfalta, i to staza za 
bicikliste 11 000 m 2 , pješačka staza 21 000 m 2 , ce¬ 
stovni kolovoz 42 000 m 2 . 

Cestovni kolovozi imaju debljinu 25 cm (od toga 
15 cm bituminozni tucanik, 3 cm grubi bitumenski 
beton [binder], i 2,5 cm habajući sloj). 

Pješačke i biciklističke staze pokrivene su gru¬ 
bim bitumenskim betonom debljine 3 cm, s oja¬ 
čanjem habaj učim slojem od 1 cm. 

d) Instalacioni kolektor 

Ovaj kolektor položen je na Titovoj i Celovškoj 
cesti u dužini od 1150 m; betonske cijevi su 
0 240 cm, debljina stijenke 8 cm. Troškovi pola¬ 
ganja kolektora iznose 500 mio din. 

Sve radove od a) do d) izvodila su prema speci¬ 
jalnosti poduzeća GP »Slovenijaceste«, GP »Gra¬ 
diš«, GP »Primorje« Ajdovčina, ŽGP — Ljubljana 




22 


Jančiković: Velika gradilišta 


GRAĐEVINAR 


i Gradsko komunalno poduzeće za plin, elektriku 
i vodovod. 

e) Podvožnjak na Titovoj cesti 
(si. 4) 



SI. 4: Podvožnjak na Titovoj cesti 


Čelična konstrukcija, spregnuta betonskom plo¬ 
čom od prednapregnutog betona, nosi četiri kolo¬ 
sijeka (si. 5). 



SI. 5: Čelična konstrukcija podvožnjaka , spregnuta 
sa betonskom pločom 


Statički je konstrukcija kontinuirani okvir 
s uklještenim stupovima. Raspon 9,25 + 25,26 + 
+ 9,25 = 45,17 m. Širina podvožnjaka 20,85 m, ko¬ 
sina 17° 50'. Upornjaci i stupovi na strani prema 
Trstu fundirani su na bunarima dubine 8—12 m. 
Težina čelične konstrukcije 186 t. Ugrađena koli¬ 
čina betona 1517 m 3 , ugrađeno betonskog čelika u 
ploči i temeljima 75,3 tone. Ugrađeno kablova za 
prednapregnuti beton 8,54 tone (240 kablova po 
12 žica). (SI. 6). 

Beton ploče MB-600, beton oporaca i međustu- 
pova MB-160-300 (si. 7). 

Predračunska vrijednost objekta 127 mio din. 

f) Podvožnjak na Celovskoj cesti 
(si. 8) 


Konstrukcija nosi dva kolosijeka i prema obliku 
i izvedbi slična je onoj na Titovoj cesti. Raspon 
podvožnjaka iznosi 7,83 + 25,11 + 7,83 = 40,78 m. 
Širina 9,40 m, kosina 5° 30'. 



SI. 6: Kablovi za prednapregnuti beton 
podvožnjaka 



SI. 7: Armiranje ploče podvožnjaka 



SI. 8: Podvožnjak na Celovskoj cesti 

Fundirano je do dubine 22 m, bunarima Be- 
notto. Težina čelične konstrukcije je 85 t. Ugra¬ 
đena količina betona je 904 m 3 , količina betonskog 
čelika 33 t a kablova za prednapregnuti beton 
4,40 t. Beton ploče MB-600, beton oporaca i među- 
stupova MB-160-300. Predračunska vrijednost 
objekta 63 mio din. 

Projekt i čeličnu konstrukciju za oba podvo¬ 
žnjaka izradila je »Metalna«, Maribor, građevin¬ 
ske radove izvodili su GP »Gradiš«, Ljubljana i 
GP »Pionir« Novo Mesto, istražne i sondažne ra¬ 
dove »Elektrosond«, Zagreb. 

Cestovni tunel na Ljubelju (si. 9) 



SI. 9: Portal cestovnog tunela na Ljubelju 


Granični prijelaz između Austrije i Jugoslavije 
— Ljubeljski prijevoj — nalazi se na nadmorskoj 
visini od 1370 m i prelazi masiv Karavanki između 
Košute (2093 m) i Stola (2237 m). Na sjevernoj 
strani prijevoja dolina Ljubeljske Borovnice vodi 
u Celovšku kotlinu, a na jugu dolina Mošenika u 
Gorenjsku kotlinu. Ova dva vodena toka usječena 
su u permokarbonske škriljevce, koji tvore podlogu 
vapnenačkog bila Karavanka. 



SI. 10: Ljubeljski prijevoj na granici Austrije 


S obzirom na važnost veze između Koruške i 
Slovenije izgrađena je planinska cesta preko pri¬ 
jevoja još u 1728. god. (si. 10). 

Interesantno je da je poznati kroničar Ivan vitez 
Valvazor u svom čuvenom djelu »Die Ehre des 
Herzogtums Krain« 1689. god. predlagao probijanje 
tunela ispod Ljubeljskog prijevoja (si. 11). 



SI. 11: Gradilište Ljubeljskog tunela — pregled 
prema Košuti (2093 m) 


Već u uvodu je naglašeno da se masovni moto¬ 
rizirani turizam ulijeva prema Jugoslaviji velikim 
dijelom baš preko Ljubeljskog prijevoja. Međutim, 
pristupna cesta do sedla i sa sjeverne i sa južne 
strane dostiže uspone od 33%, uz vrlo oštre i ne¬ 
pregledne krivine. Uz to, prijevoj je preko zime 
praktično 4—5 mjeseci van upotrebe. 

Izgradnjom cestovnog tunela ispod Karavanki 
uz rekonstrukciju pristupnih cesta bit će otklo¬ 
njene sve mane ove važne saobraćajne arterije. 

Trasa novog tunela prolazi kroz Karavanke na 
koti 1050 m n. m., pa je dobivena ušteda u visin¬ 
skoj razlici između starog i novog prijelaza 320 m 
(1370—1050). 

Dužina tunela iznosi 1570 m, od toga na terito¬ 
riji Jugoslavije 681 m. Niveleta tunela je u pre- 
lomu, s usponom s jugoslavenske strane od 1,3% 
i usponom s austrijske od 0,2%. Širina kolovoza je 
8,5 m, sa pločnicima za pješake s obje strane kolo¬ 
voza. Visina tunela u tjemenu kalote iznosi 7 m. 

Izgradnju tunela započeli su pod okupacijom 
Nijemci u 1943. god. Rađeno je po belgijskoj me¬ 
todi s gornjim i donjim potkopom. Okupator je kao 
radnu snagu iskoristio političke internirce iz Maut- 
hausena, pretežno Francuze. Kod sela Podljubelja 
još danas se vide ostaci logora, gdje sada stoji ve¬ 
liki spomenik. Do 1945. god. dovršeno je izbijanje 
kalote gornjim potkopom, a na oporcu i betoniran ju 
radilo se postepeno sve do 1960. god. 

Do konca 1962. god. bit će završena izolacija tu¬ 
nela, kao i asfaltiranje kolovoza, što bi omogućilo 
da se tunel preda saobraćaju uoči turističke sezone 

1963. god. Zapreka je samo s austrijske strane, jer 
su oni u zakašnjenju sa radovima. 

Sistem izolacije za nepropusnost tunela je po 
patentu ljubljanskog Zavoda za raziskavu materi¬ 
jala i konstrukcija, a sastoji se u slijedećem: 

Na očišćenu betonsku oblogu tunela lijepe se 
brzovezajućim cementom pločice, koje su porozne 
(jednozrnati beton sa frakcijama šljake 5 /s mm). 
Ove pločice preuzimaju funkciju drenaže vode s po¬ 
vršine betona i žljebovima vode u kanalizaciju. 
Obloga od pločica žbuka se u cementnom mortu, 
zatim 2 puta premazuje azbitom i ponovno prska 
cementom. 



SI. 12: Nova carinarnica kod portala Ijubeljskog 
tunela 


Kolovoz će biti izveden od asfaltbetona na pod¬ 
lozi cementne stabilizacije. 

Uz portal tunela podignuta je nova zgrada 
carinarnice, (si. 12). 

Žitni silos i postrojenja luke Rijeka 

Ove objekte pregledali su učesnici simpozija 
pod vodstvom i uz referate Ing. Čičin-Šaina i Ing. 
Prpića. Kako je opis žitnog silosa objavljen ne¬ 
davno u »Građevinaru«, br. 9/1962, ne ponavljaju 
se u ovom prikazu podaci o silosu. 

Hidroelektrana »Senj« (Lika-Gacka) 

Gradnja hidroelektrane »Senj« otpočela je 1961. 
god. SI. 13 prikazuje opću situaciju gradilišta i 
objekata, a si. 14 uzdužni profil HE »Senj«. U le¬ 
gendi je naznačeno glavnih 17 građevinskih obje¬ 
kata koji sačinjavaju postrojenje HE »Senj«. 

Glavne karakteristike HE »Senja« su slijedeće: 

Površina oborinskog područja Like i Gacke iz¬ 
nosi 1740 km 2 , srednja visina godišnjih oborina 
1440 mm. Srednji godišnji protok Like i Gacke za 
period 21 godine Q sr = 44,28 m 3 /sec. Korisna sadr- 
žina akumulacije Kruščica V K = 120 hm 3 , korisna 
sadržina kompenzacionog bazena Gušić polje V K = 
= 1,4 hm 3 . 

Najveći bruto pad postrojenja 437 m. 

Instalirani protok = 60 m 3 /sec, instalirana 
snaga P* = 216 MW. 



SI. 13 

1. Pregrada Sklope 

i Brana Setiife 

3. "Tunel Liko - Bačka 

<. Brana Vi rože 

5. Kanal u 6 Švici i Maros/mo 


SI 14 



Strojarnica ima tri Francis turbine P m = 96 500 
KS sa 600 okretaja u minuti -i tri sinhrona genera¬ 
tora na vertikalnoj osovini Pj = 80 000 kVA. 

Srednja godišnja produkcija elektrane uz 24- 
-satni rad postrojenja W sr = 1 088 000 000 kWh 
(1088 GWh). 

HE Sklope uz akumulaciju Kruščica ima naj¬ 
veći bruto pad 69 m, instalirani protok = 50 
m 3 /sec, instaliranu snagu Pi = 24 000 kW, strojar¬ 
nicu sa 2 Francis-turbine sa vertikalnim osovi¬ 
nama P m = 17 100 KS i 2 generatora s vertikalnim 
osovinama Pj = 13 500 KVA. Godišnja produkcija 
HE Sklope je 80 860 000 kWh. 

Ukupna količina zemljanih radova iznosi 
1 500 000 m 3 iskopa, a ukupna količina betonskih 
radova 450 000 m 3 betona. 

Troškovi graeđnja HE »Senj« ocjenjuju se sa 
35 milijardi dinara, od toga 6,5 milijardi za opremu 



SI. 15: HE »Senj« — gradilište tunela Hrmotine 


postrojenja, a 28,5 milijardi građevinski radovi. 
KWh na pragu elektrane predviđa se sa 2,05 din. 

Građevinske radove izvode GP »Konstruktor« 
iz Splita na strojarnici i dijelu tunela prema Mel- 
nicama, GP »Hidroelektra« iz Zagreba na gradi¬ 
lištu Melnice, Gusić Polje i Kompolje, GP »Tune- 
logradnja« iz Beograda tunel Lika-Gacka i GP 
»Tehnogradnje« iz Maribora pregradu Sklope za 
HE Sklope. 

Projekt za HE »Senj« izradio je »Elektropro- 
jekt« iz Zagreba. 

Sva građevna poduzeća na gradnji HE »Senj« 
uložila su znatna financijska sredstva u najmo¬ 
derniju građevinsku mehanizaciju, većim dijelom 
uvoznu, pa su radovi s cjelokupnom organizacijom 
tehnološkog procesa na najvišem nivou. 



SI. 16: HE »Senj« — betonara tunela Hrmotine 

Dnevna napredovanja u izbijanju tunela dostižu 
evropske uspjehe. Radovi se odvijaju po planu i 
treba da do konca 1963. god. budu okončani. 



SI. 17: HE »Senj« — tunelska dizel-lokomotiva 
»Ruhrtaler« 



SI. 18; HE »Senj« — učesnici simpozija prije ulaska 
u tunel Hrmotine 



SI. 19: HE »Senj« — drobilana i separacija 
gradilišta strojarnice Jurjevo 


Zaključak 

Ovaj drugi simpozij u 1962. god., namijenjen 
proučavanju velikih objekata niskogradnje, isto 
tako je uspio kao i prvi, koji je bio namijenjen 
objektima visokogradnje. (V. »Građevinar« br. 
10/1962.) 

Sastav programa, obrađeni materijali i izbor 
učesnika simpozija garantirali su njegovu korisnost 
i efikasnost, i pokazali su da su potrebna daljnja 
održavanja sličnih simpozija kao praktičnog oblika 
unutarnje tehničke pomoći. 

Učesnici simpozija uvjerili su se o visokom 
stupnju razvoja našeg građevinarstva na velikim 
gradilištima niskogradnje, koja po organizaciji 
građena, primjeni suvremene mehanizacije i 
stručnom kadru dostiže tehnički napredne i razvi¬ 
jene zemlje. 


PATOLOŠKO-ANATOMSKI INSTITUT U RIJECI 


U krugu riječke bolnice, na podesnom mjestu 
sa dobrim komunikacijama, smješten je Patološko- 
- Anatomski instutit, čija je gradnja završena u 
XI mjesecu 1962. godine. 

Zgrada instituta sastoji se iz tri dijela, različita 
po užoj funkciji a općenito međusobno vezana. 
To su: sekcioni trakt, naučno nastavni trakt i stu- 
denski trakt. Sekcioni trakt smješten je tako, da 
imade poseban kolni pristu za dovoz lješina, a 
orjentacija glavnih prostorija je prema sjeveru. 
Ovaj trakt sastoji se od slijedećih prostorija: ulazni 
prostor za unašanje i primanje lješina, prostorija 


sa hladionicima, mrtvačnica, spremište lješeva, ve¬ 
lika i mala sekciona dvorana, garderobe i praonice 
i soba preparatora. 

Naučno nastavni trakt je u dobroj vezi sa stu¬ 
dentima i sekcionim traktom, a sastoji se od slije¬ 
dećih prostora: kabinet predstojnika, biblioteka, 
soba do centra, laboratorij asistenata, soba asiste¬ 
nata za biopsije, soba za specijalizante, soba za 
asistente, histokemijski laboratorij, centralni hi¬ 
stološki laboratorij, soba za arhivu, foto laborato¬ 
rij, kemijski laboratorij, laboratorij za biopsije, 

za pranje suda i spremište, soba za demonstratore, 
i potrebne sanitarne prostorije. 



Studenski trakt sastoji se od slijedećeg prostora: 
ulazni hali, predavaona za cca 100—120 studenata, 
dvorana za mikroskopiranje, soba za demonstratore 
i muzej sa preparatima. 


Osim toga sagrađena je kotlovnica centralnog 
grijanja, praona rublja i spremište inventara. 

Zgrada je sagrađena na savremen način, s mno¬ 
go svijetla i zraka, a funkcionalnost je u potpuno¬ 
sti postignuta. 

Pristup u sva tri trakta je kroz glavni ulaz. 
Lijevo je smješten u dvije etaže studenski trakt, 
desno naučno-nastavni i ravno sekcioni trakt, ta¬ 
kođer u oba u dvije etaže. Glavno stubište je 
smješteno centralno u objektu, tako da povezuje 
sva tri trakta. 

Razvijena površina objekta je 1667 m 2 , a cijena 
koštanja zgrade iznosi 140 milijuna dinara. 

Projektant je Ing. Pavoković iz Rijeka-projekta, 
radove je izvelo Građevno poduzeće »Primorje« 
Rijeka, a investitor je Medicinski fakultet u Rijeci. 

M. Mar. 


ŠKOLA UČENIKA U TRGOVINI U RIJECI 

U Rijeci je početkom X mjeseca 1962. godine Radove izvodi Građevno poduzeće »Primorje« 
započela gradnja škole učenika u trgovini, za koje Rijeka, u čijem je Projektnom birou i izrađen pro- 
je radove investitor Trgovinska komora Rijeka. jekat pQ projektantima Ing . Ade Feliee j Ing . Ante 

Kapacitet škole će biti 330 učenika, u omjeru o. 
muških i ženskih 1:3. ^ 

JUŽNA FASADA 






* .Z2 


Objekat će posjedovati: 9 učionica, 4 kabineta 
za praktičnu nastavu, soba za aranžiranje, omla¬ 
dinska soba, djačka biblioteka, zbornica sa nastav¬ 
ničkom bibliotekom, soba upravitelja škole, soba 
tajnika, spremište inventara, dvosobni stan za pod- 
vornika, odio centralnog loženja, portirnica, sani¬ 
tarne prostorije, spremište i komunikacije. 

Zgrada ima suteren, prizemlje i I i II kat. 

U dvorištu je kao zaseban objekat smještena 
gimnastička dvorana veličine 10 X 18 metara. 

Razvijena bruto površina objekta iznosi 2.229 
m 2 , a korisna površina 1.370 m 2 . Bruto površina 
gimnastičke dvorane iznosi 270 m 2 , a neto 180 m 2 . 

Približna vrijednost objekta iznosi 190,000.000 
dinara. 



M. Mar. 

ICraike vijesti 


OKO 90 000 STANO VA U 1962. GODINI 

Godine 1962. prema poluzvaničnim podacima izra¬ 
đeno je oko 90 000 stanova u FNRJ prema 100 000 u 
godini 1961. Od tog broja na gradove otpada oko 50°/o. 

Time se planski program za pet godina ostvaruje 
do kraja 1962, sa oko 38°/o, a u gradovima sa oko 27%. 
Prema tome, da bi se realizirala planirana izgradnja 
u gradovima valjalo bi u tri naredne godine (1963, 
1964. i 1965) podizati po 85 000 stanova godišnje. 

U razdoblju od 1951. do 1961. godine u gradovima 
je sagrađeno svega nešto preko 250 000 stanova, a u 
selima više od 265.000, iako vlada konstantan porast 
nepoljoprivrednog stanovništva. 

Prema nekim procjenama, 62 grada u FNRJ je u 
toku posljednjih osam godina dobilo oko 330 000 novih 
domaćinstava, a samo polovinu tog broja stanova. 

Postavljeni program je očigledno ugrožen. Predvi¬ 
đena cijena od 45 000 dinara po kvadratnom metru 
površine novih stanova već je prve, 1961, godine bila 
demantirana na gradilištima. Prost račun kaže da po¬ 
većanje stambene izgradnje u gradovima za 70—80%> 
u narednim godinama, pri nepromijenjenim cijenama 
i istoj ovakvoj izgradnji, traži da se za toliko pove¬ 
ćaju sredstva. Dakle, više sredstava ili više skrom¬ 
nosti? 

Cijene su novih stanova po dvadeset puta veće od 
nacionalnog dohotka prosječnog Jugoslavena. Oči¬ 
gledno je, da se sredstva namijenjena stambenoj iz¬ 
gradnji ne mogu mnogo povećati, čak ni tako brzo 
kao dosad. Dosadašnji ritam tih sredstava bio je zaista 
veoma brz: u 1959. utrošeno je oko 86 milijardi, a 1962. 
oko 185 milijardi dinara. 

Postojeći sistem financiranja i prvi proračuni po¬ 
kazuju da bi fondovi 1963. godine mogli da se pove¬ 
ćaju najviše za 12°/j.. Ukupna sredstva za stambenu iz¬ 
gradnju u 1963. godini teško da bi mogla biti veća od 
oko 200 milijardi dinara. Skromnija izgradnja je jedini 
izlaz. Jedni se zalažu za propisivanje normativa o po¬ 
vršinama i opremi stana, drugi vide rješenja u podsti- 
canju gradnje stanova za tržište, treći se javljaju sa 
novim formulama industrijske izgradnje i slično. Sva 
iskustva, međutim, pokazuju da je ključ za rješenje 
problema u rukama kupaca, odnosno najsnažnijeg 
kupca — stambenih fondova. 

Činjenica je da su jedne iste godine stanovi u Sa¬ 
rajevu, na primjer, građeni tri puta jeftinije negoli u 
Beogradu ili nekom drugom gradu, a to ukazuje da 
cijena u prvom redu ovisi od opće orijentacije, a tek 
u drugom od načina gradnje. 

Ostaje stvar nagađanja, da li bi stanovi građeni na 
»klasičan« način bili znatno skuplji, ali je izvan spora 
da je cijena od oko 100 000 dinara za m 2 visoka, s koje 
god strane posmatrana. 

Stambeni fond je tipičan socijalni fond. Njegovi 
osnovni prihodi su doprinosi na lične dohotke (koji 
nisu visoki) i sredstva od amortizacije kuća (na 100 
godina). Takav fond ne može plaćati ili kreditirati sta¬ 
nove skuplje od najviše 10 nacionalnih dohodaka pro¬ 
sječnog Jugoslavena, kakve stanove plaćaju slični fon¬ 
dovi u Italiji,'Poljskoj i drugim državama. 

Prvi je korak da se utvrdi koliko stambeni fondovi 
najviše mogu da plaćaju stanove, a njihovo je pravo 
da stodobno utvrde i što za taj novac žele. Jeftin stan 
je do sada ostao parola, prvenstveno radi toga što 
stambeni fond ničim nije neposredno zainteresiran da 
se izgradi što veći broj stanova. 

R. P. 

GRO TURISTIČKIH INVESTICIJA U 1963. ZA 
IZGRADNJU OBJEKATA DUŽ JADRANSKE OBALE 

I u ovoj godini kao i do sada gro investicija u tu¬ 
rizmu utrošit će se za izgradnju objekata duž jadran¬ 
ske obale. 


Za razvoj turizma će se u 1963. investirati oko 40 
milijardi dinara. Ove će se godine na Jadranskoj ma¬ 
gistrali graditi samo dionica Šibenik—Rogoznica, što 
znači da će biti završen tek dio magistrale od Rijeke 
do Omiša. To znači, da čitavo srednje i južno Primorje 
neće dobiti solidan put duž obale. 

Smatra se, da bi izgradnja Jadranske magistrale i 
njeno povezivanje sa tzv. Dunavsko-moravskom magi¬ 
stralom bio značajan podstrek razvoju tranzitnog tu¬ 
rizma. 

Ulaganja u turizam (podizanje turističko-ugostitelj- 
skih objekata, razvijanje komunalnih službi, itd.) ma 
koliko bila velika, ne mogu bez uporedne i razmjerne 
izgradnje cesta da daju očekivane rezultate. 

R. P. 

»SIPOREKS« — NOVI GRAĐEVNI MATERIJAL 

Nedavno je u Puli puštena u rad prva naša tvor¬ 
nica plinobetonskih elemenata, nazvanih »siporeks«. 
Ovaj novi građevni materijal spada u lake betone tzv. 
polubetone. Izrađuje se od istih osnovnih sirovina kao 
i običan beton od cementa, pijeska i vode s tim što se 
dodaju aluminijski prašak i lužina. 

»Siporeks« se proizvodi u autoklavama, zbog čega 
je, i pored male specifične težine, veoma otporan. Osim 
toga, on je zbog porozne strukture vrlo dobar termički 
izolator (koeficijent izolacije zida od 25 cm je 0,58, a 
ploča za krovove 0,61). 

Novi materijal ima široku primjenu. Koristi se za 
unutrašnje i vanjske zidove zgrada do šest katova, za¬ 
tim za termičku izolaciju betonskih zidova ili opeka. 

Do sada je ovaj materijal upotrebljavan u nizu dr¬ 
žava u svijetu, naročito u Kanadi i Skandinaviji. Tvor¬ 
nica u Puli proizvodit će na osnovu licence jedne 
švedske firme. Neka oprema je uvezena iz Švedske, a 
toplotna postrojenja je isporučila Tvornica parnih ko¬ 
tlova iz Zagreba. 

R. P. 

JOŠ 1200 KM SUVREMENIH CESTA 

U toku 1962. godine izgrađeno je i modernizirano 
oko 1200 km cesta. No već do početka turističke se¬ 
zone 1963. god. mreža cesta sa suvremenim kolovozom 
bit će još više proširena. Očekuje se da će do tog vre¬ 
mena biti dovršena dionica Jadranske magistrale iz¬ 
među Šibenika i Rogoznice, pa će time biti potpuno 
završen dio magistrale od Rijeke preko Splita do 
Omiša. Ukoliko se osiguraju dopunska sredstva, ova 
cesta će se graditi i dalje od Omiša prema jugu. 

Da bi se Jadranska magistrala, kad bude završena 
u potpunosti, povezala sa kontinentalnim dijelom ze¬ 
mlje izgradit će se ili dovršiti nekoliko cesta. Bit će 
prije svega, potpuno završena cesta Petrovac—Tito- 
grad—Kolašin, a nastavit će se i radovi na dovršenju 
ceste od Prištine do Kačanika. 

Ubrzano će se zimus i proljetos nastaviti dovršenje 
pojedinih dionica (ukoliko to vremenske prilike dopu¬ 
ste) ceste od Užica preko Zlatibora ka Crnoj Gori. 
Asfaltirat će se također cijela cesta Užice—Višegrad— 
Tjentište—Dubrovnik. Nastavit će se, dalje, radovi i 
na cesti Metković—Mostar, koja treba da bude veza 
Jadranske magistrale preko BiH sa autostradom »Brat¬ 
stvo-jedinstvo«. 

Od posebnog značaja za turističku privredu su dva 
objekta: Most na Dunavu kod Beograda i tunel na 
Ljubeju prema Austriji. Veliki most na Dunavu omo¬ 
gućit će povezivanje istočno-evropske cestovne mreže 
sa Autostradom, a izgradnjom tunela na Ljubeju skra¬ 
tit će se veza sa zemljama Zapadne Evrope što će 
znatno unaprijediti turistički promet. 


R. P. 

BRŽA IZGRADNJA BAKARSKE LUKE 

Prirodno razvijena pomorska luka u za livu malog 
primorskog gradića Bakar — danas teritorijalno po¬ 
vezanog sa riječkom općinom Sušak — doživljava svoj 
preporod. Ulažu se sredstva i napori za što bržu iz¬ 
gradnju i opremu ove luke u sastavu Riječkog lučkog 
bazena. 

U Bakru se podiže proviznorni vez, kako bi se već 
sada, prije dovršenja moderne luke, mogle krcati veće 
količine rasutih tereta. Bakarska luka treba ubuduće 
da preuzme najveći dio generalnog tereta od Riječke 
luke, koja bi se specijalizirala za preuzimanje tereta 
veće vrijednosti i za utovar tereta za linijski prevoz. 
Zasad se veliki dio rasutog tereta transportira preko 
Riječke luke. Pošto je na Rijeci pušten nedavno u po¬ 
gon moderni silos za žito, žitarice će i ubuduće gravi- 
tirati na Riječku luku. Ali, glavni artikal u grupi ra¬ 
sutih tereta — gvozdena ruđača, čiji promet danas 
dostiže oko 800 000 tona, orijentirat će se ubuduće na 
bakarsku luku. 

Na novoj obali »Dobra«, na kojoj će se prema pro¬ 
računima moći obaviti godišnji promet od oko 1,5 mi¬ 
lijuna tona rasutih tereta, pristajat će brodovi i do 
60 000 tona nosivosti. Na toj obali izgrađuju se dva 
pretovarna mosta od po 16 tona nosivosti, što će omo¬ 
gućiti bolje korištenje mehanizacije u odnosu na Ri¬ 
ječku luku, gdje se za rasuti teret koriste portalne 
dizalice, nosivosti pet tona. 

R. P. 

GRAĐEVINARSTVO U 1962. GODINI 

U drugoj polovini 1962. godine došlo je do predvi¬ 
đenog oživljavanja građevinske djelatnosti. Prema po¬ 
dacima za 9 mjeseci vrijednost izvršenih radova do 
kraja trećeg kvartala iznosi 332,4 milijardi dinara, a to 
je za oko 3,4°/o više nego u istom razdoblju 1961. god. 
kad su izvršeni radovi iznosili 321,5 milijardi dinara. 

Povećani opseg radova ostvaren je u svim mjese¬ 
cima trećeg kvartala 1962., pa je to i omogućilo da se 
nadoknadi osjetniji podbačaj iz ranijih mjeseci. 

I u strukturi izvršenih radova došlo je do promjena 
u odnosu na isto razdoblje 1961. god. Znatnije su po¬ 
većani radovi na saobraćajnicama, a i na objektima 
hidrogradnje. Radovi na stambenim objektima su ne¬ 
što smanjeni, a veće smanjenje je zabilježeno kod 
ostalih objekata visokogradnje. Tome je pridonijela 
restrikcija i ograničenje radova na administrativnim 
zgradama. U Srbiji je opseg izvršenih radova niži nego 
u istom razdoblju 1961. god. U Hrvatskoj je porastao 
manje od jugoslavenskog prosjeka, dok su radovi u 
Makedoniji znatnije porasli. 

Završni i instalaterski radovi su se smanjili prema 
1961. za blizu 2°/o, a to je posljedica smanjenja radova 
na objektima visokogradnje. 

Kad se posmatra dinamika izvođenja radova po 
mjesecima, a i opseg ugovorenih radova za izvođenje 
u 1962, te i povoljnije klimatske prilike u pr¬ 
vom dijelu četvrtog kvartala, procjenjeno je da je do 
kraja 1962. god. izvršenje građevinskih radova prema¬ 
šilo opseg u 1961. godini. Međutim, taj premašaj neće 
biti osjetniji i cijeni se da bi se mogao kretati oko 
2—3%>i iznad izvršenja u 1961. godini. 

Karatkeristično je da je opseg ugovorenih radova 
za izvođenje u 1963. niži nego u 1962, pa to ukazuje na 
opasnost da se građevinska operativa početkom ove 
godine nađe u nepovoljnom položaju nedovoljne anga¬ 
žiranosti, a to se može odraziti na korištenje kapaci¬ 
teta u pojedinim razdobljima 1963. godine. 

R. P. 

TROŠKOVI GRADNJE PRUGE BEOGRAD—BAR 

Nedavno su u Zajednici jugoslavenskih željeznica 
u Beogradu završene analize o dinamici financiranja 
i mogućnosti da se smanje troškovi izgradnje pruge 
Beograd—Titograd—Bar. 


Analize pokazuju da bi se ova pruga najjeftinije i 
najbrže dovršila, ako bi se gradila u dvije etape. U 
prvoj etapi koja bi trajala 5—6 godina podigla bi se 
pruga cijelom dužinom i pustila odmah u saobraćaj. 
Izgradilo bi se naime samo tzv. donji stroj i neophodni 
objekti (stanice, skretnice, minimalni broj kolosijeka, 
najnužniji signalno sigurnosni i telekomunikacioni 
uređadji). Računa se da bi za izgradnju ove etape bilo 
potrebno oko 115 milijardi dinara. Konačno dovršenje 
radova i kompletiranje svih postrojenja obavilo bi se 
tek u drugoj etapi. 

Takav način izgradnje omogućio bi, kako se sma¬ 
tra, da se pruga pusti u promet cijelom dužinom u 
mnogo kraćem roku. To je od posebnog značaja, jer 
pruga Beograd—Bar može da bude rentabilna samo 
ako je cijela u eksploataciji. Ako bi se ona postepeno 
po pojedinim dionicama puštala u promet, stvorio bi 
se znatan višak rashoda nad prihodima, jer samo lo¬ 
kalni saobraćaj ne bi mogao da pokrije troškove eks¬ 
ploatacije. 

R. P. 

ZA DUGOROČNIJE PLANIRANJE 
U GRAĐEVINARSTVU 

Na decembarskom beogradskom sastanku u Cen¬ 
tralnom odboru Sindikata građevinskih radnika istak¬ 
nuto je da je dugoročno planiranje i ugovoranje gra¬ 
đevinskih radova postalo uvjet bez koga se ne mogu 
postići veći efekti u ovoj privrednoj oblasti. 

Polazeći od ove osnovne konstatacije, i u referatu 
i u diskusiji razrađivane su bile ideje za poboljšanje 
poslovanja. 

Ima dobro opremljenih, specijaliziranih poduzeća u 
kojima postotak iskorištenja mehanizacije jedva pre¬ 
lazi 30% što je naročito karakteristično za radne orga¬ 
nizacije niskogradnje. Činjenica što u prvoj polovini 
godine ostvare svega četvrtinu ili čak i manje od svog 
godišnjeg plana, a to ukazuje na neravnomjernost u 
proizvodnji. 

U industriji cigle, na primjer, u julu 1962, bilo je 
proizvedeno isto onoliko koliko i u prvih pet mjeseci. 
U prvom polugodištu zbog slabe potražnje i nedosta¬ 
taka silosa proizvedeno je 120 000 tona cementa manje 
nego što je predviđeno, a što je kasnije dovelo do pro¬ 
blema u snabdijevanju. 

Kada bi se uklonile ove smetnje vrlo je uvjerljivo 
tvrđenje da se troškovi građenja mogu smanjiti za 
15—20°/o. Međutim, ne zavisi sve od poduzeća, jer je 
već uobičajeno da se radovi ugovaraju kasno u pro¬ 
ljeće, tako da za pripreme gotovo ne ostane vremena. 
Osim toga, nema mnogo primjera dobre suradnje iz¬ 
među investitora i izvođača za duži period, što donekle 
onemogućava napredak građevinarstva i sniženje ci¬ 
jene građenja. 

Smatra se, da realni materijalni uvjeti za bolji rad 
postoje, naročito u pogledu mehanizacije, stručnjaka, 
i reprodukcionog materijala. Međutim, ne ostavlja se 
vremena da se poslovi solidno pripreme i na taj način 
onemogućava se planiranje iskorištenja kapaciteta. 
S druge strane, dobro postavljena suradnja između po¬ 
duzeća i investitora daje izvanredne rezultate. 

Za rješenje problema malih, neopremljenih podu¬ 
zeća, koja se sada održavaju najčešće zahvaljujući ne¬ 
lojalnoj konkurenciji, predloženo je na Plenumu pre¬ 
orijentiran je tih poduzeća na održavanje stambenog 
fonda i objekata društvenog standarda. 

R. P. 

U DUGOM SELU GRADE SE NOVI KAPACITETI 
KEMIJSKE INDUSTRIJE 

U Dugom Selu kod Zagreba, dvije fuzionirane ke¬ 
mijske tvornice: »Iskra« (iz Heinzelove ulice), i »Enol« 
(iz Klare), koje proizvode maziva, ulja i masti, grade 
nove kapacitete. 

Dosada je u Dugom Selu već podignut pogon za re- 
generaciju istrošenog mazivog ulja, a za nekoliko go- 

dina ovdje će se podići i drugi pogoni, tako da bi u 
1965. na ovoj novoj lokaciji bila uhodana već cjelo¬ 
kupna proizvodnja. Umjesto sadašnjih 10 000 tona ma- 
zivih derivata proizvodit će se ovdje 25 000 tona. 

U izgradnju novih kapaciteta treba investirati još 
oko milijardu dinara, dok je do sada uloženo svega 
oko 200 milijuna. Korist od ovih investicija ispoljit će 
se uštedama znatnih deviznih sredstava, koja se sada 
troše za uvoz deficitnih količina mazivih masti i ulja, 
jer će novi kapaciteti u Dugom Selu moći pokriti 
sve potrebe zemlje. Izgradnja nove tvornice značajna 
je i za komunu Dugo Selo; to će biti prvi industrijski 
pogon u tom mjestu. 

R. P. 

INVESTICIONA IZGRADNJA U MAKEDONIJI 

Investiciona izgradnja u Mekedonlji u god. 1962. 
bila je obilježena kao jedna od najintenzivnijih poslije 
rata. Samo u oblasti industrije utrošeno je preko 40 
milijardi dinara za izgradnju novih objekata, te za 
rekonstrukciju i proširenje postojećih kapaciteta. Veo¬ 
ma je bogata i raznolika lista novih industrijskih obje¬ 
kata, a među njima najznačajniji su: Skopska želje¬ 
zara, rudnik željezne rude »Damjan« kod Radovišta, 
rudnik olova i cinka kod Probištipa, elektrokemijski 
kombinat »Biljana« u Skopju i tvornica za sintetična 
vlakna i proizvode od acetilena »Naum Naumovski« — 
Boče, tvornica celuloze i papira u Kočanima, te »HE 
Globočica« kod Struge. • 

Osim toga, gotovo u svakom gradu NRM, a naro¬ 
čito u ekonomski nerazvijenim područjima podiže se 
neki novi industrijski objekt. U Krivoj Palanci i Ra- 
dovištu grade se tvornice dekorativnih tkanina, u Kru- 
ševu tvornica za pamučnu i svilenu trikotažu, u Pri- 
lepu i Ohridu pamučne predionice, u Delčevu tvornica 
za frotir-plstno, zatim u Ohridu tvornica auto-dijelova 
itd. 

Izgradnja najvećeg broja ovih objekata počela je 
prije nekoliko godina, a njihovo puštanje u redovni 
pogon planirano je za 1963. i 1964. godinu. Jedino će 
željezara u Skopju proizvoditi punim kapacitetom ne¬ 
koliko godina kasnije. 

R. P. 

IZLOŽBA TURISTIČKIH KUĆICA U RIJECI 

U XI i XII mjesecu u Rijeci prikazana je, na pro¬ 
storu iza zgrade Narodnog odbora kotara, izložba dr¬ 
venih montažnih turističkih vikend-kućica u obliku 
»turističkog grada«. 

Turističke objekte izlažu poduzeća: »Jelovica« iz 
Škofije Loke, »Pomorka« iz Muške Subote, »Spačva« 
iz Vinkovaca i »Soko« iz Mostara. 

Jedinstvena i do sada prva izložba motažnih turi¬ 
stičkih objekata u gradu Rijeci na otvorenom pobudila 
je veliki interes ugostiteljskih poduzeća, turističkih 
društava i privatnih potrošača. 

Kućice od dvije spavaće sobe, dnevne sobe i radne 
kuhinje sa sanitarnim Čvorom stoji 1 500 000 din. Ostale 
cijene se kreću od 250 000 do 1 000 000 din. Osim toga 
izložena je i montažna drvena garaža, sa cijenom 
120 000 din. 

• M. Mar. 

VELIKI VINARSKI PODRUM NA DELTI U RIJECI 

Između Rječine, Mrtvog kanala i mora podignut je 
betonski »div« koji je izmijenio izgled čitave Delte: 
vinarski podrum »Istravinoeksporta«. Građevni radovi 
još su u toku i prema predviđanjima će biti završeni 
do kraja 1962. 

U januaru 1963. počet će opsežan posao na instali¬ 
ranju uređaja u zgradi najvećeg vinarskog podruma 
na našem Jadranu. U 118 cisterni vinskog »silosa« na 
Delti moći će , se uskladištiti 450 vagona vina i likera. 
Od cisterni podruma do Mrtvog kanala bit će postav¬ 
ljeni »vinovodi« dužine preko stotinu metara. Brodovi 
koji budu pristajali u Mrtvom kanalu istovarivat će 


vino preko cijevi direktno u cisterne i obratno. Po¬ 
moću automatskih uređaja moći će se vino pretovari- 
vati u vagone. Vinski podrum »Istravinoeksporta« ras- 
polagat će osim niza drugih modernih instalacija i 
uređajima za punjenje boca (četiri do pet tisuća boca 
na sat). 

Godišnje će vinski podrum moći pretovarivati 2500 
do 2700 vagona umaškog, porečkog, pazinskog i drugih 
istarskih kvalitetnih vina. Izgradnja tog podruma sta¬ 
jat će ukupno 700 milijuna dinara. Predviđeno je da 
će »div« na Delti proraditi u aprilu slijedeće godine. 
Građevne radove izvodi riječko poduzeće »Jadran«. 

M. Mar. 

REKREACIONI CENTAR NA TRSATU U RIJECI 

Savjet za građevinarstvo i urbanizam Narodnog od¬ 
bora općine Rijeka prihvatio je plan regulacije rekre- 
acionog centra na Trsatu u Rijeci. 

U predjelu Trsata postoje velike mogućnosti za pro¬ 
širenje parkova, izgradnju većih dječjih igrališta i 
raznih sprtskih terena. Za to treba proširiti i izraditi 
nove parkove, i dovršiti rekonstrukciju postojećih staza 
u njima, dopuniti ih dječjim igralištima sa spravama, 
pješčanicima i laganim montažnim nastrešnicama za 
zaštitu od sunca i kiše. Osim toga, predviđa se da se 
na ovom predjelu podignu manji montažni ugostitelj¬ 
ski objekti, postave klupe, da se izgrade kuglane, mala 
strelišta itd. Na samom vrhu Trsata predviđa se iz¬ 
gradnja jednog većeg ugostiteljskog objekta. 

Postojeće trsatsko groblje s vremenom će se pre¬ 
tvoriti u »park groblje«. 

U dolini prirodnog amfiteatralnog oblika na Trsatu 
postoje uvjeti za smještaj nekoliko terena za male 
sportove: za košarku, odbojku, tenis, rukomet, ku¬ 
glanje itd. U planu se predviđa i lokacija za izgradnju 
centralnog doma »Partizana«. Prirodne padine koje 
okružuju dolinu omogućuju ekonomičnu gradnju tri¬ 
bina i gledališta. 

Vrlo interesantan objekat je postojeća trsatska 
Gradina, u kojoj je uređena primorska konoba, muzej, 
lapidarij i otvoreno gledalište, koje privlači veliki 
broj posjetilaca. Treba još pošumiti teren oko Gradine. 

M. Mar. 

IZRAĐEN PROJEKT 

NOVE GRADSKE KANALIZACIJE U RIJECI 

Sadašnje stanje riječke kanalizacije zahtijeva te¬ 
meljiti zahvat da bi se ona uskladila sa sanitarnim 
potrebama stanovništva i specifičnim uslovima grada. 
Time se rukovodio projektni biro poduzeća »Voplin« 
pri izradi idejnog projekta kanalizacije grada Rijeke. 
Taj projekt predložen je na diskusiju grupi stručnjaka 
i društveno-političkih radnika. 

Prvi put Rijeka dobiva dugoročni plan na osnovu 
kojega će se povezati svi kanali u jedinstveni sistem. 
Danas je rješnje ovog problema još važnije jer loša 
kanalizacija može kočiti daljnji razvoj grada. Zasta¬ 
rjela kanalizacija predstavlja stalnu opasnost za 
zdravlje građana. Izgradnjom novih naselja kanali po¬ 
staju sve opterećeniji pa dolazi do čestih poplava u 
niskim zonama grada. Česte su poplave kod Mlake i 
Mrtvog kanala, a u ulici Luki za vrijeme poplava voda 
iz kanala probija do 2 metra u visinu. Nije ni čudo 
da je stanje tako slabo jer kanalizacija u Rijeci datira 
iz 1882, a u Sušaku iz 1914 .god. 

Po novom projektu kanale na području grada Ri¬ 
jeke treba povezati u jedinstven sistem kako bi se 
smanjio broj izljeva. Od triju varijanti koje su uzete 
u obzir usvojena je jedna po kojoj će biti samo tri 
izlijeva na području čitavog grada, a od toga dva 
manja. Glavni izlijev bit će na Brajdici, gdje će se 
skupljati otpadna voda s čitavog područja Rijeke i 
Sušaka. Ovaj način najbolje će odgovarati sanitarnim 
uvjetima grada. Na osnovu projekta pristupit će se i 
povezivanju perifernih područja u gradsku kanali¬ 
zaciju, 

Prema novom projektu kanalizacija će se izvoditi 
do 1990. u tri etape. Prva etapa trajat će tri godine, 
druga 9 godina, a treća preostalih 16 godina. Među¬ 
tim, već poslije prve etape stanje riječke kanalizacije 
bit će znatno bolje. U tom periodu treba što skorije 
riješiti teškoće niskih gradskih zona. Morat će se iz¬ 
graditi kolektori od Mlake do ušća Rječine i kolektor 
od Polić-Kamove do hotela »Jadran« i ušća Rječine. 

Za izgradnju ovog sistema kanalizacije do 1990. god. 
bit će potrebno oko 5100 milijuna dinara. U prvih pet 
godina, koliko traje prva etapa, ovi radovi zahtijevat 
će oko 1700 milijuna dinara ili oko 340 milijuna dinara 
godišnje. 

U novi sistem kanalizacije, treba uključiti i indu¬ 
strijska poduzeća Neoispravno bi bilo kad bi se grad¬ 
ska kanalizacija uredila a da se tvornicama dopušta 
da i dalje zagađuje vodu. One treba same da se po¬ 
brinu za čišćenje svojih otpadnih voda ili da se uključe 
u sistem gradske kanalizacije. 

M. Mar. 


POSJET STRUČNJAKA IZ SRBIJE I MAĐARSKE 
GRAĐEVNOM POODUZEĆU »PRIMORJE« RIJEKA 

Zavod za unapređenje organizacije rada i obuča¬ 
vanje kadrova u privredi NR Srbije organizirao je po¬ 
sjet građevinskih stručnjaka iz svoje republike u gra- 
gove Zagreb, Rijeku, Ljubljanu i Maribor. U Rijeci 
je posjetilo 30 stručnjaka Građevno poduzeće »Pri¬ 
morje« Rijeka, u cilju poznavanja dostignuća u tom 
poduzeću. Također je i Zavod za tehničku pomoć pri 
Izvršnom vijeću poslao u G. P. »Primorje« Rijeka 
5 mađarskih stručnjaka. Posjet stručnjaka iz Srbije 
izvršen je dana 17. X 1962, a mađarskih stručnjaka 22. 
i 23. X 1962. 

Za vrijeme posjeta obim grupama stručnjaka je 
prikazano: 

1. Organizacija u poduzeću: ekonomskih jedinica 
radničkog samoupravljanja, a naročito organizacija 
tehničke službe. 

2. Projektiranje, planiranje i izvođenje montažne 
stambene izgradnje po sistemu G. P. »Primorja« Rijeka. 

3. Prikazani su i projekti, kao i sami izgrađeni 
objekti izvedeni s prednapregnutim konstrukcijama 
montažnog sistema primijenjenog od G. P. »Primorje« 
Rijeka na objektima društvenog standarda i upravnim 
zgradama. 

4. Prikazani su projekti za izgradnju turističkog na¬ 
selja koje G. P. »Primorje« Rijeka izvodi u Crikvenici. 

5. Prikazan je pogon za proizvodnju montažnih ele¬ 
menata, zidnih i stropnih. 

U cilju boljeg prikazivanja označenih sistema gra¬ 
đenja, posjećeno je nekoliko gradilišta i gotovih 
objekata. 

Tokom obilaska, kao i za vrijeme konsultacije o 
projektima, organoizaciijii rada i planiranju, stručnja¬ 
cima su pokazani svi podaci i dana su im sva obavje¬ 
štenja koja su tražili. 

Stručnjaci su izrazili pozitivno mišljenje o mon¬ 
tažnom sistemu stambene izgradnje koju primjenjuje 
G. P. »Primorje« Rijeka, ističući svrsishodnost oda¬ 
brane stropne konstrukcije. Isto tako smatraju pohval¬ 
nim nastojanje G. P. »Primorje« Rijeka, da s malim 
sredstvima i jednostavnijim postupcima postigne dobi¬ 
vene rezultate. 

M. Mar. 


DONESENE PREPORUKE O SPAJANJU 
PROJEKTNIH ORGANIZACIJA 

Od jačih projektnih organizacija u Šibeniku jedino 
se spominje »Plan«, koji s vremena na vrijeme dolazi 
u teškoće uslijed nedostatka projektnih usluga. Manjih 
ima više, ali to je više životarenje nego li jedan kon¬ 
stantan rad. Stoga je na nedavnoj sjednici NO Šibenik 


raspravljano o projektnim organizacijama u cjelini, 
odnosno o mogućnosti njihove integracije. Donesena je 
preporuka da projektna organizacija »Plan« preuzme 
čitavu projektnu djelatnost a dosadašnja organizacija 
»Rivijera« zadrži samo projektiranje turističkih obje¬ 
kata i regija. 

M. M. 

PREKO 200 STANOVA OD POČETKA GODINE 

Skoro svi građevinski objekti u Šibeniku nalaze se 
pod krovom ili su u završnoj fazi. Zbog nedostatka no¬ 
vih radova ubrzana je situacija na dovršenju ranijih 
objekata. Tako je od. početka 1962. dovršeno preko 
200 stanova. Ukoliko se uskoro dovrši prvi soliter, broj 
useljivih stanova će se podvostručiti. Ovaj rekord iz¬ 
građenih stanova tumači se time što su brojni rokovi 
za dovršenje stambenih objekata bili zaključeni u dru¬ 
goj polovini, ili krajem 1962. god. 

Ponovo su postali aktuelni stanovi drugog solitera, 
pa je vjerojatna i mogućnost — ukoliko se pronađu 
sredstva — da se ubrzo kompletiraju. 

M. M. 

IZRADIT CE SE REGULACIONI PLANOVI 
TURISTIČKIH MJESTA ŠIBENSKOG PRIOBALNOG 
POJASA I OTOKA 

Obzirom na to da manja primorska turistička mje¬ 
sta u šibenskom obalnom pojasu i na otocima do sada 
nisu posjedovala nikakove regionalne planove o loka¬ 
ciji i izgradnji stambenih turističkih i drugih javnih 
objekata, odlučeno je da se za pomenuta mjesta izrade 
regulacioni planovi, i to u dvije etape. 

Savjet za urbanizam NO šibenske općine zaključio 
je da se u prvoj etapi izrade regulacione osnove za 
momentano najrazvijenijih primorskih turističkih mje¬ 
sta Vodice, Murter i Betina. U ovim mjestima ima 
najviše interesenata za izgradnju odmarališta, vikend- 
-kućica, individualnih zgrada, turističkih obala i dru¬ 
gih objekata. Kasnije, u drugoj etapi, dobit će regu¬ 
lacione planove i mjesta Primošten, Rogoznica, Tri- 
bunj, Tijesno, Zablaće i dr. 

Ova mjesta imati će takođe primat u daljnjoj iz¬ 
gradnji turističkih objekata koji se uskoro trebaju po- 
podići za razvijanje deviznog turizma. 

M. M. 


ORIJENTACIJA IZGRADNJE OBJEKATA 
U VLASTITOJ REŽIJI 

U posljednjih nekoliko mjeseci građevinska aktiv¬ 
nost u Šibeniku stagnira. Iako su poduzeća znatno 
smanjila svoje kapacitete, traže se mogućnosti da se 
i dalje održe. Građevno poduzeće »Ivan Lavčević« iz 
Splita prvo će dići stambeni objekat sa 30 stanova, 
Sličnu akciju poduzet će i Biro za stambenu izgradnju, 
koji će izgraditi dvije stambene zgrade sa po dvadeset 
stanova. Računa se da će građevinsko tržište u Šibe¬ 
niku za najdalje godinu dana dobiti prve stanove za 
prodaju, dok će za dvije godine biti završeni svi 
stanovi. 

M. M. 

U PAR REDAKA ... 

U LJUBI JI (Bosna) otpočela je izgradnja tvornice 
steatita, uz pomoć tvornice »Keramika« iz Prijedora, 
Elektronske industrije iz Niša i Rudnika željezne rude. 
Tvornica će biti završena u toku 1963. godine. 

U NR MAKEDONIJI je do kraja 1962. god. sagra¬ 
đeno oko 6200 stanova za čiju je izgradnju utrošeno 
oko 9 milijardi dinara. Izgradnja u 1962. nadmašila je 
onu iz 1961. godine. 

U BOSANSKOM GRAHOVU je rekonstrukcijom 
poduzeća za proizvodnju cigle i crijepa »Ciglane« orno- 

gućena proizvodnja tankostijenih proizvoda. Probna 
proizvodnja dala je dobre proizvode, koji zadovolja¬ 
vaju građevinarstvo. Poduzeće može proizvoditi sve 
vrste šupljih elemenata. 

INDUSTRIJA GRAĐEVNOG MATERIJALA je sa 
prosjekom od 17.470 dinara ostala na zadnjem mjestu 
po visini ličnih dohodaka zaposlenih u industriji i 
rudarstvu. 

STRUČNJACI »INGRE« poslovnog udruženja iz Za¬ 
greba (Industrijsko-građevna eksportna zajednica) za¬ 
vršili su radove koji će omogućiti puštanje u pogon 
tvornice cementa »Hamman-al-alil« kraj Mesula u 
Iraku. 

PODUZEČE »SOKO« MOSTAR proizvodi razne 
montažne zgrade za turističke krajeve, počam od 1962. 
god. Ove su zgrade sa skeletom od čeličnih profila 
i zidovima od raznih vrsta izolacionih materijala. Ova¬ 
kvi se objekti proizvode u elementima i montiraju se 
u kratkom roku na svakom gradilištu. 

OD KREMENA DO BAJINE BAŠTE pu¬ 
šten u saobraćaj automobilski put. Izgradnjom ovog 
puta i dovršenjem dionice Autoputa Beograd—Titovo 
Užice, kroz Ovčarsko-Kablarsku klisuru, Tara i cijela 
okolica Bajine Bašte postaju bliži Beogradu, čime 
će se pružiti velike mogućnosti razvoju turizma 
u ovom kraju. 

NA REGULACIJI VELIKE MORAVE u okviru ve¬ 
likih hidromelioracionih radova u 1962. god. završeno 
je »skraćivanje« toka rijeke u blizini Svetozareva za 
4 km. Kad uskoro budu završeni i radovi na tzv. 
osmom prosjeku kod Ljubičevskog mosta, kojima će se 
definitivno regulirati tok rijeke od ušća u Dunav do 
mosta, bit će zaštićeno od poplava 45 000 ha prvora¬ 
zrednog obradivog zemljišta. 

TE »KOSOVO I« puštena je u redovnu proizvodnju, 
a jačine je 65 megavata. Drugi dio ovog elektroener¬ 
getskog giganta, koji se uvelike gradi, kad bude zavr¬ 
šen, imat će jačinu od 125 megavati. 

TUNEL »ZAVOJNICA« na dijelu pruge Beograd— 
Bar, dugačak 1049 m probijen je. Tunel je izgrađen 
polukružno, sa dvije krivine i usponom do 10°/o. Ra¬ 
dovi na probijanju tunela iziskivali su iskopavanje 
50 000 kubnih metara zemlje i kamena. 

NOVI PLINOVOD za potrebe Zagreba pušten je 
nedavno u pogon. To je plinovodni priključak od Stru- 
žeca do Ivaniićgrada koji omogućuje da sa naftonosnih 
polja u Posavini stiže u Zagreb svakog dana 20 000 
kubika plina više nego dosada. 

U KRALJEVU (NRS) pušteni su u pogon novi 
objekti tvornice i rudnika vatrostalnog materijala 
»Magnokrom«. 

MOTELI u 1963. U nizu mjesta duž Jadrana podići 
će se novi ili proširiti postojeći moteli. Tako će se u 
Segetu kod Trogira sagraditi do sezone tri paviljona 
u predjelu Donji Kašteli Resnik, nekoliko stotina me¬ 
tara od Jadranske magistrale izgradit će se četiri 
paviljona i restoran, a na području Split—Trstenik 
još tri paviljona. U Omišu na udaljenosti od 1 km 


od mjesta uz samu plažu dovršit će se motel i resto¬ 
ran. U Karlobagu počima gradnja modernog motela. 

U PAKOŠTANIMA (Kotar Zadar) proširit će se, do 
početka turističke sezone 1963., turističko naselje, koje 
će dobiti još 700 ležaja (pa će biti ukupno 1500 ležaja) 
U slamnatim kućicama zemljani će se pod pokriti 
tvrdim materijalom, uredit će se plaža, sagraditi igra¬ 
lišta, natkriti prostor za restoran, itd. Za sve ovo utro¬ 
šit će se 70 milijuna dinara. 

U ZAGREBU je ovih dana obavljen popravak 
zgrade Hrvatskog narodnog kazališta. Izvršen je popra¬ 
vak krovne konstrukcije, kupole nad pozornicom, od¬ 
nosno izmjena njenih željeznih dijelova koji nose teret 
svih scensko-tehničkih uređaja iznad bine, te još neki 
drugi manji građevinski radovi. 

DALEKOVOD od 35 kV od sela Mracima (u za¬ 
grebačkoj općini Velika Gorica) do Bjelovara u punom 
je toku izgradnje. Prva dionica Ivanićgrad—Bjelovar 
bit će dovršena početkom 1963. Druga dionica od Iva- 
nićgrada prema Zagrebu duga je samo 15 km, tako da 
će se s prvim dijelom radova na dalekovodu obaviti 
glavnina posla. 

LJUBLJANSKE SAOBRAČAJNICE su rekonstru¬ 
irane. Već 1960. donesena je bila odluka da se problem 
željezničkog čvora riješi podvožnjacima. God. 1961. 
počelo se rušenjem starih zgrada i kopanjem zemlje. 
Glavni »juriš« obavljen je 1962. Početkom novembra 
1962. god. dva moderna i elgantna podvožnjaka pro¬ 
vukla su Titovu i Celovačku cestu ispod pruge i omo¬ 
gućila kolonama automobila da odsada prolaze bez 
zaustavljanja. 

U ZAGREBU se dovršava prva etapa izgradnje 
»Organsko-kemijske industrije«. U proljeće 1963. ući 
će kombinat u pokusni pogon. 

R. P. 

NOVOOSNOVANO PODUZEČE ZA CESTE U ŠI¬ 
BENIKU nabavilo je kamione, mlinsko postrojenje i 
kompletnu asfaltnu bazu za održavanje saobraćajnica 
i izvedbu priključnica uz novo sagrađenu Jadransku 
magistralu. Prve radove poduzeće izvodi na priključ¬ 
noj cesti kod Tijesnoga. 

ZA PROŠIRENJE KAPACITETA poduzeće »Kristal« 
iz Kistanja dobilo je 15 miliona dinara. Kombinat pro¬ 
izvodi aluminijske konstrukcije, najvećim dijelom za 
građevinarstvo. 

RADNIČKO SVEUČILIŠTE U ŠIBENIKU organi¬ 
ziralo je tečajeve za stjecanje kvalifikacije u kojemu 
postoji poseban odsjek za razne grane građevinarstva. 

MJEŠTANI PIROVCA započeli su uz pomoć mjesne 
poljoprivredne zadruge i turističkog društva s asfalti¬ 
ra nj em pirovačke obale. Za ove radove utrošit će se 
pet miliona dinara. Novčana sredstva namaknut će 
jednim dijelom i sami mještani. 

ŠIBENSKO DRUŠTVO INŽENJERA I TEHNIČARA 
ponovo je pokrenulo pitanje izgradnje televizijskog 
repetitorija iznad Šibenika, radi prijema programa ta¬ 
lijanske televizije. 

M. M. 


Obavijest 

IZ DRUŠTVA GRAĐEVNIH INŽENJERA I TEHNIČARA 
ZAGREB 

Tokom mjeseca veljače tj. od 4. II 1963. god. održava se 
seminar »Cement i beton« i »Mehanizacija u građevinarstvu«. 


Od 4. III 1963. god. održat će se seminar iz »Praktične 
geomehanike« i seminar »Završni građevni radovi«. 

Društvo ujedno izvještava da prima od Narodnog odbora 
grada Zagreba, Sekretarijata za građevinarstvo i komunalne 
poslove, razne smjernice iz oblasti građevinarstva, koje stoje 
na uvid zainteresiranim članovima i poduzećima. 




\Congresi i sastanci 


Ing. Lidija Đokić 

OSVRT NA MEĐUNARODNU KONFERENCIJU ZA ISTRAŽIVANJE 
ZAGAĐENOSTI VODA ODRŽANOJ U LONDONU OD 3—7. SEPTEMBRA 

1962. GODINE 


Sve veći razvitak industrijalizacije stvara sve 
veće probleme u otklanjanju otpadnih voda, sve 
brži razvoj industrije traži sve brze rješavanje toga 
problema. Raznovrsne industrije s raznovrsnim 
efluentima čine ovaj problem utoliko komplicira¬ 
nijim ukoliko se njegova važnost manje shvaća. 
Nove tvornice, novi procesi, novi produkti, traže i 
nova rješenja. Sistematski istraživački rad u indu¬ 
striji traži sistematski i istraživački rad na ukla¬ 
njanju štetnih posljedica od industrijskih efluenata. 

činjenica da otpadne vode zagađuju rijeke, je¬ 
zera i mora i da neposredno utiču na ribarstvo a 
posredno 1 , ili čak neposredno, na poljoprivredu i 
zdravlje stanovnika priobalnih krajeva, traži od 
stručnjaka i u industriji i van nje da ovom pro¬ 
blemu posvete punu pažnju. 

Svoj doprinos u rješavanju ovog problema dala 
je i Međunarodna konferencija za istraživanje za¬ 
gađenosti voda, održana u Londonu od 3—7. sep¬ 
tembra 1962. god. 

Konferenciji je prisustvovalo 700 učesnika iz 
42 nacije. Referirano je bilo 48 radova, uz vrlo živu 
diskusiju u kojoj je učestvovalo preko 100 delegata. 

Rad konferencije odvijao se u tri sekcije: 

I. Samoprečišćavanje rijeka i utjecaj zagađenja 
na ribarstvo. 

II. Obrada gradskih i industrijskih otpadnih 
voda. 

III. Utjecaj zagađenosti na obalu mora. 

U prvoj sekciji referirani su radovi koji su se 
bavili raznim utjecajima na akvatički život, kao 
što su temperatura, kućni i industrijski efluenti i 
strujanje; zatim su opisani utjecaji koje imaju 
biljke i životinje, temperatura, sadržaj kisika, du¬ 
šika i ostalih supstanci na samopročišćavanje vo¬ 
dotoka. Pregled instrumentalne kontrole rijeka dat 
je u radu E. J. Cleary-ja. To je prvi slučaj auto¬ 
matskog sistema za mjerenje kvaliteta vode, kojim 
je uspostavljena stalna kontrola rijeka. Opi¬ 
san je ORSANCO (Ohio Rirev Valley Water Sani- 
tation Comission) Monitor sistem ,elektronska apa¬ 
ratura koja može mjeriti deset raznih karakteri¬ 
stika kvaliteta vode. Za sada instrument mjeri i 
bilježi sedam raznih podataka: otopljeni kisik, klo¬ 
ride, vodikove ione, specifičnu vodljivost, tempe¬ 
raturu i solarnu radijaciju. 

Za olakšanje i ubrzanje numeričkih kalkula¬ 
cija kod tzv. »sag equation« konstruirana je elek¬ 
tronska mašina za računanje. Ako su poznate kon¬ 
stante, ona se može upotrijebiti i za kalkulaciju ka¬ 
paciteta rijeke za supstance koje troše kisik a isto 
tako se njome mogu odrediti konstante reakcije iz 
eksperimentalnih podataka. 


Zbog potrebe većeg broja uređaja za pročišća¬ 
vanje na rijeci Mississippi u blizini gradova Minne- 
apolis i St. Paul započet je 1956. g. petogodišnji 
istraživački i tehnološki rad na projektu vrijed¬ 
nom 100 000 000 dolara. Cilj toga obimnog istraži¬ 
vačkog rada je određivanje traženog stupnja pre¬ 
čišćavanja. 

U referatu »Određivanje mjesta izljeva eflu- 
enta u vodotocima G. Mueller-Neulnans obrađuje 
metodu kojom se može s dovoljnom tačnošću odre¬ 
diti odgovarajuće mjesto izljeva bilo koje otpadne 
vode u vodotoke i označiti brzo i tačno gdje treba 
da se sagrade uređaji za pročišćavanje, kao i nji¬ 
hov kapacitet. 

Rad R. D. Hoaka obrađuje problem regenera- 
cije i identifikacije organske supstance u otpadnoj 
vodi. Prema stečenom iskustvu metoda određivanja 
organske supstance adsorbcijom na ugljenu ne daje 
zadovoljavajuće rezultate, zbog djelomične oksi¬ 
dacije organske supstance. Metodom papirne kro- 
matografije dobijeni su mnogo bolji rezultati. Iz¬ 
neseni su i rezultati radova u određivanju uzroka i 
okusa i mirisa kod pitke vode. 

H. Kronbach i J. Barthel istraživali su slučajno 
zagađenje malog vodotoka fenolom koje je nastalo 
neispravnošću brane tvornice fenola. To je bila 
prilika za potpuni i nesmetani studij biokemijskog 
raspada fenola pod prirodnim uvjetima, od kojih 
su najvažniji temperatura, stupanj razređenja i 
aeracija. 

U drugoj sekciji »Obrade gradskih i industrij¬ 
skih otpadnih voda« najviše radova bavilo se bio¬ 
loškim načinima obrade efluenta. 

R. E. Speece i P. L. Mc Carty, sa Massachu- 
ssettts Institute of Technology, iznose uvjete pod 
kojima se vrši anaerobna digestija. Prema njiho¬ 
vim rezultatima mogu se predvidjeti uvjeti koji su 
potrebni za rad anaerobnog uređaja za pročišća¬ 
vanje ako se zna sastav otpadne vode (masti, uglji- 
kohidrati i proteini). 

Wilson je, proučavajući utjecaj koncentracije u 
biološkoj oksidaciji otpadne vode, došao do zaklju¬ 
čka da je za jako zagađene otpadne vode malih po¬ 
gona, gdje nisu ekonomični visoki troškovi za ure¬ 
đaje za pročišćavanje, najpogodniji biološki način 
pročišćavanja i intenzivna aeracija. 

Specijalna pažnja obraćana je metodi uklanjanja 
supstanca koje zagađuju vodu a rezistantne su na 
biološki način pročišćavanja. To su uglavnom or¬ 
ganske sintetske supstance kao što su alkil-arilsul- 
fonati s razgranatim lancem, tipovi kloriranih uglji¬ 
kovodika ili polimerni eteri. Vremenom se njihova 
koncentracija u vodi povećava i s ponovnom upo- 

trebom prečišćene vode njihovo prisustvo pred¬ 
stavlja veliki higijenski rizik. Kako su kemijska 
oksidacija, a naročito adsorbcija, pokazale zadovo¬ 
ljavajuće rezultate pročišćavanja te vrste spojeva, 
iscrpno su studiram uvjeti adsorpcije na aktivnom 
ugljenu, metalnim oksidima itd. specifičnih sup- 
stanca kao što su sintetski deterđenti, organski pe- 
sticidi i nitrirani fenoli, kao i njihovo potpuno ukla¬ 
njanje iz efluenta jednog tipičnog uređaja za pro¬ 
čišćavanje. 

Pomoću biološkog načina prečišćavane su ot¬ 
padne vode tvornice papira i plinara i čađara. 

Popova i Bolotina iznose sadašnje stanje preči¬ 
šćavanja i pravac u istraživanju za pročišćavanje 
vode grada Moskve. I ovdje je glavni način preči¬ 
šćavanja biološki. One diskutiraju o samom ure¬ 
đaju, metodi aktivnog mulja s recirkulacijom, po¬ 
gonu za precipitaciju i fermentaciju sedimentira- 
juće supstance pomoću termofilnih procesa, auto¬ 
matizaciji, kontroli procesa, itd. 

U radu F. Popela dati su rezultati istraživačkog 
rada na području biološkog načina prečišćavanja 
otpadnih voda pomoću metode aktivnog mulja. Oni 
su pokazali da koncentracija organske supstance 
koja zagađuje u otpadnoj vodi i odnos C/N u njima 
određuju kinetiku procesa pročišćavanja, moguć 
stepen pročišćavanja i vrstu organizama. 

Na osnovu pokusa izvedena je matematička for¬ 
mula kojom se mogu odrediti granice anaerobne 
dekompozicije organske supstance i koja se može 
upotrijebiti kao baza za određivanje veličine tanka 
za digestiju. 

Interesantan je doprinos uklanjanja radioaktiv¬ 
nih otpadnih voda radom C. W. Christensona, R. G. 
Thomasa i W. H. Adamsa. U njihovom radu se 
opisuje kako se mogu ukloniti radioaktivne sup¬ 
stance iz otpadne vode pomoću absorpcije na speci¬ 
jalnim keramičkim spužvama, koje se kasnije osuše 
i spale. 

Do nedavno bilo je opće mišljenje da more može 
primiti bezgranične količine otpadne vode, zbog 
velike mogućnosti razređenja i relativno slobodne 
cirkulacije vode uz obale otvorenog mora. Bilo je 
samo važno da izljev efluenta bude dovoljno daleko 
od obale, kako bi bilo dovoljno vremena da se 
efluent razrijedi i bakterije nestanu prije nego ga 
valovi izbace na obalu. To je mišljenje bilo pri¬ 
hvatljivo dok su količine efluenta i njegova toksič¬ 
nost bili mali, ali čim je nestalo tih uvjeta, pro¬ 
blemi pročišćavanja otpadne vode koja se je izlije¬ 
vala u more postali su isti kao i kod rijeka i jezera. 

U trećoj sekciji referirani su radovi koji se bave 
raznim problemima zagađenja mora i ušća rijeke 
u more. Tako se razmatrala mogućnost i uvjeti 
izljeva radioaktivnog efluenta u uspornu vodu, 
zatim naučno planiranje odlaganja otpada u more, 
miješanje i disperzija otpadne vode djelovanjem 
vjetra i valova. 


U radu F. W .Harissa opisano je istraživanje 
obalne regije mora kao recipijenta. Zatim imamo 
radove koji se bave toksicitetom bakra i kroma na 
priobalni pojas, problemom minimata bolesti koja 
je nastala kao posljedica zagađenja mora živom, 
fizičkim i biološkim karakteristikama otvorenih 
mora u vezi s depozicijom otpadne vode, proce¬ 
sima miješanja na ušću rijeka u more; fotosintet- 
skorn oksidacijom zagađenih ušća rijeka u more; 
sintezom organskog dušika u zagađenom ušću ri¬ 
jeke, (itd. 

Međunarodna konferencija za istraživanje za¬ 
gađenosti voda pokazala nam je koliko je danas 
problem zaštite voda važan u cijelom svijetu i 
s kolikim se materijalnim žrtvama, ozbiljnošću i 
spremnošću pristupa radu na obrani voda (u nekim 
zemljama već skoro cijelo stoljeće) od sve gušće 
naseljenosti pučanstva i sve jače ekspanzije indu¬ 
strije. Dobili smo u potpunosti pregled i rezultate 
toga rada na istraživačkom polju gdje se traže i 
usavršavaju nove i modernije i svrsishodnije me¬ 
tode za stare i nove probleme. 

U okviru Međunarodne konferencije bile su pri¬ 
ređene tehničke ekskurzije, jedna između njih bila 
je posjeta Državnom laboratoriju za istraživanja 
na području zagađenosti vode u Stevenage i pregled 
postrojenja za pročišćavanje voda grada Lutona. 

Laboratorij za istraživanja zagađenosti vode u 
Stevenageu je jedan od 15 laboratorija Odjela za 
naučna i industrijska istraživanja, osnovan 1927. g. 
Njegova zadaća je istraživački rad na području 
obrade kanalskog i industrijskog efluenta i efekti 
koji nastaju ako se zagađena voda izlijeva u pri¬ 
rodnu, zatim upućivanje industrije, lokalnih vlasti 
i drugih na metode kojima se zagađenost vode može 
najbolje izbjeći. Plodan istraživački rad (400 publi¬ 
kacija od 1931. g.) vrše kemičari, inženjeri kemije, 
biolozi i fizičari (njih 140 u 1962. g.). Ako je po¬ 
trebno, pokusi se vrše i u industrijskom mjerilu u 
tvornicama i uređajima za pročišćavanje vode i 
promatraju se zagađene i nezagađene rijeke u raz¬ 
nim dijelovima zemlje. Laboratorij je usko pove¬ 
zan s industrijom, koja u stvari snosi veći dio tro¬ 
škova za istraživanja. U laboratoriju takove vrste 
istraživački program se mijenja od vremena na 
vrijeme, naročito ako se pojavi kakav hitan pro¬ 
blem. To se, npr., dogodilo kad se ustanovilo da su 
kućni deterđenti prouzrokovati ozbiljne i neoče¬ 
kivane poteškoće u obradi otpadne vode i samopro- 
čišćavanje rijeka. 

Važniji su laboratorijski radovi u 1962. g.: 

— Efekt zagađenja površinske vode (zagađene 
usporne vode, uvjeti u vodotocima, efekt zagađenja 
na ribe itd.). 

— Tok i sastav kišne otpadne vode (separacija 
krute supstance sedimentacijom, obrada efluenta u 
prokapnicima, proces aktivnog mulja, obrada i 
dispozicija mulja). 

— Industrijski efluenti (razvoj procesa obrade 
industrijske otpadne vode, efekti obrade kanalske 
vode). 

— Instrumentacija i analize (razvoj instrume¬ 
nata, razvoj metoda analiza). 



SI. 1: »Micro — strainer« 


Postrojenje za pročišćavanje vode grada Lutona 
datira još iz prošlog stoljeća. Gradić Luton ima 
132 000 stanovnika, a gradska industrija sastoji se 
uglavnom od teške industrije i kemijske prerade. 

Njihovi efluenti su pod stalnom kontrolom kako 
bi se spriječilo jače zagađenje gradske otpadne vode 



SI. 2: Polupogonski uređaj za aeraciju vode ili dru¬ 
gih tekućina pomoću komprimiranog zraka 


cijanidima i metalima iz metalurških procesa. Rje¬ 
čica Lee, koja protječe gradom i ulijeva se u Tem- 
zu, upotrebljava se za pitku vodu Londona, jedva 
kad sadrži više od 13 500 m 3 vode na dan. Zbog 
vrlo slabe mogućnosti dilucije gradske otpadne vode 
i činjenice da se upotrebljava za piće, londonske 
nadležne vlasti prisilile su Lutonsko udruženje za 
pročišćavanje otpadne vode (East Hyde Works) da 



SI. 3: Gore: serija uređaja za aktivni mulj 
dolje: prokapnici 


prečišćuje vodu na viši standard nego se to nor¬ 
malno traži. Radi toga je East Hyde Works prvo 
uvelo tercijarnu obradu otpadne vode, naime, pa¬ 
ralelno »Rapid Gravity Sand filter« i »Micro stra¬ 
iner«, da bi se postiglo uklanjanje suspenzija iza 
zadanjeg stadija sedimentacije. 

Digestija mulja se ne provodi, nego se mulj 
filtrira na filter prešama, a filtracija se omogućuje 
dodatkom bezvodnog željeznog sulfata (otpadni i 
besplatni produkt mjesne industrije) i vapna. 

Filtracijom se dobiva kolač sa 60—66% vode 
koji se vrlo uspješno upotrebljava kao gnojivo na 
farmama. Postrojenje dnevno pročisti 43 000 m 3 
vode s troškom od prilike 6 dolara po m 3 . Troškovi 
filtracije su 3 dolara na kg suhe materije a godišnja 
potrošnja energije je 1 700 000 kWH, od čega 75% 
otpada na uređaj za aeraciju. 

<Jz industrije građevnog materijala - 

MONTAŽNE PLOČE ZA STROPOVE 

Poduzeće »NEPTUN« iz Komiže na otoku Visu 
uspjelo je pružiti našem građevinartsvu ekonomi¬ 
čno i estetsko rješenje problema prekrivanja stro¬ 
pova pomoću montažnih ploča. Takovim pločama 
uspješno se odstranjuju neravnine stropova, kao 
i razna izbočenja (svodovi, lukovi), a isto tako se 
prekrivaju različite instalacije provedene izvan 
stropova i zidova. 

Ploče su lagane jer su izrađene od specijalnog 
aluminijskog lima. Perforacija na pločama djeluje 
vrlo dekorativno, a uz posebne dodatke umetaka 
od stiropora odnosno jastučića od mineralne vune 
mogu služiti i kao termoakustične izolacije. 



Montaža stropnih ploča je veoma jednostavna i 
svakom dostupna. Mogućnost ispravke kvarova na 
instalacijama je jednostavnija, ekonomičnija i brža 
jer je izbjegnuto dosadanje rušenje stropova. La¬ 
ganim pritiskom ploče se demontiraju a nakon 
izvršenog popravka opet natrag montiraju. Napo¬ 
minjemo da kraj toga nije potrebno skidati čitav 
strop, nego samo određeni dio gdje je potrebno 
izvesti popravak. Iste ploče mogu se montirati i sa 
strane na zidovima. One mogu odlično poslužiti 
kao akustičjia izolacija kinematografskih i kon- 
certnih dvorana. 

Stropne ploče mogu se bojadisati boj oma koje 
proizvode naše tvornice, na taj se način dobivaju 
posebni koloritni efekti. 

Aluminijske stropne ploče proizvode se u stan¬ 
dardnoj veličini 50 X 50 cm, a pakuju se po 50 
komada u jednoj kutiji. 

Poduzeće isporučuje i posebne elemente, koji 
služe za učvršćivanje. 


PRIMJENA ŠPER-PLOČA ZA OPLATU 
NA IZGRADNJI STAMBENOG NASELJA 
»ČENGIĆ VILA« U SARAJEVU 

U Sarajevu je poslije dovršetka velikog stam¬ 
benog naselja Grbavica kontinuirano nastavljena 
stambena izgradnja, tako da se u završnoj fazi na¬ 
lazi izgradnja stambenog naselja »Slobodan Princip 
Seljo« i »Koševo«, ali je započeto i novo naselje 
»Čengić Vila 1«. 

Radovi na naselju »Čengić Vila 1« započeti su 
u augustu mjesecu i u toku je izgradnja 1084 sta¬ 
nova i pratećih komunalnih objekata. Radove na 
ovom kompletnom naselju izvodi građevinsko pre- 
duzeće »Vranića« — Sarajevo po urbanističkom 
rješenju i projektima za sve stambene Objekte i 
komunalne radove (uključivši i kotlarnicu za cen¬ 
tralno grijanje) koji su izgrađeni u kooperaciji iz¬ 
među GP »Vraniće«, Montažnog projektnog pre- 
duzeća i Projektnog biroa »Dom« iz Sarajeva. 

Cijena prosječnog dvosobnog stana od 54 m 2 
korisne stambene površine s ugrađenom kuhinjom 
tipa »Standard« Sarajevo i instalacijama vodovoda, 
elektrike, telefona i centralnog grijanja ugovorena 
s Direkcijom fonda za stambenu izgradnju Sara¬ 
jevo bit će Din 2 620 000. Uz niz novih materijala 
koji će se upotrebljavati pri izgradnji tog naselja 
posebno je interesantna za izvođača primjena šper¬ 
ploča otpornih protiv vode za oplate betonskih 
zidova, temelja i podruma greda i serklaža. Tu 
šperploču za oplate proizvelo je preduzeće »Bo¬ 
sanka« tvornica drvenih ploča iz Blažuja kod Sa¬ 
rajeva. S obzirom na to da se ista tabla šperploče 
može upotrijebiti za oplaJtu i do 50 puta, osigurana 
je i ekonomičnost upotrebe tih ploča za oplatu. 

S tehničke strane interesantno je i to da po¬ 
drumski zidovi izbetonirani u oplatama od šper¬ 
ploča imaju vrlo jednoličan i lijep izgled površine, 
tako da će dijelovi »sokla« iznad zemlje ostati ne¬ 
obrađeni, što takođe daje znatnu uštedu jer se radi 
o velikom broju objekata. Međutim, šperploče 
tvornice »Bosanka« otporne protiv vode upo¬ 
trebljava se i za oplate stropova. Građevinsko pre¬ 
duzeće »Vranića« izvodi u Sarajevu stambeni obje- 
kat sa 72 stana u kojem je za međuspratnu kon¬ 
strukciju projektom predviđena puna ploča. Budući 
da je postignut vrlo lijep izgled stropne površine 
neće biti potrebno malterisanje stropa. Primjena 
oplate od šperploča za međuspratnu konstrukciju 
dovela je do jedne novine u postavljenju razvoda 
za el ektroinstalaciju. Električni kabl je direktno 
ugrađen u beton međuspratne konstrukcije a izve¬ 
deni su i izvodi za str opno sijalično mjesto, tako da 
neće biti nikakvih naknadnih radova pri postav¬ 
ljanju vodova za električne (instalacije u stropu. 

Ing. Božidar Zahčić 







»GRAĐEVINAR« 

ČASOPIS SAVEZA GRAĐEVNIH INŽENJERA I TEHNIČARA 

HRVATSKE 

ZAGREB 

BERISLAVICEVA 6 
Telefon 38-114 
Tekući račun 400-21-603-116 

12 BROJEVA GODIŠNJE S AKTUELNIM I INTERESANTNIM 

SADRŽAJEM 


Izlazi svakog mjeseca 


Godišnja pretplata iznosi 

Za poduzeća i ustanove 

Prvi pretplatni primjerak. 

svaki daljnji primjerak. 

za ostale pretplatnike. 

za đake Građevinske srednje tehničke škole i studente 

Građevinskog fakulteta. 

za inostranstvo.. . 

pojedini broj za poduzeća i ustanove. 

za ostale. 


Din 




12.000 

2.500 

900 






400 

4.000 

250 

80 


»GRAĐEVINAR« ima razvijenu oglasnu službu s ovim kategorijama 
oglasa 

1. Oglašivanje privredne djelatnosti 

2. Ponuda i potražnja materijala, najam strojeva i inventara, oglasi 
licitacije 

3. Ponuda i potražnja namješten ja 


CIJENA OGLASA 


Naslovna strana . 
Omotne strane 
Unutarnja 1/1 strana 
Unutarnja 1/2 strane 
Unutarnja 1/4 strane 


60.000.— Din 
50.000.— Din 
40.000.— Din 
30.000.— Din 
20.000 — Din 


Izrada klišeja se zaračunava 15% za svaku boju od cijene oglasa 




PRETPLATITE SE NA GRAĐEVINAR 
OGLAŠAVAJTE U GRAĐEVINARU 















»TEHNIKA« 

GRAĐEVNO PODUZEĆE 

ZAGREB, Leskovačka 12 

Izvodi: 

CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 
















GRAĐEVNO PODUZEĆE 


„ISTRA" 

PULA 

UL. V. C. EMINA broj 11 
TELEFONI: 2272 i 2395 


IZVODIMO SVE VESTE GRAĐEVNIH RADOVA, PRETEŽNO VISOKOGRADNJU. 
POSJEDUJEMO VLASTITI PROJEKTNI BIRO; VRŠIMO PROJEKTIRANJE 
SVIH VRSTI GRAĐEVNIH RADOVA. 


SVIM POSLOVNIM PRIJATELJIMA ŽELIMO 

SRETNU NOVU 1963. GODINU! 


GRAĐEVNO PODUZEĆE 

»ALDO RISMONDO« 

ROVINJ 

telefon 27 


IZVODI I PROJEKTIRA SVE VRSTE GRA¬ 
ĐEVINSKIH RADOVA. 

POSJEDUJE VLASTITI PROJEKTNI BIRO, 
ZANATSKE RADIONICE I PROIZVODI 
GRAĐEVNE ELEMENTE ZA ZIDANJE, 

SVIM POSLOVNIM PRIJATELJIMA 

Čestitamo 

NOVU 1963. GODINU! 


SURAĐUJTE 

U 

»GRAĐEVINARU«! 

OGLAŠUJTE 

U 

»GRAĐEVINARU«! 

»HIDROELEKTRA« 


GRAĐEVNO PODUZEĆE 


DIREKCIJA : 


ZAGREB 

LESKOVACKA 10 
TELEFON 52-122 

SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 

GRAĐEVNO PODUZEĆE 

ZAGREB, ILICA 44-TEL. 24-314, 34-822 

E 

IZVODI 

sve vrste 

visokogradnja i niskogradnja 

M 

na teritoriju cijele 

države 

GRAĐEVNO PODUZEĆE 










VIADVICT 

QRAĐEVNO PODUZEĆE-ZACJREB 













